കോവിഡ് കാലത്തെ പണിമുടക്ക് ആളൊഴിഞ്ഞ് നിരത്ത്, പ്രതിഷേധം | 27Nov2020\nകോവിഡ് കാലത്തെ പണിമുടക്ക് ആളൊഴിഞ്ഞ് നിരത്ത്, പ്രതിഷേധം\nതിരുവനന്തപുരം : കേന്ദ്ര സർക്കാറിന്റെ തൊഴിലാളി, കർഷകദ്രോഹ നടപടികൾക്കെതിരായ ദേശീയ പണിമുടക്ക് ജില്ലയിൽ പൂർണം. ജില്ലയിൽ എല്ലാ മണ്ഡലം കേന്ദ്രങ്ങളിലും പഞ്ചായത്ത് മേഖലകളിലും സമരത്തിന് ഐക്യദാർഢ്യം പ്രഖ്യാപിച്ച് തൊഴിലാളികൾ പ്രകടനങ്ങൾ സംഘടിപ്പിച്ചു.\nജില്ലയിൽ കടകമ്പോളങ്ങൾ അടഞ്ഞുകിടന്നു. കോവിഡ് കാലമായതിനാൽ പൊതുവേ തിരക്കൊഴിഞ്ഞ നഗരം സമരദിനത്തിൽ പൂർണമായും ഒഴിഞ്ഞു. ദീർഘദൂര സർവീസുകൾ ഒഴികെയുള്ള പൊതുഗതാഗതം മുടങ്ങി. ചാല, പാളയം കമ്പോളങ്ങളും അടഞ്ഞുകിടന്നു. ഗ്രാമപ്രദേശങ്ങളിൽ രാവിലെ ഹർത്താലിന്റെ പ്രതീതിയായിരുന്നു. ഉച്ചതിരിഞ്ഞ് കടകൾ തുറന്നുപ്രവർത്തിച്ചു.\nസംയുക്ത ട്രേഡ് യൂണിയന്റെ നേതൃത്വത്തിൽ ഗാന്ധി പാർക്കിൽ നടന്ന സമരം സി.ഐ.ടി.യു. സംസ്ഥാന പ്രസിഡന്റ് ആനത്തലവട്ടം ആനന്ദൻ ഉദ്ഘാടനം ചെയ്തു. ഐ.എൻ.ടി.യു.സി. സംസ്ഥാന പ്രസിഡന്റ് ആർ.ചന്ദ്രശേഖരൻ അധ്യക്ഷനായി. എ.ഐ.ടി.യു.സി. സംസ്ഥാന ജനറൽ സെക്രട്ടറി കെ.പി.രാജേന്ദ്രൻ, എം.ജി.രാഹുൽ, പി.എസ്.നായിഡു തുടങ്ങിയ പ്രമുഖ ട്രേഡ് യൂണിയൻ നേതാക്കൾ പ്രസംഗിച്ചു. തൊഴിലാളി സംഗമത്തിന്റെ സമാപന സമ്മേളനം കർഷകത്തൊഴിലാളി യൂണിയൻ അഖിലേന്ത്യ ജനറൽ സെക്രട്ടറിയും സി.പി.എം. സംസ്ഥാന സെക്രട്ടറി എ.വിജയരാഘവൻ ഉദ്ഘാടനം ചെയ്തു. പാളയം രക്തസാക്ഷിമണ്ഡപത്തിൽ നടന്ന ധർണയിൽ ലോക് താന്ത്രിക് ജനതാദൾ നേതാക്കളായ ചാരുപാറ രവി, എൻ.എം.നായർ, ബാലു കിരിയത്ത് തുടങ്ങിയവർ പങ്കെടുത്തു.\nനഗരത്തിൽ ഗാന്ധി പാർക്കുമുതൽ എൽ.എം.എസ്. ജങ്‌ഷൻ വരെ ഇടതു സംഘടനകളുടെ നേതൃത്വത്തിൽ തൊഴിലാളികൾ കോവിഡ് പ്രോട്ടോകോൾ പാലിച്ചുകൊണ്ട് ഐക്യദാർഢ്യസമരം നടത്തി.\nപാളയം മാർക്കറ്റിനു മുന്നിൽ എ.ഐ.ടി.യു.സി. സംസ്ഥാന സെക്രട്ടറി എം.ജി.രാഹുൽ ഉദ്ഘാടനം ചെയ്തു. അധ്യാപക സർവീസ് സംഘടനാ നേതാവ് ജയചന്ദ്രൻ കല്ലിംഗൽ അധ്യക്ഷനായി.\nഎ.ഐ.ടി.യു.സി. ജില്ലാ സെക്രട്ടറി മീനാങ്കൽ കുമാർ, ജില്ലാ പ്രസിഡന്റ് സോളമൻ വെട്ടുകാട്, കവിത രാജൻ, എം.രാധാകൃഷ്ണൻ നായർ, കെ.എസ്. മധുസൂദനൻ നായർ, വി.പി.ഉണ്ണികൃഷ്ണൻ, പട്ടം ശശിധരൻ, എം.ശിവകുമാർ, ഹഡ്‌സൺ ഫെർണാണ്ടസ്, സുനിൽ മതിലകം, പുഷ്പവല്ലി ടീച്ചർ, കവിത ബി.തെങ്ങമം എന്നിവർ പ്രസംഗിച്ചു.\nപാർത്ഥാസ് ജങ്‌ഷനിൽ നടന്ന ധർണ എ.ഐ.ടി.യു.സി. നേതാവ് ഹഡ്‌സൺ ഫെർണാണ്ടസ് ഉദ്‌ഘാടനം ചെയ്തു. സുനിൽ മതിലകം, ടി.പി.ബിജു, രാമചന്ദ്രൻ, അജിത് എന്നിവർ പ്രസംഗിച്ചു.\nഓവർ ബ്രിഡ്ജിൽ നടന്ന ധർണ അജയകുമാറും ജി.പി.ഒ.ക്കു മുന്നിൽ നടന്ന ധർണ ഇലക്ട്രിസിറ്റി വർക്കേഴ്‌സ് ഫെഡറേഷൻ ജില്ലാ സെക്രട്ടറി എം.ശിവകുമാറും ഉദ്ഘാടനം ചെയ്തു. ആയുർവേദ കോളേജിനു മുന്നിൽ നടന്ന പ്രതിഷേധ ധർണ എൻ.ആർ.ഇ.ജി. ജനറൽ സെക്രട്ടറി കെ.എസ്. മധുസൂദനൻ നായർ ഉദ്ഘാടനം ചെയ്തു.\nകെട്ടിട നിർമ്മാണ തൊഴിലാളി യൂണിയൻ ജനറൽ സെക്രട്ടറി അരവിന്ദാക്ഷൻ, പേട്ട രവീന്ദ്രൻ എന്നിവർ നേതൃത്വം നൽകി. സ്റ്റാച്ചു ആസാദ് ഗേറ്റിനു മുന്നിൽ നടന്ന ധർണ പട്ടം ശശിധരൻ ഉദ്ഘാടനം ചെയ്തു.\nജലഅതോറിറ്റി തൊഴിലാളി നേതാവ് എസ്.ഹസൻ അധ്യക്ഷത വഹിച്ചു. ഉല്ലാസ് കുമാർ, പി.ഗണേശൻ നായർ, സൗമ്യ എന്നിവർ സംസാരിച്ചു.\nഎൽ.എം.എസ്. ജങ്‌ഷനിൽ നടന്ന സമരം കുര്യാത്തി മോഹനൻ ഉദ്ഘാടനം ചെയ്തു. ബിജു, അമേയകാന്ത്, കല, ബിന്ദു എന്നിവർ സംസാരിച്ചു.\nപുലിയൂർശാലയിൽ വീട്ടിലെ കിണറിലെ വെള്ളത്തിൽ പെട്രോളിന്റെ അംശം\nവെള്ളറട : പുലിയൂർശാല വീട്ടിലെ കിണറിലെ വെള്ളത്തിൽ പെട്രോളിന്റെ സാന്നിധ്യം കണ്ടെത്തി. ..\nകണ്ടെയ്‌നർ ലോറി കടയിലേക്ക് ഇടിച്ചുകയറി പത്രവിതരണക്കാരന് ദാരുണാന്ത്യം\nആഴ്‌സനൽ, ലെസ്റ്റർ നോക്കൗട്ട് റൗണ്ടിൽ\nശബരിമലയിൽ ദേവസ്വം ജീവനക്കാരുടെ ഡ്യൂട്ടി 20 ദിവസമാക്കി\nപോപ്പുലർ ഹ്യുണ്ടായിയിൽ മെഗാ ക്യാമ്പ്\n1,308 ഹരിത ഓഫീസുകൾക്ക് ഗ്രേഡ് സർട്ടിഫിക്കറ്റ് നൽകും\n'മൈ സ്മാർട്ട് ടി.വി.എം.' ഉടൻ: 'മൈ സ്മാർട്ട് ടി.വി.എം.' ഉടൻ\n313 പേർക്ക് കോവിഡ്\nഅമ്മത്തൊട്ടിലിൽ പെൺകുഞ്ഞ്; പേര് സുഗത


തിയേറ്ററിലെ ബാലികാ പീഡനംവാര്‍ത്ത പുറംലോകത്തെത്തിച്ചത് ധന്യ ആബിദിന്റെ നീക്കങ്ങള്\nSat Feb 16 2019 18:16:56 GMT+0530 (IST)\nപൊന്നാനി: തിയേറ്ററിലെ ബാലികാ പീഡനത്തിന്റെ വാര്‍ത്ത പുറംലോകത്തെ അറിയിച്ച് മാതൃകയായത് സ്‌കൂള് കൗണ്‍സലേഴ്‌സ് നേതാവ് ധന്യ ആബിദ്. മാറഞ്ചേരി സര്‍ക്കാര് സ്‌കൂളിലാണ് ഇവര് ജോലി ചെയ്യുന്നത്. മാറഞ്ചേരി സ്‌കൂള് കൗണ്‍സലര് ധന്യ ആബിദിന്റെ നിര്‍ണായക ഇടപെടലിലൂടെയാണ് ഞെട്ടിപ്പിക്കുന്ന ഈ ക്രൂരത പുറത്തുവന്നത്. ഒപ്പം സഹായിക്കാനായി ചൈല്‍ഡ്‌ലൈന് പ്രവര്‍ത്തകന് ശിഹാബുമുണ്ടായിരുന്നു.\nതിയേറ്ററിലെ പീഡനം ഒരു ബന്ധു വഴി അറിഞ്ഞ സ്‌കൂള് കൗണ്‍സലേഴ്‌സ് സംസ്ഥാന സെക്രട്ടറി ധന്യ ആബിദ്, പൊന്നാനി ചൈല്‍ഡ്‌ലൈന് ഓഫിസിന്റെ സഹായം തേടുകയായിരുന്നു. ഏപ്രില് 21ന് എടപ്പാളിലെ ശാരദാ തിയേറ്ററില് പോയാണ് സിസിടിവി ദൃശ്യങ്ങള് കണ്ടതെന്ന് ധന്യ ആബിദ് പറഞ്ഞു. ഏപ്രില് 18നാണ് 10 വയസ്സുകാരി തിയേറ്ററില് വച്ച് പീഡിപ്പിക്കപ്പെടുന്നത്.\nധന്യ ചൈല്‍ഡ്‌ലൈന് പൊന്നാനി സബ് ഓഫിസ് കോ-ഓഡിനേറ്റര് ശിഹാബിനെയും കൂട്ടി ഉച്ചയ്ക്ക് മൂന്നുമണിയോടെ തിയേറ്ററില് പോയി ദൃശ്യങ്ങള് കാണുകയായിരുന്നു. സിസിടിവി ദൃശ്യങ്ങള് കണ്ട് തരിച്ചുപോയ ഇവര് ഇത് പെന്‍ഡ്രൈവില് വാങ്ങുകയും ചെയ്തു. ദൃശ്യങ്ങള് വിട്ടുനല്‍കാന് തിയേറ്റര് ഉടമകള് ആദ്യം വിസമ്മതിച്ചിരുന്നു.\nസംഭവം പുറത്തറിഞ്ഞാല് ബിസിനസിനെ മോശമായി ബാധിക്കുമെന്ന നിലപാടിലായിരുന്നു. തുടര്‍ന്ന് ഉടമകളെ കാര്യത്തിന്റെ ഗൗരവം പറഞ്ഞ് മനസ്സിലാക്കി പെണ്‍കുട്ടിയെ രക്ഷിക്കാനുള്ള ശ്രമത്തിലായിരുന്നു ധന്യ. പോലിസില് പരാതിപ്പെടും മുമ്പേ കുട്ടി അയാളുടെ കൈയില് അകപ്പെട്ടിട്ടുണ്ടാവാനുള്ള സാധ്യതകള് അന്വേഷിച്ചു. കുട്ടിയെ എങ്ങനെയെങ്കിലും രക്ഷിക്കാനുള്ള ശ്രമമായിരുന്നു മൂന്നുദിവസം. പലവഴിക്ക് ശ്രമിച്ചെങ്കിലും ഇവര്‍ക്ക് കുട്ടിയെയോ അമ്മയെയോ കണ്ടെത്താനായില്ല. തുടര്‍ന്നാണ് ഏപ്രില് 26ന് ബുധനാഴ്ച ശിഹാബ് ചങ്ങരംകുളം പോലിസ് സ്‌റ്റേഷനില് പരാതി നല്‍കിയത്.\nപെണ്‍കുട്ടിയെ കണ്ടെത്തിയശേഷം കുട്ടിയുടെ മൊഴിയുടെ സാന്നിധ്യത്തില് പോലിസില് പരാതി നല്‍കാനായിരുന്നു ധന്യയുടെ ശ്രമം. പ്രതിയുടെ കാര് നമ്പര് വച്ച് ഫേസ്ബുക്ക് പ്രൊഫൈല് കണ്ടെത്തി. അതില്‍നിന്നു പ്രതി സാമ്പത്തികശേഷിയും രാഷ്ട്രീയസ്വാധീനവുമുള്ള ആളാണെന്ന് ഇവര്‍ക്കു മനസ്സിലായി.\nവിഷയം അറിഞ്ഞ ഉടന് തന്റെ പഞ്ചായത്തിന്റെയോ സ്‌കൂളിന്റെയോ പരിധിയില് പെടാതിരുന്നിട്ടും ധന്യ ആബിദ് ഇടപെടുകയായിരുന്നു. തുടര്‍ന്ന് സംഭവം പ്രദേശത്തെ കൗണ്‍സിലര് ദീപ്തിയുടെ ശ്രദ്ധയില്‍പ്പെടുത്തുകയും ചെയ്തു.\nരണ്ടാഴ്ചയോളം പോലിസ് സംഭവം ഗൗരവത്തിലെടുത്തില്ല. പ്രതിയുടെ സ്വാധീനത്തില്‍പ്പെട്ട് അന്വേഷണം മന്ദഗതിയിലാക്കി. ഇതോടെ, മാധ്യമങ്ങളുടെ സഹായം തേടുകയായിരുന്നെന്നു ധന്യ പറഞ്ഞു. തുടര്‍ന്ന് ശനിയാഴ്ച മാധ്യമങ്ങളില് വാര്‍ത്ത വന്നതോടെ പ്രതിയെ പോലിസിനു പിടികൂടേണ്ടിവന്നു.


ഓഹരി: നഷ്ടം റിലയന്‍സ് അടക്കമുള്ള പ്രമുഖ കമ്പനികള്‍ക്ക് | Business Malayali\nHome Share ഓഹരി: നഷ്ടം റിലയന്‍സ് അടക്കമുള്ള പ്രമുഖ കമ്പനികള്‍ക്ക്\nമുംബൈ: ഓഹരി സൂചികകളുടെ ഇടിവില് റിലയന്‍സ് ഇന്‍ഡസ്ട്രീസ് ഓഹരികള്‍ക്കും കനത്ത തിരിച്ചടി നേരിട്ടു. ബജാജ് ഫിനാന്‍സ്, ടെക് മഹീന്ദ്ര, ഭാരതി എയര്‍ടെല്, എച്ച്‌സിഎല് ടെക് എന്നീ മറ്റ് പ്രമുഖ കമ്പനികളുടെ അത്ര വലിയ തിരിച്ചടിയുണ്ടായില്ലെങ്കിലും മൂന്നര ശതമാനത്തിന് മുകളിലുള്ള ഇടിവ് രണ്ട് സൂചികളിലും റിലയന്‍സിന് നേരിടേണ്ടി വന്നു.\nനിഫ്റ്റിയില് റിലയന്‍സിന്റെ നിരക്ക് 2206.50 വരെ ഇടിഞ്ഞു. 81 രൂപയുടെ കുറവാണ് ഓഹരിയില് ഉണ്ടായത് (3.54 ശതമാനം). രാവിലെ 2290 എന്ന നിരക്കിലായിരുന്നു റിലയന്‍സ് വിപണി ഓപ്പണ് ചെയ്തത്. ഒരു ഘട്ടത്തിലും മുന്നേറ്റം സൃഷ്ടിക്കാന് കഴിയാതിരുന്ന സൂചിക ഏറ്റവും താഴ്ന്ന നിലയില് 2195 വരെയെത്തി. പിന്നീട് തിരികെ കയറി 2287.50 എന്ന നിരക്കിലാണ് നിഫ്റ്റിയില് റിലയന്‍സ് കച്ചവടം അവസാനിപ്പിച്ചത്.\nബിഎസ്ഇയിലും 81.80 രൂപ കുറഞ്ഞ് 2205.55 രൂപ വരെ വിപണി മൂല്യം താഴ്ന്നു. രാവിലെ 2291.0എന്ന നിരക്കിലായിരുന്നു ഓപ്പണ് ചെയ്തത്. ഒരു ഘട്ടത്തില് 70 പൈസ ഉയര്‍ത്തി 2291.70 എന്ന നിരക്കില് എത്തിയെങ്കിലും 2287.35 എന്ന നിരക്കിലാണ് കച്ചവടം അവസാനിപ്പിച്ചത്. ഏറ്റവും താഴ്ന്ന നിരക്ക് 2195. 10 ആണ്.\nഇന്ന് ഏറ്റവും വലിയ തിരിച്ചടി നേരിട്ടത് എച്ചിസിഎല് ടെക്കാണ്. അവരുടെ വിപണി മൂല്യം6ശതമാനം ഇടിഞ്ഞു. ബജാജ് ഫിനാന്‍സ്, ടെക് മഹീന്ദ്ര, ഭാരതി എയര്‍ടെല് എന്നിവരുടേത് നാല് ശതമാനവുമാണ് ഇടിഞ്ഞത്.\nreliance drops in stock market\nNext articleഒറ്റ ദിവസം കൊണ്ട് നഷ്ടപ്പെട്ടത് 3.3 ലക്ഷം കോടി രൂപ


കെ-റെയിൽ പദ്ധതി റിപ്പോർട്ട് പുറത്ത് : Deepika.com Kerala News |\nതിരുവനന്തപുരം: കെ-റെയിലിന്‍റെ ഡിപി ആർ (വിശദമായ പദ്ധതി റിപ്പോർട്ട്) സർക്കാർ പുറത്തു വിട്ടു. നിയമസഭയുടെ വെബ്സൈറ്റിലാണ് 3,776 പേജുള്ള ഡിപിആർ ഇന്നലെ സർക്കാർ പുറത്തു വിട്ടത്.\nഡിപിആറിൽ പദ്ധതി പൂർത്തിയാക്കുന്നതിനായി പൊളിക്കേണ്ട കെട്ടിടങ്ങളുടെ വിശദമായ കണക്കും ആരാധനാലയങ്ങളുടെ ചിത്രങ്ങളും വിശദമായ വിവരങ്ങളുമുണ്ട്. രണ്ടര വർഷത്തോളമെടുത്താണ് വിശദമായ പദ്ധതി റിപ്പോർട്ട് തയാറാക്കിയത്. 63,940 കോടി രൂപയാണ് പദ്ധതിച്ചെലവ്. 33,699 കോടി രൂപ വായ്പയെടുക്കും.\nആകെ ചെലവിന്‍റെ പകുതിയിലേറെയും വായ്പയാണ്. സർക്കാരിനും റെയിൽവേയ്ക്കും ഓഹരി പങ്കാളിത്തമുണ്ടാകും. 52.7 ശതമാനം തുകയാണു വായ്പയെടുക്കുക. പദ്ധതി പൂർത്തിയാകുന്നതോടെ നാലു മണിക്കൂർ കൊണ്ട് തിരുവനന്തപുരത്തു നിന്നും കാസർഗോഡ് എത്താൻ സാധിക്കും. 1383 ഹെക്ടർ ഭൂമിയാണ് പദ്ധതി നടത്തിപ്പിനായി ഏറ്റെടുക്കുന്നത്.കൊല്ലം ജില്ലയിലാണ് ഏറ്റവും കൂടുതൽ ഭൂമി ഏറ്റെടുക്കേണ്ടിവരുന്നത്.\n2025-26ൽ പദ്ധതി കമ്മീഷൻ ചെയ്യാനാണ് സർക്കാർ ലക്ഷ്യമിടുന്നത്. പ്രതിദിനം 79,934 യാത്രക്കാരെയാണ് പ്രതീക്ഷിക്കുന്നത്. ഒരു ട്രെയിനിൽ ഒൻപതു കോച്ചുകളിലായി 675 പേർക്കു യാത്ര ചെയ്യാം. യാത്രക്കാർക്കു ബിസിനിസ്, സ്റ്റാൻഡേർഡ് എന്നിങ്ങനെ രണ്ടു ക്ലാസുകളുണ്ടാകും.\nരാവിലെ അഞ്ചു മുതൽ രാത്രി 11 വരെയായിരിക്കും സർവീസ്. കെ-റെയിലിനെ റെയിൽ-റോഡ്-വ്യോമ ഗതാഗതവുമായി ബന്ധിപ്പിക്കും. സ്മാർട്ട് സിറ്റിക്കും ഇൻഫോ പാർക്കിനും സമീപത്തായിരിക്കും കൊച്ചിയിലെ സ്റ്റേഷൻ നിർമിക്കുക. ഈ സ്റ്റേഷൻ നെടുന്പാശേരി വിമാനത്താവളവുമായും ബന്ധിപ്പിക്കും.\nആകെ ദൂരം 530.6 കിലോമീറ്റർ\nസർക്കാർ പുറത്തുവിട്ട വിശദമായ പദ്ധതിരേഖ പ്രകാരം കെ-റെയിൽ പാതയുടെ ആകെ ദൂരം 530.6 കിലോ മീറ്ററാണ്. 13 കിലോമീറ്ററോളം പാലങ്ങളും 11.5 കിലോമീറ്റർ തുരങ്കവും പദ്ധതിക്കായി നിർമിക്കണം. പാതയുടെ ഇരുവശത്തും അതിർത്തിവേലികൾ ഉണ്ടാകുന്ന തരത്തിലാണ് കെ-റെയിലിന്‍റെ രൂപകൽപന. 20 മിനിറ്റ് ഇടവേളയിൽ പ്രതിദിനം 37 സർവീസ് ആണ് പ്രാഥമിക ഘട്ടത്തിൽ ലക്ഷ്യം വയ്ക്കുന്നത്. 27 വർഷം കൊണ്ട് സർവീസ് ഇരട്ടിയോളമാക്കുമെന്നും പദ്ധതി റിപ്പോർട്ടിൽ പറയുന്നു.


ഇന്ത്യ-പാക് യുദ്ധത്തിന് അരികിലെത്തിച്ച പുല്‍വാമ അന്വേഷണം എവിടം വരെയായി? - Express Kerala\nഇന്ത്യ-പാക് യുദ്ധത്തിന് അരികിലെത്തിച്ച പുല്‍വാമ അന്വേഷണം എവിടം വരെയായി?\n2019 ജൂണില് ആഭ്യന്തര സഹമന്ത്രി ജി. കിഷന് റെഡ്ഡി പാര്‍ലമെന്റില് എഴുതിനല്‍കിയ മറുപടിയില് അതുവരെയുള്ള എന്‍ഐഎ നടത്തിയ അന്വേഷണത്തില് ഗൂഢാലോചനക്കാരെയും, ചാവേറിനെയും, വാഹനം നല്‍കിയ ആളെയും തിരിച്ചറിഞ്ഞതായാണ് അറിയിച്ചത്. ഇതിലും കൂടുതല് വിവരങ്ങളൊന്നും ഇതുവരെ പുറത്തുവന്നിട്ടില്ല. ഉയര്‍ന്ന ശേഷിയുള്ള സ്‌ഫോടകവസ്തുക്കള് ഉപയോഗിച്ച് നടത്തിയ പുല്‍വാമ ഭീകരാക്രമണത്തില് രണ്ട് പ്രധാന പ്രതികള് ഉണ്ടെന്നാണ് കരുതുന്നത്.\nചാവേറായ അദില് അഹ്മദ് ധര്, മറ്റ് പ്രധാന പ്രതികളായ മുദാസിര് അഹ്മദ് ഖാന്, സജ്ജദ് ഭട്ട് എന്നിവരെയാണ് ഏജന്‍സികള് തിരിച്ചറിഞ്ഞിട്ടുള്ളത്. ധര് അക്രമത്തില് കൊല്ലപ്പെട്ടതായി എല്ലാവര്‍ക്കും അറിയാം. മറ്റ് രണ്ട് പേര് സുരക്ഷാ സേനകളുമായുള്ള ഏറ്റുമുട്ടലിലാണ് കൊല്ലപ്പെട്ടത്. ഇവിടെ വരെയാണ് എന്‍ഐഎ അന്വേഷണം എത്തിനില്‍ക്കുന്നത്. പ്രധാന പ്രതികള് എല്ലാവരും മരിച്ചതോടെയാണ് അന്വേഷണം മുന്നോട്ട് പോകാതെ തടസ്സപ്പെട്ടത്.\nഫോറന്‍സിക് പരിശോധനയില് യുദ്ധങ്ങള്‍ക്ക് ഉപയോഗിക്കുന്ന 25 കിലോ പ്ലാസ്റ്റിക് സ്‌ഫോടകവസ്തുക്കള് ഉപയോഗിച്ചതായി കണ്ടെത്തിയിരുന്നു. പുല്‍വാമയില് എത്രത്തോളം സ്‌ഫോടകവസ്തുക്കള് എത്തിയെന്നത് സംബന്ധിച്ച് വ്യക്തതയില്ല. നിയമപരമായോ, കരിഞ്ചന്തയില് നിന്നോ ആകാം ഇത് വാങ്ങിയതെന്നാണ് അനുമാനം. അതിര്‍ത്തി കടന്ന് ഇത് എത്തിയെങ്കില് തന്നെ ഏറെ സമയം ആവശ്യമായ കാര്യവുമാണ്.\nഇന്റലിജന്‍സ് പരാജയത്തിലേക്കാണ് ഇത് വിരല്‍ചൂണ്ടുന്നത്. എന്നാല് സര്‍ക്കാര് ഇത് അംഗീകരിക്കുന്നില്ല. സ്‌ഫോടകവസ്തുക്കള്‍ക്ക് പുറമെ ആരാണ് ഗൂഢാലോചന നടത്തിയത്, ഫണ്ട് ഇറക്കിയത്, എത്രത്തോളം പണം കൈമാറി എന്നീ വിഷയങ്ങളിലും ഉത്തരം ലഭിച്ചിട്ടില്ല. 2011ല് ആദ്യമായി വില്‍പ്പന നടന്ന ‘കാര്’ പല കുറി കൈമറിഞ്ഞാണ് അക്രമണത്തിന്, 10 ദിവസം മുന്‍പ് ‘കാര്’ സജ്ജദ് ഭട്ട് വാങ്ങുന്നത്.\nമുദാസിറാണ് സ്‌ഫോടകവസ്തു എത്തിച്ചതെന്നാണ് എന്‍ഐഎ കരുതുന്നത്. സംഭവങ്ങള്‍ക്ക് ദൃക്‌സാക്ഷികളെ ലഭിക്കാത്തതും അന്വേഷണത്തിന് തടസ്സമാണ്. ഇതുകൊണ്ട് തന്നെയാണ് ഇന്ത്യ, പാക് യുദ്ധത്തിന് അരികിലെത്തിച്ച സംഭവത്തില് എന്‍ഐഎ കുറ്റപത്രം സമര്‍പ്പിക്കാത്തത്.


ബാംഗ്ലൂരിൽ ലുലു മാൾ പ്രവർത്തനം ആരംഭിച്ചു ; തിരുവന്തപുരത്ത് ഈ വർഷം അവസാനം തന്നെയെന്ന് യൂസഫലി – Media Mangalam\nബാംഗ്ലൂർ : ലുലു ഗ്രൂപ്പ് ബാംഗ്ലൂരിൽ പുതിയ ഷോപ്പിംഗ് മാൾ തുറന്നു. ബാംഗ്ലൂർ രാജാജി നഗറിലാണ് മാൾ പ്രവർത്തനമാരംഭിച്ചത്. മാളിന്റെ ഉടമസ്ഥത ലുലുവിന് അല്ലെങ്കിലും നടത്തിപ്പും പരിപാലനവും നിർവഹിക്കുക ലുലു ഗ്രൂപ്പ് ആയിരിക്കും. ആറ് മാസത്തിനുള്ളിൽ രാജ്യത്ത് രണ്ട് മാളുകളുടെ നിർമ്മാണം കൂടി പൂർത്തിയാകുമെന്ന് ലുലു ഗ്രൂപ്പ് ചെയർമാനും മാനേജിങ് ഡയറക്ടറും മലയാളി വ്യവസായിയുമായ എം. എ. യൂസഫലി പറഞ്ഞ്.\nരാജ്യത്ത് കമ്പനിയുടെ പ്രവർത്തനം വിപുലമാക്കുന്നതിന്റെ ഭാഗമായി ആദ്യഘട്ടത്തിൽ അഞ്ചു ഷോപ്പിംഗ് മാളുകൾ തുറക്കുകയാണ് ലക്ഷ്യം. 4500 കോടി രൂപയാണ് ഇതിനായി ചിലവഴിക്കുന്നത്. അഞ്ചു മാളുകളിൽ കൊച്ചിയിലും തൃശൂരിലും ബാംഗ്ലൂരിലുമായി മൂന്നിടത്ത് മാളുകൾ പ്രവർത്തനം ആരംഭിച്ചു.\nഎട്ട് ലക്ഷം ചതുരശ്രയടി വിസ്തീര്‍ണത്തിലാണ് ബാംഗ്ലൂരിലെ മാള്. കൊച്ചിയിൽ വിപുലമായാണ് ലുലുവിന്റെ ഹൈപ്പർ മാർക്കറ്റ് പ്രവർത്തിക്കുന്നത്. ബാംഗ്ലൂരിൽ രണ്ടുലക്ഷം ചതുരാശ്രയടിയിലാണ് ഹൈപ്പർ മാർക്കറ്റ്. എന്റർടൈൻമെന്റ് സോണ് ഉള്‍പ്പെടെ മറ്റു അത്യാധുനിക സേവനങ്ങളും ഇവിടെ ലഭ്യമാണ്. തിരുവനന്തപുരത്തും ലക്‌നൗവിലും മാളുകള് തുടങ്ങുന്നതിന് കാലതാമസം നേരിട്ടതായും യൂസഫലി പറഞ്ഞു. തിരുവനന്തപുരത്തെ മാള് ഈ വര്‍ഷം അവസാനവും ലക്‌നൗവില് അടുത്ത വര്‍ഷം ആദ്യപാദത്തില് തന്നെയും മാളിന്റെ പ്രവര്‍ത്തനം തുടങ്ങുന്നതിനുള്ള രീതിയിലാണ് മുന്നോട്ടുപോകുന്നതെന്നും യൂസഫലി വ്യക്തമാക്കി.\nbanglore lulu mall yusufali ലുലു മാൾ


കസ്റ്റം ലെതർ ട്രാവൽ കേസ് മേക്കപ്പ് ബാഗ് വിമൻസ് കോസ്മെറ്റിക് ബാഗ്\nഈ മേക്കപ്പ് ബാഗ് ഉപരിതല മെറ്റീരിയൽ ഉയർന്ന നിലവാരമുള്ള ലെതർ ഫാബ്രിക് ഉപയോഗിച്ചാണ് നിർമ്മിച്ചിരിക്കുന്നത്, മൃദുവും സുഖപ്രദവും, അഴുക്കും ഉരച്ചിലും പ്രതിരോധിക്കും, വൃത്തിയാക്കാൻ എളുപ്പമാണ്. ഭാരം കുറഞ്ഞതും വളരെ മോടിയുള്ളതും ചുമക്കാൻ ഭാരം കുറഞ്ഞതുമാണ്. ഇത് വളരെ ഉപയോഗപ്രദവും ഒതുക്കമുള്ളതുമായ ബാഗാണ്, വലിയ ശേഷി. ധാരാളം ഉണ്ട്, ഒപ്പം എല്ലാത്തരം സ്ഥലങ്ങളിലും തൂക്കിയിടാനും കഴിയും. ആന്തരിക സിപ്പർ മെഷ് ബാഗ്, ഫേഷ്യൽ മാസ്ക്, പുരികം പെൻസിലുകൾ, മറ്റ് ഇനങ്ങൾ എന്നിവ ഉൾക്കൊള്ളാൻ കഴിയും. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. ഞങ്ങൾക്ക് വളരെ ശക്തമായ സാമ്പിൾ റൂം ഉണ്ട്. നിങ്ങളുടെ കലാസൃഷ്‌ടി എനിക്ക് അയയ്‌ക്കുക, സാമ്പിളുകൾ ഇതിലേക്ക് മടങ്ങും ...\nചെറിയ കാരിംഗ് ഹാൻഡിൽ ചെറിയ ക്യൂട്ട് മേക്കപ്പ് കോസ്മെറ്റിക് ബാഗ്\nഈ മേക്കപ്പ് ബാഗ് ഉപരിതല മെറ്റീരിയൽ ഉയർന്ന നിലവാരമുള്ള ഓക്സ്ഫോർഡ് ഫാബ്രിക് ഉപയോഗിച്ചാണ് നിർമ്മിച്ചിരിക്കുന്നത്, മൃദുവും സുഖകരവും, അഴുക്കും ഉരച്ചിലും പ്രതിരോധിക്കും, വൃത്തിയാക്കാൻ എളുപ്പമാണ്. ഭാരം കുറഞ്ഞതും വളരെ മോടിയുള്ളതും ചുമക്കാൻ ഭാരം കുറഞ്ഞതുമാണ്. ഇത് നിങ്ങളുടെ വിശ്വസനീയമായ യാത്രയും ദീർഘകാലത്തേക്ക് വീട്ടിലെ സഹചാരിയുമായിരിക്കും. വലിയ ശേഷിയുള്ള ടോയ്‌ലറ്ററി ബാഗുകളുടെ വലുപ്പം: 9.4 ″ x 5.1 ″ x 6.3 ″, ഷാംപൂ, ഷവർ ജെൽ, ടൂത്ത് പേസ്റ്റ്, ടൂത്ത് ബ്രഷുകൾ, മേക്കപ്പുകൾ, ഷേവിംഗ് ആക്‌സസറികൾ, ടവലുകൾ മുതലായവ പോലുള്ള ദീർഘനാളത്തെ യാത്രകൾക്കോ കുടുംബ അവധിക്കാല ടോയ്‌ലറ്ററികൾക്കോ മതിയായ ഇടമുണ്ട്. .\nപഴ്സ് മിനി ട്രാവൽ ലെതർ കോസ്മെറ്റിക് ബാഗിനുള്ള ചെറിയ ക്യൂട്ട് മേക്കപ്പ് പ ch ച്ച്\nകോസ്മെറ്റിക് ബാഗ് ഉയർന്ന നിലവാരമുള്ള പി.യു ലെതർ ഉപയോഗിച്ചാണ് നിർമ്മിച്ചിരിക്കുന്നത്. ഇത് വാട്ടർപ്രൂഫ്, സ്ക്രാച്ച്-റെസിസ്റ്റന്റ്, മോടിയുള്ളതും നിങ്ങളുടെ ഇനത്തിന്റെ സുരക്ഷ ഉറപ്പാക്കുന്നതിന് ശക്തമായ സിപ്പ് അടയ്ക്കുന്നതുമാണ്. ഇത് വളരെ ഉപയോഗപ്രദവും ഒതുക്കമുള്ളതുമായ ബാഗാണ്, വലിയ ശേഷി. ധാരാളം ഉണ്ട്, ഒപ്പം എല്ലാത്തരം സ്ഥലങ്ങളിലും തൂക്കിയിടാനും കഴിയും.ഇത് ദൈനംദിന ഉപയോഗത്തിനും യാത്രയ്ക്കും അനുയോജ്യമാണ്. ഇത് സ്ത്രീകൾക്കും പെൺകുട്ടികൾക്കും ഒരു മികച്ച സമ്മാനമായിരിക്കും. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. ഞങ്ങൾക്ക് വളരെ ശക്തമായ സാമ്പിൾ റൂം ഉണ്ട്. നിങ്ങളുടെ കലാസൃഷ്‌ടി എനിക്ക് അയയ്‌ക്കുക, സാമ്പിളുകൾ നിങ്ങളിലേക്ക് മടങ്ങും. ഇന നമ്പർ: ML17811 S ...\n2020 പുതിയ മെറ്റീരിയൽ നെയ്ത ധാന്യ ലെതർ മേക്കപ്പ് കോസ്മെറ്റിക് ബാഗ്\nഈ മേക്കപ്പ് ബാഗ് ഉപരിതല മെറ്റീരിയൽ ഉയർന്ന നിലവാരമുള്ള നെയ്ത ധാന്യ ലെതർ ഫാബ്രിക് ഉപയോഗിച്ചാണ് നിർമ്മിച്ചിരിക്കുന്നത്, മൃദുവും സുഖകരവും, അഴുക്കും ഉരച്ചിലുകളും പ്രതിരോധിക്കും, വൃത്തിയാക്കാൻ എളുപ്പമാണ്. ഭാരം കുറഞ്ഞതും വളരെ മോടിയുള്ളതും ചുമക്കാൻ ഭാരം കുറഞ്ഞതുമാണ്. ഇത് വളരെ ഉപയോഗപ്രദവും ഒതുക്കമുള്ളതുമായ ബാഗാണ്, വലിയ ശേഷി. ധാരാളം ഉണ്ട്, ഒപ്പം എല്ലാത്തരം സ്ഥലങ്ങളിലും തൂക്കിയിടാനും കഴിയും.ഇത് ദൈനംദിന ഉപയോഗത്തിനും യാത്രയ്ക്കും അനുയോജ്യമാണ്. ഇത് സ്ത്രീകൾക്കും പെൺകുട്ടികൾക്കും ഒരു മികച്ച സമ്മാനമായിരിക്കും. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. ഞങ്ങൾക്ക് വളരെ ശക്തമായ സാമ്പിൾ റൂം ഉണ്ട്. നിങ്ങളുടെ കലാസൃഷ്‌ടി എനിക്ക് അയയ്‌ക്കുക, സാമ്പിളുകൾ ഇതായിരിക്കും ...\nഉയർന്ന നിലവാരമുള്ള വർണ്ണാഭമായ ഓക്സ്ഫോർഡ് സിപ്പർ ട്രാവൽ പച്ച് മേക്കപ്പ് കോസ്മെറ്റിക് ബാഗ്\nഈ മേക്കപ്പ് ബാഗ് ഉപരിതല മെറ്റീരിയൽ ഉയർന്ന നിലവാരമുള്ള ഓക്സ്ഫോർഡ് ഫാബ്രിക് ഉപയോഗിച്ചാണ് നിർമ്മിച്ചിരിക്കുന്നത്, മൃദുവും സുഖകരവും, അഴുക്കും ഉരച്ചിലും പ്രതിരോധിക്കും, വൃത്തിയാക്കാൻ എളുപ്പമാണ്. ഭാരം കുറഞ്ഞതും വളരെ മോടിയുള്ളതും ചുമക്കാൻ ഭാരം കുറഞ്ഞതുമാണ്. ഇത് വളരെ ഉപയോഗപ്രദവും ഒതുക്കമുള്ളതുമായ ബാഗാണ്, വലിയ ശേഷി. ധാരാളം ഉണ്ട്, ഒപ്പം എല്ലാത്തരം സ്ഥലങ്ങളിലും തൂക്കിയിടാനും കഴിയും. ആന്തരിക സിപ്പർ മെഷ് ബാഗ്, ഫേഷ്യൽ മാസ്ക്, പുരികം പെൻസിലുകൾ, മറ്റ് ഇനങ്ങൾ എന്നിവ ഉൾക്കൊള്ളാൻ കഴിയും. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. ഞങ്ങൾക്ക് വളരെ ശക്തമായ സാമ്പിൾ റൂം ഉണ്ട്. നിങ്ങളുടെ കലാസൃഷ്‌ടി എനിക്ക് അയയ്‌ക്കുക, സാമ്പിളുകൾ y- ലേക്ക് തിരികെ വരും ...\nഉയർന്ന നിലവാരമുള്ള കോട്ടൺ ക്യാൻവാസ് സിപ്പർ ട്രാവൽ പ ch ച്ച് മേക്കപ്പ് കോസ്മെറ്റിക് ബാഗ്\nഈ ബാഗ് ക്യാൻവാസിൽ നിന്നാണ് നിർമ്മിച്ചിരിക്കുന്നത്, മൃദുവും സുഖകരവും, അഴുക്കും ഉരച്ചിലുകളും പ്രതിരോധിക്കും, വൃത്തിയാക്കാൻ എളുപ്പമാണ്. ഭാരം കുറഞ്ഞതും വളരെ മോടിയുള്ളതും ചുമക്കാൻ ഭാരം കുറഞ്ഞതുമാണ്. ഈ ബാഗുകൾ ഏകദേശം അളക്കുന്നു. 8.2 x 5.3 x 4.3 ഇഞ്ച്, നിങ്ങളുടെ ദൈനംദിന ആവശ്യങ്ങൾ നിറവേറ്റുന്നതിനും നിങ്ങൾക്ക് സ bring കര്യങ്ങൾ നൽകുന്നതിനുമുള്ള വലിയ ശേഷി, യാത്ര, ഷോപ്പിംഗ്, ക്യാമ്പിംഗ് എന്നിവയും അതിലേറെയും എടുക്കാനും ഉപയോഗിക്കാനും എളുപ്പമാണ്. നിങ്ങളുടെ ഫോൺ, ക്രെഡിറ്റ് കാർഡുകൾ, നാണയങ്ങൾ, നിങ്ങളുടെ സാധനങ്ങൾ ഓർ‌ഗനൈസ് ചെയ്യുന്നതിനും സൂക്ഷിക്കുന്നതിനും സഹായിക്കുന്നതിന് പണവും മറ്റ് ചെറിയ ഇനങ്ങളും നിങ്ങളുടെ ബാഗിലേക്ക് ...\nഈ ടോട് ബാഗ് 600 ഡി പോളിസ്റ്റർ ഉപയോഗിച്ചാണ് നിർമ്മിച്ചിരിക്കുന്നത്, ഇത് മോടിയുള്ളതും നിങ്ങളുടെ കാര്യങ്ങൾ നല്ല നിലയിൽ സംരക്ഷിക്കുന്നതും ആയിരിക്കും. ശേഷി ഏകദേശം 12L ആണ്, ഇതിന് കുറച്ച് പുസ്തകങ്ങൾ, വാലറ്റ്, മൊബൈൽ ഫോൺ, വൈദ്യുതി വിതരണക്കാരൻ, ഗ്ലാസുകൾ തുടങ്ങിയവ കൈവശം വയ്ക്കാൻ കഴിയും. നിങ്ങളുടെ ചോയ്‌സിനായി നിരവധി നിറങ്ങൾ. ഇത് യുവത്വമായി തോന്നുന്നു. ചില ചെറിയ കാര്യങ്ങൾക്കായി ഫ്രണ്ട് പോക്കറ്റ്. കാര്യങ്ങൾ പുറത്തെടുക്കാൻ നിങ്ങൾക്ക് സൗകര്യമുണ്ട്. എല്ലാ വർഷവും, ലോകമെമ്പാടുമുള്ള ക്ലയന്റുകൾക്കായി ഞങ്ങൾ 50-100 പുതിയ പാറ്റേണുകൾ വിതരണം ചെയ്യുന്നു. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. പ ...\nഈ ടോട് ബാഗ് 600 ഡി പോളിസ്റ്റർ ഉപയോഗിച്ചാണ് നിർമ്മിച്ചിരിക്കുന്നത്, ഇത് മോടിയുള്ളതും നിങ്ങളുടെ കാര്യങ്ങൾ നല്ല നിലയിൽ സംരക്ഷിക്കുന്നതും ആയിരിക്കും. ശേഷി ഏകദേശം 11L ആണ്, ഇതിന് കുറച്ച് പുസ്തകങ്ങൾ, വാലറ്റ്, മൊബൈൽ ഫോൺ, വൈദ്യുതി വിതരണക്കാരൻ, ഗ്ലാസുകൾ തുടങ്ങിയവ കൈവശം വയ്ക്കാൻ കഴിയും. നിങ്ങളുടെ ചോയ്‌സിനായി നിരവധി നിറങ്ങൾ. ഇത് യുവത്വമായി തോന്നുന്നു. ചില ചെറിയ കാര്യങ്ങൾക്കായി മെഷ് പോക്കറ്റും ഫ്രണ്ട് പോക്കറ്റും. കാര്യങ്ങൾ പുറത്തെടുക്കാൻ നിങ്ങൾക്ക് സൗകര്യമുണ്ട്. എല്ലാ വർഷവും, ലോകമെമ്പാടുമുള്ള ക്ലയന്റുകൾക്കായി ഞങ്ങൾ 50-100 പുതിയ പാറ്റേണുകൾ വിതരണം ചെയ്യുന്നു. ഇഷ്‌ടാനുസൃത രൂപകൽപ്പന ഇതാണ് ...\nഈ ടോട് ബാഗ് 600 ഡി പോളിസ്റ്റർ ഉപയോഗിച്ചാണ് നിർമ്മിച്ചിരിക്കുന്നത്, ഇത് മോടിയുള്ളതും നിങ്ങളുടെ കാര്യങ്ങൾ നല്ല നിലയിൽ സംരക്ഷിക്കുന്നതും ആയിരിക്കും. ശേഷി ഏകദേശം 13L ആണ്, ഇതിന് കുറച്ച് പുസ്തകങ്ങൾ, വാലറ്റ്, മൊബൈൽ ഫോൺ, വൈദ്യുതി വിതരണക്കാരൻ, ഗ്ലാസുകൾ മുതലായവ കൈവശം വയ്ക്കാൻ കഴിയും. നിങ്ങളുടെ ചോയ്‌സിനായി നിരവധി നിറങ്ങൾ. ഇത് യുവത്വമായി തോന്നുന്നു. ചില ചെറിയ കാര്യങ്ങൾക്കായി മെഷ് പോക്കറ്റ്. കാര്യങ്ങൾ പുറത്തെടുക്കാൻ നിങ്ങൾക്ക് സൗകര്യമുണ്ട്. എല്ലാ വർഷവും, ലോകമെമ്പാടുമുള്ള ക്ലയന്റുകൾക്കായി ഞങ്ങൾ 50-100 പുതിയ പാറ്റേണുകൾ വിതരണം ചെയ്യുന്നു. ഇഷ്‌ടാനുസൃത രൂപകൽപ്പനയും സ്വാഗതം ചെയ്യുന്നു. ഞങ്ങൾ ...\nനിരവധി നിറങ്ങളുള്ള പ്രമോഷൻ ലാപ്‌ടോപ്പ് ബാഗ്\nവാട്ടർപ്രൂഫ് ലാപ്‌ടോപ്പ് ബാഗ് 600 ഡി പോളിസ്റ്റർ ഉപയോഗിച്ചാണ് നിർമ്മിച്ചിരിക്കുന്നത്, ഇത് മോടിയുള്ളതും മഴയുള്ള ദിവസങ്ങളിൽ പോലും നിങ്ങളുടെ കാര്യങ്ങൾ നല്ല നിലയിൽ സംരക്ഷിക്കുകയും ചെയ്യും. ശേഷി ഏകദേശം 11L ആണ്, ഇതിന് 14 ഇഞ്ച് ലാപ്‌ടോപ്പ്, ചില പുസ്തകങ്ങൾ, വാലറ്റ്, മൊബൈൽ ഫോൺ, പവർ സപ്ലയർ, ഗ്ലാസുകൾ തുടങ്ങിയവ കൈവശം വയ്ക്കാൻ കഴിയും. ക്രമീകരിക്കാവുന്ന പാഡിംഗ് ഹോൾഡർ സ്ട്രാപ്പ് തോളിലെ ക്ഷീണം കുറയ്ക്കുന്നത് നിങ്ങൾക്ക് സുഖകരമാക്കും. നിങ്ങളുടെ ചോയ്‌സിനായി നിരവധി നിറങ്ങൾ. ഇത് യുവത്വമായി തോന്നുന്നു. ചില ചെറിയ കാര്യങ്ങൾക്കായി മെഷ് പോക്കറ്റും ഫ്രണ്ട് പോക്കറ്റും. ഇത് സംവഹിക്കുന്നു ...\nനിരവധി നിറങ്ങളുള്ള പ്രമോഷൻ ബാക്ക്പാക്ക് ഗിഫ്റ്റ് ബാക്ക്പാക്ക്\nസമ്മാനത്തിനുള്ള പ്രമോഷൻ ബാക്ക്പാക്ക് 600 ഡി പോളിസ്റ്റർ ഉപയോഗിച്ചാണ് നിർമ്മിച്ചിരിക്കുന്നത്, ഇത് മോടിയുള്ളതും മഴയുള്ള ദിവസങ്ങളിൽ പോലും നിങ്ങളുടെ കാര്യങ്ങൾ നല്ല നിലയിൽ സംരക്ഷിക്കുകയും ചെയ്യും. ശേഷി ഏകദേശം 15L ആണ്, ഇതിന് 14 ഇഞ്ച് ലാപ്‌ടോപ്പ്, ചില പുസ്തകങ്ങൾ, വാലറ്റ്, മൊബൈൽ ഫോൺ, പവർ സപ്ലയർ, ഗ്ലാസുകൾ തുടങ്ങിയവ കൈവശം വയ്ക്കാൻ കഴിയും. ഈ ബാക്ക്‌പാക്കിന്റെ മൃദുവായ തോളിൽ സ്ട്രാപ്പ് തോളിലെ ക്ഷീണം കുറയ്‌ക്കുന്നത് നിങ്ങൾക്ക് സുഖകരമാക്കും. നിങ്ങളുടെ ചോയ്‌സിനായി നിരവധി നിറങ്ങൾ. ഇത് യുവത്വമായി തോന്നുന്നു. കുപ്പി വെള്ളത്തിനായുള്ള മെഷ് പോക്കറ്റും സിപ്പർ ഫ്രണ്ട് പോക്കറ്റ് എഫ് ...\nപ്രമോഷൻ രണ്ട് കുപ്പി കൂളർ ബാഗ്\nഈ പ്രമോഷൻ കൂളർ ബാഗ്2വൈൻ കുപ്പി, മറ്റ് പാനീയങ്ങൾ അല്ലെങ്കിൽ ഭക്ഷണത്തിനുള്ളതാണ്. പുറം മെറ്റീരിയൽ 600D / 300D പോളിസ്റ്റർ ആണ്, പിവിസി പൂശിയ ഇത് വളരെ മോടിയുള്ളതാണ്. ലൈനിംഗ് വെളുത്ത PEVA, ഗ്രേ PEVA അല്ലെങ്കിൽ സിൽവർ ഫോയിൽ ആകാം, ഇത് ഭക്ഷണ സമ്പർക്കത്തിന് സുരക്ഷിതമായതും നനഞ്ഞ തുണി ഉപയോഗിച്ച് എളുപ്പത്തിൽ വൃത്തിയാക്കുന്നതുമാണ്. നിങ്ങളുടെ ലോഗോ മുൻ പോക്കറ്റിൽ അച്ചടിക്കാൻ കഴിയും. Warm ഷ്മളമോ തണുപ്പോ നിലനിർത്താൻ ഞങ്ങൾ സാധാരണയായി3മില്ലീമീറ്റർ കട്ടിയുള്ള EPE നുരയെ പുറം, ലൈനിംഗ് എന്നിവയ്ക്കിടയിൽ ഉപയോഗിക്കുന്നു. തീർച്ചയായും നിങ്ങൾക്ക് കട്ടിയുള്ള ഒന്ന് ഉപയോഗിക്കാം. എല്ലാ വർഷവും, ഞങ്ങൾ 50-100 പുതിയ പാറ്റേണുകൾ വിതരണം ചെയ്യുന്നു ...


അങ്ങാടിപ്പുറത്ത് പൂട്ടിയിട്ട വീട്ടില് മോഷണശ്രമം\nTue Jan 18 2022 04:30:44 GMT+0530 (India Standard Time)\nഅങ്ങാടിപ്പുറം മുതുവറ ക്ഷേത്രത്തിന് സമീപത്തെ പൂട്ടിയിട്ട വീട്ടിലാണ് കള്ളന് കയറി മോഷണശ്രമം നടത്തിയത്.\nBY NSH3 Feb 2020 2:42 PM GMT\nNSH3 Feb 2020 2:42 PM GMT\nപെരിന്തല്‍മണ്ണ: അങ്ങാടിപ്പുറത്ത് പൂട്ടിയിട്ട വീട്ടില് മോഷണശ്രമം. അങ്ങാടിപ്പുറം മുതുവറ ക്ഷേത്രത്തിന് സമീപത്തെ പൂട്ടിയിട്ട വീട്ടിലാണ് കള്ളന് കയറി മോഷണശ്രമം നടത്തിയത്. വീടിന്റെ പിന്‍വശത്തെ ഇരുമ്പുകമ്പികള് പൊളിച്ച് അകത്തുകടന്ന് തൊട്ടടുത്തുള്ള അടുക്കളവാതില് പൊളിച്ചാണ് മോഷ്ടാവ് അകത്തുകടന്നിട്ടുള്ളത്. അകത്തെ അലമാറകള് തുറന്ന് സാധനങ്ങള് വലിച്ചുവാരിയിട്ടതല്ലാതെ വിലപിടിച്ച ഒന്നും കിട്ടിയിട്ടില്ല.\nകഴിഞ്ഞ വെള്ളിയാഴ്ച വീട്ടുടമ പാണ്ടത്ത് ഉണ്ണികൃഷ്ണനും ഭാര്യയും ചെന്നൈയിലെ മക്കളുടെ വീട്ടിലേക്ക് പോയതായിരുന്നു. രാവിലെ തൊട്ടടുത്തുള്ള ബന്ധു വന്നുനോക്കിയപ്പോഴാണ് വാതില് പൊളിഞ്ഞുകിടക്കുന്നതായി കണ്ടത്. പെരിന്തല്‍മണ്ണ പോലിസ് സ്ഥലം സന്ദര്‍ശിച്ച്. പരാതിയില് കേസെടുത്ത് അന്വേഷണം ആരംഭിച്ചു.\nTheft attempt locked house Angadippuram


ഷുഹൈബ് വധക്കേസിൽ കീഴടങ്ങിയത് ഡമ്മി പ്രതികളെന്ന് ചെന്നിത്തല, കണ്ണൂരിൽ 21 ന് സമാധാന യോഗം- Shuhaib murder ramesh chennithala peace meeting in kannur\nShuhaib Murder Ramesh Chennithala Peace Meeting In Kannur\nമന്ത്രി എ.കെ.ബാലന്റെ അധ്യക്ഷതയിലാണ് യോഗം\nFebruary 19, 2018 01:11:37 pm\nതിരുവനന്തപുരം: ഷുഹൈബ് വധത്തിൽ മുഖ്യമന്ത്രി പിണറായി വിജയൻ പ്രതികരിക്കാൻ വൈകിയതിനെ വിമർശിച്ച് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രി പ്രതികരിക്കാന് ആറുദിവസമെടുത്തെങ്കില് കേസന്വേഷണം എന്താകുമെന്ന് ചെന്നിത്തല ചോദിച്ചു. പ്രതികള് കീഴടങ്ങിയത് പാര്‍ട്ടി നേതാക്കള്‍ക്കൊപ്പമാണ്. ഡമ്മി പ്രതികളാണ് അറസ്റ്റിലായതെന്നും ചെന്നിത്തല പറഞ്ഞു.\nകണ്ണൂരിൽ മുഖ്യമന്ത്രി വിളിച്ചു ചേർത്ത സമാധാനയോഗത്തിൽ പങ്കെടുക്കും. കണ്ണൂർ ഡിസിസി പ്രസിഡന്റായിരിക്കും പങ്കെടുക്കുക. സമാധാന യോഗത്തിൽ എ.കെ.ബാലനുപകരം മുഖ്യമന്ത്രി ആയിരുന്നു പങ്കെടുക്കേണ്ടിയിരുന്നതെന്നും ചെന്നിത്തല വ്യക്തമാക്കി.\nകണ്ണൂരിൽ മറ്റന്നാൾ (ഫെബ്രുവരി 21) സമാധാന യോഗം നടത്തുമെന്ന് മുഖ്യമന്ത്രി അറിയിച്ചിട്ടുണ്ട്. മന്ത്രി എ.കെ.ബാലന്റെ അധ്യക്ഷതയിലാണ് യോഗം.\nഅതേസമയം, ഷുഹൈബ് വധക്കേസ് മുന്‍നിര്‍ത്തി സിപിഎമ്മിനെതിരെ മാധ്യമങ്ങള് സംഘടിത ആക്രമണം നടത്തുന്നെന്ന് സിപിഎം ജില്ലാ സെക്രട്ടറി പി.ജയരാജന് ആരോപിച്ചു. കണ്ണൂരിനെ കലാപഭൂമിയാക്കാന് ലക്ഷ്യമിട്ട് സംഘപരിവാര് തുടര്‍ച്ചയായി ആക്രമണങ്ങള് നടത്തുന്നു. പാ‍ര്‍ട്ടി സംയമനം പാലിച്ചത് കൊണ്ട് മാത്രമാണ് ജില്ലയില് തുടര്‍സംഘര്‍ഷങ്ങള് ഉണ്ടാവാതിരുന്നതെന്നും ജയരാജൻ പറഞ്ഞു.\nഅതിർത്തിയിൽ സർവത്ര പ്രശ്നം; സർക്കാർ പ്രവർത്തനങ്ങളിൽ ഏകോപനമില്ല: ചെന്നിത്തല\nസാമൂഹ്യമാധ്യമങ്ങളിലൂടെ അപമാനിക്കുന്നു; ചെന്നിത്തല ഫോണിൽ വിളിച്ച ഉസ്‌മാൻ മുഖ്യമന്ത്രിക്ക് പരാതി നൽകി\nഎന്റെ ജീവിതത്തിലെ ചാലകശക്തിയായി എന്നും അനിതയുണ്ട്; ഭാര്യയെ കുറിച്ച് രമേശ് ചെന്നിത്തല\nസർക്കാർ ‘തൊണ്ടിമുതലും ദൃക്‌സാക്ഷിയും’ കളിക്കുന്നു; വീണ്ടും വിമർശിച്ച് ചെന്നിത്തല\nകോൺഗ്രസിന്റെ പണം വേണ്ടെന്ന്, മുഖ്യമന്ത്രിക്ക് ഇത്രയും ധാർഷ്ട്യം പാടില്ല: രമേശ് ചെന്നിത്തല\nമുഖ്യമന്ത്രിക്ക് ലാവ്‌ലിൻ ബാധ; അഴിമതി കണ്ടാൽ യുഡിഎഫ് നോക്കിയിരിക്കില്ല: ചെന്നിത്തല


തല താഴ്ത്തുന്ന സി.പി.എം – Chandrika Daily\nBy web desk 1 Saturday October 31, 2020 00:52 am\nതല താഴ്ത്തുന്ന സി.പി.എം\nസ്വര്‍ണ്ണക്കള്ളക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ പ്രിന്‍സിപ്പല് സെക്രട്ടറിയായിരുന്ന എം. ശിവശങ്കരനും മയക്കുമരുന്ന് കേസില് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനീഷ് കോടിയേരിയും അറസ്റ്റിലായതോടെ കേരള രാഷ്ട്രീയത്തില് എന്തൊക്കെയാണ് നടക്കുന്നതെന്ന ചോദ്യം ഉയരുന്നു\nസ്വര്‍ണ്ണക്കള്ളക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ പ്രിന്‍സിപ്പല് സെക്രട്ടറിയായിരുന്ന എം. ശിവശങ്കരനും മയക്കുമരുന്ന് കേസില് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനീഷ് കോടിയേരിയും അറസ്റ്റിലായതോടെ കേരള രാഷ്ട്രീയത്തില് എന്തൊക്കെയാണ് നടക്കുന്നതെന്ന ചോദ്യം ഉയരുന്നു.\nഇതുവരെ കാണാത്ത സംഭവവികാസങ്ങള്‍ക്കാണ് കഴിഞ്ഞ ഏതാനും ദിവസങ്ങളായി നാം സാക്ഷ്യംവഹിച്ചു കൊണ്ടിരിക്കുന്നത്. ഇടതു ഭരണത്തില്\nമുഖ്യമന്ത്രിയുടെ ഓഫീസും എ.കെ.ജി സെന്ററും തമ്മില് ഒരു പാലമുണ്ട്. അതു പാര്‍ട്ടിയെയും സര്‍ക്കാരിനെയും തമ്മില് ബന്ധിപ്പിക്കുന്ന പാലമാണ്. രണ്ടറ്റവും തകര്‍ന്നാല് പിന്നെ പാലത്തിന് എന്തു പ്രസക്തി? ഇടതുപക്ഷം കേരളത്തില് അധികാരത്തില് വരുമ്പോഴെല്ലാം സി.പി.എം സംസ്ഥാന സെക്രട്ടറി തന്നെയാണ് സര്‍ക്കാരിന്റെ നയരൂപീകരണത്തില് നിര്‍ണായക പങ്കുവഹിക്കുന്നത്. നിര്‍ഭാഗ്യവശാല് കോടിയേരി ബാലകൃഷ്ണന് അതില് കാര്യമായ റോള് ഒന്നും ഉണ്ടായിരുന്നില്ല. പാര്‍ട്ടിയെയും സര്‍ക്കാരിനെയും പിണറായി ഒരേസമയം നയിച്ചു എന്നുതന്നെ പറയാം. പിണറായിക്ക് കരുത്തു നല്‍കിയത് ശിവശങ്കരന്റെ ‘അസാമാന്യ പ്രതിഭ’യായിരുന്നു. ശിവശങ്കരന് സര്‍വ്വ സമ്മതന് ആയിരുന്നു.പിണറായിയുടെ ഏറ്റവും വലിയ വിശ്വസ്തനും ആയിരുന്നു. കസ്റ്റംസും ഇടിയും ചോദ്യം ചെയ്തശേഷം ദുരൂഹതകളുടെ വലിയൊരു ബുദ്ധികേന്ദ്രമായി ശിവശങ്കരന് മാറിയിരിക്കുന്നു. എല്ലാം തന്റെ കൈവെള്ളയില് ആണെന്ന് കരുതിയിരുന്ന മുഖ്യമന്ത്രി ശിവശങ്കരന് വഴിവിട്ട യാത്രകള് ഒന്നും അറിഞ്ഞിരുന്നില്ല എന്ന് പറയുന്നതില് അതിശയോക്തി ഇല്ലാതില്ല. സ്പ്രിംഗഌ ഇടപാടില് പ്രതിപക്ഷം ശിവശങ്കരനെ ചെറുതായൊന്നു തൊട്ടപ്പോള് പിണറായിക്ക് വല്ലാതെ നൊന്തു.ആ നോവിന്റെ രാഷ്ട്രീയം പിണറായിയെയും സംശയത്തിന്റെ മുള്‍മുനയില് നിര്‍ത്തുന്നുവെങ്കില് കാര്യങ്ങളില് കൂടുതല് വ്യക്തത വരേണ്ടിയിരിക്കുന്നു. സ്വര്‍ണ്ണക്കള്ളക്കടത്ത് കേസിലെ നാള്‍വഴികള് പരിശോധിക്കുമ്പോള് ശിവശങ്കരന് വിശുദ്ധ പരിവേഷം ചാര്‍ത്തിക്കൊടുക്കാന് ആവില്ല. ഭരണ-ഉദ്യോഗസ്ഥ തലങ്ങളില് ഗുരുതരമായ വീഴ്ച സംഭവിച്ചിട്ടുണ്ട്. ഉദ്യോഗസ്ഥര് ചെയ്യുന്നതിനെല്ലാം സര്‍ക്കാര് ഉത്തരവാദിയല്ല എന്ന് മുഖ്യമന്ത്രി കഴുകുന്നു. അതുപോലെതന്നെയാണ് കോടിയേരിയും. മക്കള് ചെയ്യുന്നതിനെല്ലാം താന് ഉത്തരവാദിയല്ല എന്നാണ് അദ്ദേഹത്തിന്റെ വാദം. ഇത് തന്നെയാണ് പ്രശ്‌നവും. തന്റെ പ്രിന്‍സിപ്പല് സെക്രട്ടറിയെ നിരീക്ഷിക്കാനോ നിയന്ത്രിക്കാനോ മുഖ്യമന്ത്രിക്ക് കഴിയാത്തത് ഭരണ പരാജയത്തിന്റെ ഒന്നാമത്തെ ദൃഷ്ടാന്തം. സംസ്ഥാനം ഭരിക്കുന്ന പാര്‍ട്ടിയുടെ സെക്രട്ടറിയായിരുന്നുകൊണ്ട് തന്റെ മക്കളെ കുറ്റകൃത്യങ്ങളില് നിന്ന് അകറ്റിനിര്‍ത്താനെങ്കിലും കോടിയേരിക്ക് കഴിയാതിരുന്നത് മാര്‍ക്‌സിസ്റ്റ് പാര്‍ട്ടിയുടെ ദയനീയ മുഖവും.\nഎ.കെ.ജി സെന്ററിന്റെ മൂടികെട്ടിയ അന്തരീക്ഷത്തില് ഇരുന്ന് കോടിയേരി ബാലകൃഷ്ണന് എല്ലാത്തിനും സാക്ഷിയായിരുന്നു. എന്നാല് കോടിയേരിയിലെ പിതാവിനെ പോലെ വേദനിക്കുന്ന ഒരു നേതാവ് വേറെയാരുണ്ട്. എല്ലാ ഇടപാടുകള്‍ക്കും കയ്യൊപ്പ് ചാര്‍ത്തിയ ശിവശങ്കരന് പിണറായി ഭരണത്തിന്റെ അവസാന നാളുകളില് പ്രതിനായകനായപ്പോഴും പിടിച്ചുനില്‍ക്കാന്, പ്രതിരോധിക്കാന് സി.പി.എമ്മിന്റെ കൈവശം അത്യാവശ്യം ആയുധങ്ങള് ഉണ്ടായിരുന്നു. ഇ.ഡിയുടെ വാഹനത്തിലേക്ക് ബിനീഷ് കോടിയേരിയെ പിടിച്ചു കയറ്റിയ ആ നിമിഷം മുതല് അതും നഷ്ടമായി.\nബിനീഷ് കോടിയേരി ഒരു പതിറ്റാണ്ടിലേറെയായി കേരളത്തില് നടക്കുന്ന എല്ലാ ക്രിമിനല് ആക്ടിവിറ്റികളിലും പങ്കാളിയാണ്. എന്നാല് ബിനീഷ് ഇത്തരമൊരു സാഹചര്യത്തില് എന്‍ഫോഴ്‌സ്‌മെന്റ് ഡയറക്ടറേറ്റ് വലയില് വീഴുമെന്ന് ആരും കരുതിയില്ല. സംസ്ഥാനത്തു നിന്ന് സി.ബി.ഐയെ ഒഴിവാക്കാനുള്ള നിയമനിര്‍മാണത്തിന്റെ കടലാസ് പണികളില് മുഴുകിയിരിക്കെയാണ് മറ്റൊരു കേന്ദ്ര ഏജന്‍സിയായ ഇ.ഡി ബിനീഷ് കോടിയേരിയെ അറസ്റ്റ് ചെയ്യുന്നത്. ശിവശങ്കരന്റെയും ബിനീഷിന്റെയും കേസുകളുടെ ഭാവി എന്താകുമെന്നല്ല നിലവില് കേരളം ചര്‍ച്ച ചെയ്യുന്നത്. ഇടതുപക്ഷ പാര്‍ട്ടികളുടെ നേതൃപദവി അലങ്കരിക്കുന്ന സി.പി.എമ്മിന്റെ മൂല്യച്യുതി തന്നെയാണ്. സ്വര്‍ണക്കടത്ത് കേസില് സ്വപ്‌നസുരേഷ് പ്രധാന പ്രതിയാണ്. സ്വപ്‌നക്ക് ശിവശങ്കരനുമായി ഉണ്ടായിരുന്ന ബന്ധം എന്തുതന്നെയായാലും മുഖ്യമന്ത്രിയുടെ ഓഫീസ് ഈ രാജ്യദ്രോഹക്കുറ്റത്തിന് ഒത്താശ ചെയ്തു എന്നുതന്നെയാണ് ശിവശങ്കരന്റെ അറസ്റ്റില് നിന്ന് വ്യക്തമാകുന്നത്. അതിന്റെ നിയമപരമായ നടപടിക്രമങ്ങള് പുരോഗമിക്കുമ്പോള് തന്നെ ബിനീഷ് കോടിയേരി സി.പി.എമ്മിന് എന്നും ഒരു കറുത്ത പാടായി അവശേഷിക്കും.\nബിനീഷിന്റെ അറസ്റ്റ് സി.പി.എം രാഷ്ട്രീയത്തെ അതെ ഏതുതരത്തില് സ്വാധീനിക്കും എന്നതാണ് ഈ ഘട്ടത്തില് പ്രസക്തം. തദ്ദേശ തെരഞ്ഞെടുപ്പിന് ഒന്നരമാസം മാത്രം അകലമേ ഇനിയുള്ളൂ. അതു കഴിഞ്ഞാലുടന് നിയമസഭാ തെരഞ്ഞെടുപ്പ് വരുന്നു. സി.പി.എം കേരളത്തില് അത്യാവശ്യം അടിത്തറയുള്ള, ശക്തിയുള്ള പാര്‍ട്ടിയാണ് എന്നതില് ആര്‍ക്കും തര്‍ക്കമില്ല. സി.പി.എമ്മിന്റെ സംസ്ഥാന സെക്രട്ടറിയുടെ മകന് ഏറ്റവും വലിയ കുറ്റകൃത്യങ്ങളില് പങ്കാളിയായി അറസ്റ്റ് ചെയ്യപ്പെടുമ്പോള് ഈ പാര്‍ട്ടിയെ വിശ്വസിച്ചവര്, പാര്‍ട്ടിക്ക് വേണ്ടി മുദ്രാവാക്യം വിളിക്കുന്നവര്, രക്തസാക്ഷിയായവര് തുടങ്ങി വിവിധ തലങ്ങളില് നിന്ന് ഉയര്‍ന്നുവരുന്ന ഒരു ചോദ്യമുണ്ട്. ഇടതു ബോധത്തിന്റെ അകത്തളങ്ങളില് നിന്നുകൊണ്ടുതന്നെ അവര് ചോദിക്കുന്നു ‘ഇനിയും ഈ പാര്‍ട്ടി വിശ്വസിക്കണോ’ എന്ന്. സിപിഎം നേരിടുന്ന ഏറ്റവും വലിയ രാഷ്ട്രീയ വെല്ലുവിളി അതുതന്നെയാണിത്. ഈ ആപത്തില്‍നിന്ന് സിപിഎമ്മിനൊരു തിരിച്ചുവരവ് ഉണ്ടാകുമെന്ന് ആര്‍ക്കും പ്രവചിക്കാനാവില്ല.


ഓണക്കാലത്ത് വിഷ രഹിത പച്ചക്കറികളൊരുക്കി പാലമേൽ കാർഷിക മേഖല | Organic vegetables farming and sale in Charummoodu\nനാടൻ ഏത്തക്കായും കിഴങ്ങുവർഗ്ഗങ്ങളുമാണ് വിപണിയിലെ പ്രധാന ഇനം. ഈ ഉത്പന്നങ്ങൾക്ക് ആവശ്യക്കാരേറെയാണ്.\nCharummoodu, First Published Aug 26, 2020, 10:01 PM IST\nചാരുംമൂട്: ഓണക്കാലത്ത് വിഷ രഹിത പച്ചക്കറികളൊരുക്കി പാലമേൽ കാർഷിക മേഖല. ഓണത്തിന് ഇത്തവണയും ആലപ്പുഴ ജില്ലയിലാകെ കൂടുതൽ പച്ചക്കറികളെത്തുക ഓണാട്ടുകരയിൽ നിന്നാണ്. ഇതിൽ ഏറ്റവും കൂടുതൽ പച്ചക്കറി ഉത്പാദിപ്പിക്കുന്നത് പാലമേൽ ഗ്രാമ പഞ്ചായത്തിലാണ്. ഇത്തവണ സുഭിക്ഷ കേരളം പദ്ധതിയുടെ ഭാഗമായി 100 ഹെക്ടർ സ്ഥലത്താണ് കൃഷിയിറക്കിയത്. മഴയിലും, വിവിധയിനം കീടങ്ങളുടെയും, രോഗബാധയും മൂലം നാല് ഹെക്ടറോളം സ്ഥലത്തെ കൃഷി നശിച്ചിരുന്നു.\nഎങ്കിലും പച്ചക്കറിയുടെ ഉത്പാദനത്തിൽ പാലമേൽ ഒന്നാമതാണ്. നാടൻ ഏത്തക്കായും കിഴങ്ങുവർഗ്ഗങ്ങളുമാണ് വിപണിയിലെ പ്രധാന ഇനം. ഈ ഉത്പന്നങ്ങൾക്ക് ആവശ്യക്കാരേറെയാണ്. സംസ്ഥാനത്തെ മികച്ച രണ്ടാമത്തെ ക്ലസ്റ്ററാണ് പാലമേൽ എ ഗ്രേഡ് വിപണി. കർഷകർക്ക് മികച്ച വില ലഭിക്കുന്നതിനായി ഗ്രാമപഞ്ചായത്ത് ആരംഭിച്ച ആഴ്ച്ച ചന്തയിലൂടെ ശേഖരിക്കുന്ന കാർഷികോത്പന്നങ്ങൾ പാലമേൽ എ ഗ്രേഡ് ക്ലസ്റ്ററാണ് പൊതുവിപണിയിൽ എത്തിക്കുന്നത്.\nചൊവ്വ, വെള്ളി ദിവസങ്ങളിലാണ് ചന്തപ്രവർത്തിക്കുന്നത്. കൃഷിഭവന്റെ കീഴിലുള്ള കർഷക സമിതിയുടെ ഉത്പന്നങ്ങൾ എ ഗ്രേഡ് ക്ലസ്റ്റർ വിപണിയായ എരുമക്കുഴിയിലേക്കാണ് എത്തുന്നത്. ഇവിടെ നിന്നും വിവിധ സ്ഥലങ്ങളിൽ നിന്നും എത്തുന്ന കച്ചവടക്കാരും കുടുംബങ്ങളും ഉത്പന്നങ്ങൾ ലേലത്തിലാണ് വാങ്ങുന്നത്. പാലമേൽ കഴിഞ്ഞ ദിവസം വിപണിയിൽ ഏത്തക്കായ്ക്ക് കിലോയ്ക്ക് 60 മുതൽ 70 വരെ വില എത്തിയിരുന്നു. ചേനക്ക് 18 മുതൽ 20 രൂപ വരെ ലഭിച്ചു. പാവക്കായ്ക്ക് 80 മുതൽ 90 രൂപ വരെ എത്തി. കാച്ചിൽ, ചേമ്പ്, വിവിധയിനം കിഴങ്ങുകൾ, പടവലം, ചീര, പച്ചമുളക്, കോവയ്ക്ക, മത്തങ്ങ, വെള്ളരി, ഇഞ്ചി, പയർ തുടങ്ങി വിവിധയിനം വാഴക്കുലകളും വിപണിയിൽ ലഭ്യമാണ്.\nഇത്തവണ ഓണച്ചന്ത 27 വരെയാണ് പ്രവർത്തിക്കുക. ഇത്തവണയും ജില്ലയിലെ വിവിധ ഭാഗങ്ങളിലേക്കുള്ള പച്ചക്കറികൾ ആവശ്യപ്പെടുന്നതനുസരിച്ച് വിതരണം ചെയ്യാനാണ് തീരുമാനം. ഹോർട്ടികോർപ്പ് ആലപ്പുഴ ജില്ലാ മാർക്കറ്റിങ് വിഭാഗമാണ് പച്ചക്കറികൾ ശേഖരിക്കുന്നത്. ഹോർട്ടികോർപ്പ് സാധനങ്ങളുടെ വില കർഷക സമിതികളുടെ അക്കൗണ്ടുകളിലേക്കാണ് തുക നൽകുന്നത്. ഇവിടെ നിന്നും കർഷകന് നൽകും. കഴിഞ്ഞവർഷം ഒരു ദിവസം ഏഴു മുതൽ എട്ട് ടൺ പച്ചക്കറി വരെ ഇവിടെ നിന്നും കയറ്റി അയച്ചിരുന്നു.\nജില്ലയിലെ, ചേർത്തല അമ്പലപ്പുഴ, തണ്ണീർമുക്കം, കാർത്തികപ്പള്ളി, തൃക്കുന്നപ്പുഴ, ഹരിപ്പാട് എന്നി വിടങ്ങളിലേക്ക് ആവശ്യമായ പച്ചക്കറികൾ എത്തിച്ചിരുന്നത്. പത്തനംതിട്ട ജില്ലയിലെ പഴകുളം, പള്ളിക്കൽ എന്നിവിടങ്ങളിലും സാധനങ്ങൾ എത്തിച്ചിരുന്നു. സുഭിക്ഷ കേരളം, ജനകീയാസൂത്രണം എന്നീ പദ്ധതികളിലൂടെ 55 ലക്ഷം രൂപയോളമാണ് കാർഷിക മേഖലക്കായി പഞ്ചായത്ത് മാറ്റി വെച്ചത്.\nഅച്ചൻകോവിലാറ്റിൽ കാണാതായ 47കാരന്റെ മൃതദേഹം കണ്ടെത്തി\nLast Updated Aug 26, 2020, 10:05 PM IST\nOrganic Vegetable Sale\nവിഷ രഹിത പച്ചക്കറി


Mammootty's funny reply about Maduraraja budget. - Malayalam Filmibeat\n| Published: Sunday, April 7, 2019, 8:31 [IST]\nമമ്മൂട്ടിയുടെ രാജ ചില്ലറക്കാരനല്ല! കൊലകൊല്ലി തന്നെ\nവിഷു റിലീസായെത്തുന്ന മധുരരാജയ്ക്കായി കാത്തിരിക്കുകയാണ് ആരാധകര്. പ്രഖ്യാപനവേള മുതല് വാര്‍ത്തകളില് നിറഞ്ഞുനിന്ന സിനിമ കൂടിയായിരുന്നു ഇത്.9വര്‍ഷത്തിന് ശേഷമാണ് രാജ വീണ്ടും അവതരിക്കുന്നത്. സിനിമയുടെ സെന്‍സറിംഗ് പൂര്‍ത്തിയായെന്നുള്ള വിവരം കഴിഞ്ഞ ദിവസം പുറത്തുവിട്ടിരുന്നു. മമ്മൂട്ടിയുടെ കരിയറിലെ ഏറ്റവും ചെലവേറിയ ചിത്രമെന്ന ഖ്യാതിയോടെയാണ് സിനിമയെത്തുന്നത്. നെല്‍സണ് ഐപ്പാണ് ചിത്രം നിര്‍മ്മിക്കുന്നത്. പുലിമുരുകന് ശേഷം ഉദയ്കൃഷ്ണ-പീറ്റര് ഹെയ്ന് കോംപോ ഒരുമിച്ചെത്തുന്നതും മധുരരാജയിലൂടെയാണ്.\nരാജയുടെ കഥയില്ലായ്മയാണ് ഈ സിനിമയുടെ പ്രധാന പ്രത്യേകതയെന്ന് മമ്മൂട്ടി പറയുന്നു. സ്റ്റോറിലെസ്സ് മാനാണ് താനെന്നായിരുന്നു മെഗാസ്റ്റാറിന്റെ മറുപടി. സംവിധായകനും നിര്‍മ്മാതാവിനുമൊപ്പമാണ് മമ്മൂട്ടി പ്രസ് മീറ്റിനായി എത്തിയത്. വളരെ ലൈറ്റായി, രസകരമായാണ് അദ്ദേഹം സിനിമയെക്കുറിച്ച് സംസാരിച്ചത്. മധുരരാജയ്ക്കിടയിലെ രസകരമായ സംഭവത്തെക്കുറിച്ചൊക്കെ അദ്ദേഹം വിവരിച്ചിരുന്നു. പണ്ടുമുതല്‍ത്തന്നെ താന് രാജന് കഥാപാത്രമായിട്ടുണ്ടെന്ന് അദ്ദേഹം പറയുന്നു. ആളുകള്‍ക്ക് എളുപ്പം പറയാനാവുന്ന കഥാപാത്രത്തെയാണ് ഇവരെഴുതുന്നത്. സിനിമയുടെ ബജറ്റിനെക്കുറിച്ചുള്ള ചോദ്യങ്ങളും മാധ്യമപ്രവര്‍ത്തകര് അറിഞ്ഞിരുന്നു. അതേക്കുറിച്ചറിയാന് തുടര്‍ന്നുവായിക്കൂ.\nറിലീസിന് മുന്നോടിയായുള്ള പ്രമോഷണല് പരിപാടികളുടെ ഭാഗാമായാണ് മമ്മൂട്ടി എത്തിയത്. ആസിഫ് അലിയും ടൊവിനോയുമൊക്കെ മുഖ്യ വേഷങ്ങളിലെത്തുന്ന ഉയരെയുടെ ഓഡിയോ ലോഞ്ചിലും അദ്ദേഹം പങ്കെടുത്തിരുന്നു. സുദീര്‍ഘമായ സംഭാഷണത്തിനും പ്രഭാഷണത്തിനൊന്നുമുള്ള അവസ്ഥയിലല്ല താനെന്നും ഉറക്കമിളച്ചുള്ള വരവാണ് തന്റേതെന്നും അദ്ദേഹം പറഞ്ഞിരുന്നു. രസകരമായാണ് അദ്ദേഹം സംസാരിച്ചത്.\nആധ്യന്തികമായി വിനോദ ഉപാധിയാണല്ലോ സിനിമ, നേരത്തെ കണ്ട സിനിമയുടെ രണ്ടാം ഭാഗമല്ലെങ്കില്‍ക്കൂടിയും ആ കഥാപാത്രങ്ങള് ഉള്ള സിനിമയാണിത്. അതിഭാവുക്തവം നിറഞ്ഞ അധികം ലോജിക്കൊന്നുമില്ലാത്തയാളാണ് രാജ. സിനിമയുടെ കഥയെക്കുറിച്ച് അധികം പറയാന് പറ്റാത്ത അവസ്ഥയാണ്. വളരെ ലൈറ്റായി പ്രേക്ഷകരെ രസിപ്പിക്കുന്ന തരത്തിലുള്ള കാര്യങ്ങളെല്ലാം ഈ സിനിമയിലുണ്ട്. വിശദമായി സിനിമയെക്കുറിച്ചും കഥയെക്കുറിച്ചുമൊക്കെ ഉദയ് കൃഷ്ണ പറയുമെന്നായിരുന്നു അദ്ദേഹത്തിന്‍രെ ഡയലോഗ്.\n9 വര്‍ഷത്തിന് ശേഷം\nവീണ്ടും മമ്മൂക്കയ്‌ക്കൊപ്പം സിനിമ ചെയ്യണമെന്ന ആഗ്രഹവുമായി വൈശാഖ് തന്നെ സമീപിച്ചപ്പോഴാണ് തങ്ങള് ഇരുവരും ചേര്‍ന്ന് മമ്മൂക്കയെ കാണാന് പോയത്. കുറേ വിഷയങ്ങളെക്കുറിച്ച് സംസാരിച്ചിരുന്നു. മമ്മൂക്കയാണ് രാജയെക്കുറിച്ച് സൂചിപ്പിച്ചത്. പിന്നീട് ഈ വിഷയം ഉറപ്പിക്കുകയായാണ്. മമ്മൂക്ക ഒന്നൂടെ സുന്ദരനായെന്നും വളരെ മനോഹരമായി അത് ചെയ്തുവെന്നും അദ്ദേഹം പറയുന്നു. കഥാപരിസരങ്ങള്‍ക്ക് മാറ്റം വന്നിട്ടുണ്ട്. രാജയ്ക്ക് ഉള്‍ക്കൊള്ളാവുന്ന തരത്തില് മാറ്റങ്ങളുണ്ട്. സ്വഭാവിക പരിണാമങ്ങളാണ് ഉണ്ടായിട്ടുള്ളത്. അസ്വഭാവികത തോന്നാനും മാത്രമുള്ള കാര്യമൊന്നുമില്ല.\nഇളകി മറിഞ്ഞ് ചെയ്ത സിനിമ\nകുറേ കാലത്തിന് ശേഷം മമ്മൂട്ടി ഇളകി മറിഞ്ഞ് ചെയ്ത കഥാപാത്രമാണ് രാജ. അത്രത്തോളം ചിന്തയും ബുദ്ധിയുമൊന്നും രാജയ്ക്കില്ല, പക്ഷേ ശക്തനാണ്, ബന്ധങ്ങളെ കാര്യമായി പരിഗണിക്കുന്നയാളാണ്. രാജയെ എല്ലാവര്‍ക്കും നേരത്തെ തന്നെ അറിയാമല്ലോയെന്നും മമ്മൂട്ടി പറഞ്ഞിരുന്നു. മധുരരാജയുടെ രാഷ്ട്രീയത്തെക്കുറിച്ചുള്ള ചോദ്യവും ഉയര്‍ന്നുവന്നിരുന്നു. പൊതുവായുള്ള രാഷ്ട്രീയ അഭിപ്രായം മാത്രമേ അതിലുള്ളൂ. ആദ്യഭാഗത്തില് സഹോദരനെ രക്ഷിക്കാനുള്ള വരവായിരുന്നു. ഇത്തവണത്തെ വരവിനെക്കുറിച്ച് ചോദിച്ചപ്പോള് അത് സസ്‌പെന്‍സ് എന്നായിരുന്നു അദ്ദേഹം പറഞ്ഞത്.\nനെല്‍സണ് ഐപ്പാണ് ചിത്രം നിര്‍മ്മിച്ചത്. അദ്ദേഹം ഈ സിനിമയിലേക്ക് എത്തിയതിനെക്കുറിച്ചുള്ള കാര്യങ്ങള് നേരത്തെ തന്നെ പുറത്തുവന്നിരുന്നു. സിനിമയുടെ ബജറ്റിനെക്കുറിച്ച് ചോദിച്ചപ്പോള്2കോടി കൂട്ടി പറയട്ടേയെന്ന് അദ്ദേഹം ചോദിച്ചിരുന്നതായി മമ്മൂട്ടി പറയുന്നു. തള്ളേണ്ട, ഉള്ളത് പോലെ തന്നെ പറഞ്ഞാല് മതി, എന്നാലേ ഇവര് വിശ്വസിക്കൂയെന്നായിരുന്നു അദ്ദേഹത്തിന്റെ മറുപടി. നേരത്തെ പുറത്ത് വന്ന കണക്കുകളെക്കുറിച്ച് ചോദിച്ചപ്പോള് അവരാരുമല്ലല്ലോ മുടക്കുന്നതെന്നായിരുന്നു മമ്മൂട്ടി ചോദിച്ചത്.\nകൂട്ടാനും കുറയ്ക്കാനും നില്‍ക്കാതെ കൃത്യമായ കണക്ക് പറയാനും മമ്മൂട്ടി ആവശ്യപ്പെട്ടിരുന്നു. എല്ലാ ജോലികളും പൂര്‍ത്തിയാക്കിയതിന് ശേഷമുള്ള കണക്കായിരുന്നു അദ്ദേഹം പറഞ്ഞതും. 27 കോടിയാണ് ചിത്രത്തിനായി ചെലവഴിച്ചത്. ഇത് തള്ളലൊന്നുമല്ലെന്നും അദ്ദേഹം പറയുന്നു. ആക്ഷന് സ്വീക്വന്‍സിന് വേണ്ടിയാണോ ചെലവെന്ന് ചോദിച്ചപ്പോള് എല്ലാ തരത്തിലുമുള്ള മാറ്റമാണ് ഇതെന്നായിരുന്നു അദ്ദേഹത്തിന്റെ മറുപടി. പീറ്റര് ഹെയ്ന് അത്ര കര്‍ക്കശക്കാരനല്ലെന്നും തമാശയൊക്കെ പറഞ്ഞ് എല്ലാത്തിനേയും ലൈറ്റായി എടുക്കുന്നയാളാണ് അദ്ദേഹമെന്നും മമ്മൂട്ടി പറഞ്ഞിരുന്നു.\nMammootty's funny reply about Maduraraja budget.\nStory first published: Sunday, April 7, 2019, 8:31 [IST]


ഷൂട്ടിംഗിനിടയില് സുശാന്ത് സിംഗിന് പരിക്ക്, ഒരു മാസത്തെ വിശ്രമം\n01 Jun, 2018 at 09:58 AM\nബ്താ എന്ന ചിത്രത്തിലെ ആക്ഷന്-പ്രണയ രംഗങ്ങള് ഹംഗറിയിലെ ബുഡാപെസ്റ്റില് ഷൂട്ട് ചെയ്യുന്നതിനിടെയായിരുന്നു അപകടം\nഷൂട്ടിംഗിനിടയില് ബോളിവുഡ് താരം സുശാന്ത് സിംഗിന് പരിക്കേറ്റു. വലതു കാല്‍മുട്ടിനാണ് പരിക്കേറ്റത്. രബ്താ എന്ന ചിത്രത്തിലെ ആക്ഷന്-പ്രണയ രംഗങ്ങള് ഹംഗറിയിലെ ബുഡാപെസ്റ്റില് ഷൂട്ട് ചെയ്യുന്നതിനിടെയായിരുന്നു അപകടം.\nപരിശീലനത്തിന് ശേഷമായിരുന്നു സ്റ്റഡ് രംഗങ്ങള് ഷൂട്ട് ചെയ്യാനിറങ്ങിയത്. നിര്‍ഭാഗ്യവശാല് സ്ഥലത്ത് ചെളി നിറഞ്ഞിരുന്നു, ഇതില് തെന്നിവീണ് അപകടമുണ്ടായത്. വിചാരിച്ചതും പോലെ രംഗങ്ങള് ഷൂട്ട് ചെയ്യാനായതില് സന്തോഷമുണ്ടെന്ന് സുശാന്ത് പറഞ്ഞു. ഡോക്ടര് ഒരു മാസത്തെ വിശ്രമമാണ് സുശാന്തിന് നിര്‍ദ്ദേശിച്ചത്. ഓടുക,വര്‍ക്കൌട്ട് തുടങ്ങിയവ ഒഴിവാക്കണമെന്നും ഡോക്ടര് പറഞ്ഞു.\nദിനേഷ് വിജന്റെ സംവിധാനത്തിലൊരുങ്ങുന്ന ചിത്രമാണ് രബ്താ. കൃതി സോനം ആണ് ചിത്രത്തിലെ നായിക. അടുത്ത വര്‍ഷം ഫെബ്രുവരിയില് ചിത്രം പ്രദര്‍ശനത്തിനെത്തും. ക്രിക്കറ്റ് താരം എംഎസ് ധോനിയുടെ ജീവിതത്തെ അടിസ്ഥാനമാക്കി നീരജ് പാണ്ഡെ ഒരുക്കുന്ന എംഎസ് ധോനി:ദ അണ്‍റ്റോള്‍ഡ് സ്റ്റോറിയാണ് സുശാന്തിന്റെ ഉടന് പുറത്തിറങ്ങാന് പോകുന്ന ചിത്രം. ടൈറ്റില് കഥാപാത്രത്തെ അവതരിപ്പിക്കുന്നത് സുശാന്താണ്. ചിത്രം സെപ്തംബര് 30ന് തിയറ്ററുകളിലെത്തും.\nInjuryRaabtaSushant Singh Rajput


sanjith rss murder\nസഞ്ജിത്തിന്റെ കൊലപാതകം; കൊലയ്ക്ക് ശേഷവും പ്രതികളിൽ ഒരാൾ ആലത്തൂരിൽ ഉണ്ടായിരുന്നുവെന്ന് സാക്ഷി മൊഴി\nBy : 24 Web Desk November 26, 2021 comments\nപാലക്കാട് ആർ എസ് എസ് പ്രവർത്തകൻ സഞ്ജിത്തിന്റെ കൊലപാതകത്തിൽ നിർണായക വെളിപ്പെടുത്തൽ. കൊലയ്ക്ക് ശേഷവും പ്രതികളിൽ ഒരാൾ ആലത്തൂരിൽ ഉണ്ടായിരുന്നുവെന്ന് സാക്ഷി മൊഴി. കസ്റ്റഡിയിലുള്ള പ്രതിയുമായി ഇന്നും തെളിവെടുപ്പ് തുടരും.\nകൂടുതൽ പ്രതികൾക്കായി പൊലീസ് തിരച്ചിൽ തുടരുകയാണ്. ആദ്യം പിടിയിലായ പ്രതിയുമായി അന്വേഷണസംഘം വീണ്ടും തെളിവെടുപ്പ് നടത്തിയിരുന്നു. കൊലയാളികൾ സഞ്ചരിച്ച കാർ ഉപേക്ഷിച്ച കുഴൽമന്ദത്തും പ്രതിയുടെ വീട്ടിലും കടയിലുമാണ് തെളിവെടുപ്പ് നടത്തിയത്. കൊലപാതകത്തിനുപിന്നിൽ ഗൂഢാലോചന നടത്തിയവരെക്കൂടി കണ്ടെത്താനാണ് പൊലീസ് ശ്രമം.\nRead Also : ആർഎസ്എസ് പ്രവർത്തകന്റെ കൊലപാതകം; പ്രതികളുടെ കാർ പൊളിച്ചത് പൊള്ളാച്ചിക്ക് സമീപമുള്ള ഊത്തുക്കുള്ളിയിൽ\nഇതിനിടെ കേസ് അന്വേഷണം എൻഐഎക്ക് വിടണമെന്ന് ബിജെപി ആവശ്യപ്പെട്ടു. കഴിഞ്ഞ ദിവസം പിടിയിലായ രണ്ടാമത്തെ പ്രതിയെയും കോടതി റിമാൻഡ് ചെയ്തിരുന്നു. കഴിഞ്ഞ ദിവസം പൊള്ളാച്ചിയിൽനിന്ന് കണ്ടെടുത്ത, പ്രതികൾ സഞ്ചരിച്ച കാറിന്റെ അവശിഷ്ടങ്ങളും ഫോറൻസിക് വിഭാഗം പരിശോധിച്ചിരുന്നു. കൂടുതൽ അറസ്റ്റ് ഉടനുണ്ടായേക്കുമെന്നാണ് സൂചന.\nStory Highlights : sanjith rss murder\nRead more on: RSS\nസഞ്ജിത്തിന്റെ കൊലപാതകം : എട്ട് പേർക്ക് നേരിട്ട് പങ്കെന്ന് റിമാൻഡ് റിപ്പോർട്ട്\nആർഎസ്എസ് പ്രവർത്തകന്റെ കൊലപാതകം; പ്രതികളുടെ കാർ പൊളിച്ചത് പൊള്ളാച്ചിക്ക് സമീപമുള്ള ഊത്തുക്കുള്ളിയിൽ\nആർഎസ്എസ് പ്രവർത്തകന്റെ കൊലപാതകം; പ്രതിയെ സംഭവസ്ഥലത്ത് എത്തിച്ച് തെളിവെടുപ്പ് നടത്തി\nആർഎസ്എസ് പ്രവർത്തകന്റെ കൊലപാതകം; കൃത്യത്തിൽ നേരിട്ട് പങ്കാളി ആയ4പേർക്കായി തെരച്ചിൽ ഊർജിതം


Daily Saints, October 20 | അനുദിനവിശുദ്ധർ, ഒക്ടോബർ 20 – Nelson MCBS\n⚜⚜⚜ October 2⃣0⃣⚜⚜⚜\n1694 ജനുവരി 3ന് ജെനോവ റിപ്പബ്ലിക്കിലെ ഒവാഡ എന്ന സ്ഥലത്താണ് കുരിശിന്റെ പോൾ ജനിച്ചത്. അദ്ദേഹത്തിന്റെ ബാല്യവും കൗമാരവും വളരെയധികം നിഷ്കളങ്കതയിലും ദൈവഭക്തിയിലുമായിരുന്നു കഴിഞ്ഞത്. ഒരു സന്യാസ സഭ സ്ഥാപിക്കുക എന്ന പ്രചോദനത്താൽ, ചെറുപ്രായത്തിൽ തന്നെ വിശുദ്ധനും വിശുദ്ധന്റെ കൂട്ടുകാരും സന്യസ്ഥ വസ്ത്രം ധരിച്ചാണ് കഴിഞ്ഞിരുന്നത്. തന്റെ നിർദ്ദേശകനായ അലക്സാട്രിയായിലെ മെത്രാനായ ഗാസ്റ്റിനാരയോട് ആലോചിച്ചതിനു ശേഷം യേശുവിന്റെ പീഡാസഹനത്തിന്റെ ആദരവിനായി ഒരു സന്യാസ സഭ താൻ സ്ഥാപിക്കണമെന്നാണ് ദൈവം ആഗ്രഹിക്കുന്നതെന്ന തീരുമാനത്തിലെത്തി.\n1720 നവംബർ 22-ന് താൻ ദർശനത്തിൽ കണ്ടത് പോലെയുള്ള സന്യാസ വസ്ത്രം (ഇന്നത്തെ പാഷനിസ്റ്റ് സന്യാസിമാർ ധരിക്കുന്നത് പോലത്തെ) മെത്രാൻ ഇദ്ദേഹത്തെ ധരിപ്പിച്ചു. ആ നിമിഷം മുതൽ തന്റെ സഭയുടെ നിയമ പ്രമാണങ്ങൾ തയ്യാറാക്കുന്നതിൽ അദ്ദേഹം വ്യാപൃതനായി. തന്റെ സഭക്ക് അംഗീകാരം നേടുന്നതിനായി 1721-ൽ വിശുദ്ധൻ റോമിൽ പോയെങ്കിലും അതിൽ പരാജയപ്പെട്ടു.\nഅവസാനം 1741 ലും 1746 ലുമായി ബെനഡിക്ട് പതിനാലാമൻ വിശുദ്ധന്റെ സഭാ നിയമങ്ങളെ അംഗീകരിച്ചു. ഇക്കാലയളവിൽ ഒബിടെല്ലോക്ക് സമീപം വിശുദ്ധൻ തന്റെ ആദ്യത്തെ ആശ്രമം സ്ഥാപിച്ചു. കുറച്ച് കാലങ്ങൾക്കു ശേഷം അദ്ദേഹം റോമിൽ വിശുദ്ധ ജോണിന്റെയും വിശുദ്ധ പൗലോസിന്റെയും പള്ളികളിലായി ഒരു വലിയ സന്യാസ സമൂഹത്തെ രൂപപ്പെടുത്തി.\n50 വർഷത്തോളം വിശുദ്ധ പോൾ ഇറ്റലിയുടെ സ്ഥിരോത്സാഹിയായ സുവിശേഷകനായി തുടർന്നു. അതിമാനുഷമായ കഴിവുകളാൽ ദൈവം വിശുദ്ധനെ ധാരാളമായി അനുഗ്രഹിച്ചു. എന്നിരുന്നാലും, ഒരു ദാസനായും, ഒരു പാപിയായുമാണ് വിശുദ്ധൻ തന്നെ തന്നെ വിചാരിച്ചിരുന്നത്. 1775-ൽ തന്റെ 81-മത്തെ വയസ്സിൽ റോമിൽ വെച്ച് വിശുദ്ധൻ ദൈവത്തിൽ നിദ്ര പ്രാപിച്ചു. 1867-ൽ പിയൂസ് ഒമ്പതാമൻ മാർപാപ്പ ഇദ്ദേഹത്തെ വിശുദ്ധനായി പ്രഖ്യാപിച്ചു.\n1. ഇംഗ്ലണ്ടിലെ അക്കാ\n2. ട്രോയെസ്സിലെ അഡെറാള്‍ഡ്\n3. നോര്‍മന്‍റിയിലെ അഡലീന\n4. ഐറിഷ് ബിഷപ്പായിരുന്ന അയിടാന്\n6. ഈജിപ്തിലെ അര്‍ടേമിയൂസ്\n7. പേഴ്സ്യന് ആബട്ടായ ബര്‍സബസ്സും\nഅനുദിന വിശുദ്ധർ (Saint of the Day) October 20th – St. Bertilla Boscardin\nThis fairly recent saint knew the hardships of living in an abusive situation. Let us pray to her to help all those who are suffering from any form of spiritual, mental, or physical abuse.\nദാനങ്ങളില് വൈവിധ്യം ഉണ്ടെങ്കിലും ആത്‌മാവ് ഒന്നുതന്നെ.\nശുശ്രൂഷകളില്‍വൈവിധ്യം ഉണ്ടെങ്കിലും കര്‍ത്താവ് ഒന്നുതന്നെ.\nപ്രവൃത്തികളില് വൈവിധ്യം ഉണ്ടെങ്കിലും എല്ലാവര്‍ക്കും എല്ലാറ്റിലും പ്രചോദനം നല്‍കുന്ന ദൈവം ഒന്നുതന്നെ.\nഓരോരുത്തരിലും ആത്‌മാവുവെളിപ്പെടുന്നത് പൊതുനന്‍മയ്‌ക്കുവേണ്ടിയാണ്.\n1 കോറിന്തോസ് 12 : 4-7\nഞാന് ദൈവത്തെ വിളിച്ചപേക്‌ഷിക്കുന്നു, കര്‍ത്താവ് എന്നെ രക്‌ഷിക്കും.\nസങ്കീര്‍ത്തനങ്ങള് 55 : 16


'അദ്ദേഹത്തിന്റെ ജീവിതം ബുദ്ധിമുട്ടിലാക്കാനല്ല, എളുപ്പമാക്കാനാണ് ഞാന് ആഗ്രഹിക്കുന്നത്'; കോഹ്ലി ഇന്ത്യന് ക്രിക്കറ്റിലെ അതിപ്രധാനിയെന്ന് ഗാംഗുലി | DoolNews\n'അദ്ദേഹത്തിന്റെ ജീവിതം ബുദ്ധിമുട്ടിലാക്കാനല്ല, എളുപ്പമാക്കാനാണ് ഞാന് ആഗ്രഹിക്കുന്നത്'; കോഹ്ലി ഇന്ത്യന് ക്രിക്കറ്റിലെ അതിപ്രധാനിയെന്ന് ഗാംഗുലി\nWednesday, 23rd October 2019, 8:25 pm\nഇന്ത്യന് ക്രിക്കറ്റ് ക്യാപ്റ്റന് വിരാട് കോഹ്ലിയെ ഇന്ത്യന് ക്രിക്കറ്റിലെ അതി പ്രധാനിയെന്ന് വിശേഷിപ്പിച്ച് ബി.സി.സിഐ പ്രസിഡന്റായി ചുമതലയേറ്റ സൗരവ് ഗാംഗുലി. കോഹ്ലിയുടെ ജീവിതം ബുദ്ധിമുട്ടിലാക്കാനല്ല, കൂടുതല് എളുപ്പമാക്കാന് തന്റെ എല്ലാ വിധ പിന്തുണയുമുണ്ടാകുമെന്നും അദ്ദേഹം പറഞ്ഞു.\n‘ഞാന് കോഹ്ലിയുമായി നാളെ സംസാരിക്കും. ക്യാപ്റ്റനായ അദ്ദേഹം ഇന്ത്യന് ക്രിക്കറ്റിലെ അതിപ്രധാനിയായ ആളാണ്. ആ രീതിയിലാണ് ഞാനദ്ദേഹത്തെ കാണുന്നത്. അതുകൊണ്ട് നമ്മള് അദ്ദേഹത്തിന് വാക്കുകൊടുക്കേണ്ടതുണ്ട്. കഴിയുന്ന എല്ലാ സാധ്യതതയും ഉപയോഗിച്ച് അദ്ദേഹത്തിന് പിന്തുണ നല്‍കണം. ലോകത്തിലെ ഏറ്റവും മികച്ച ടീമായി ഇന്ത്യയെ മാറ്റാന് അദ്ദേഹത്തിന്റെ കൂടെ നില്‍ക്കണം. അവസാന മൂന്നോ നാലോ വര്‍ഷത്തെ പ്രകടനങ്ങള് എടുത്തുനോക്കിയാല്‍ത്തന്നെ, ഇതൊരു മികച്ച ടീമാണെന്ന് പറയാന് കഴിയും’, ഗാംഗുലി പറഞ്ഞു.\nആദ്യ ഗെയിം വെറും 20 മിനിറ്റിന്; ഫോമിലേക്ക് തിരിച്ചെത്തി പി.വി സിന്ധു; ഫ്രഞ്ച് ഓപ്പണില് വിജയത്തുടക്കം\nപരിശീലകനായ രവിശാസ്ത്രിക്കൊപ്പം ഭരണസമിതിയിലുമിരിക്കുമെന്നും ഗാംഗുലി കൂട്ടിച്ചേര്‍ത്തു.\n‘അതൊരു മികച്ച ചര്‍ച്ചയാക്കുകയും എല്ലാം പരസ്പരം സംസാരിച്ച് തീരുമാനിക്കുകയും ചെയ്യും. ഒരു കാര്യം ഉറപ്പാണ്, അവരുടെ ജീവിതം ബുദ്ധിമുട്ടിലാക്കാനല്ല, എളുപ്പമാക്കാനാണ് ഞങ്ങളവിടെ ഇരിക്കുന്നത്. പ്രകടനത്തിന്റെ അടിസ്ഥാനത്തിലാവും എല്ലാം മുന്നോട്ടുപോവുക’, ഗാംഗുലി വ്യക്തമാക്കി.\n‘എന്.എസ്.എസിന്റെ അടവ് ഇതോടെ തീരും’; ജാതി രാഷ്ട്രീയം ജനാധിപത്യത്തിന്റെ ഭീഷണിയെന്ന് വി.എസ് അച്യുതാനന്ദന്\n‘നമ്മുടെ പ്രകടനം വളരെ പ്രധാനപ്പെട്ടതാണ്, അതാണ് ഇനി ഇന്ത്യന് ക്രിക്കറ്റിന്റെ ഭാവി തീരുമാനിക്കുക. എല്ലാ അര്‍ത്ഥത്തിലും വിരാട് വളരെ പ്രധാനപ്പെട്ട ആളാണ്. നമ്മള് അദ്ദേഹത്തെ പിന്തുണക്കണം, അദ്ദേഹത്തിന്റെ നിര്‍ദ്ദേശങ്ങള് അനുസരിക്കണം. ഒരിക്കല് ഞാനും ക്യാപ്റ്റനായിരുന്നല്ലോ. എനിക്കദ്ദേഹത്തെ മനസിലാക്കാന് കഴിയും. അവിടെ പരസ്പര ബഹുമാനമുണ്ടാവണം, ചര്‍ച്ചകളും അഭിപ്രായങ്ങളുമുണ്ടാകണം. ക്രിക്കറ്റിന് വേണ്ടി ഏറ്റവും മികച്ചത് എന്താണോ അത് നല്‍കാനാവണം’, അദ്ദേഹം അഭിപ്രായപ്പെട്ടു.\n10 പേരുമായി 85 മിനിറ്റ്; എന്നിട്ടും ജംഷേദ്പുരിനെ തളയ്ക്കാനായില്ല; സെല്‍ഫ് ഗോളില് തുടങ്ങി പൊരുതി നേടിയ വിജയം- വീഡിയോ\nഇന്നാണ് മുന് ഇന്ത്യന് ക്യാപ്റ്റന് സൗരവ് ഗാംഗുലി ബി.സി.സി.ഐ അധ്യക്ഷനായി ചുമതലയേറ്റത്. അമിത് ഷായുടെ മകന് ജയ് ഷാ സെക്രട്ടറിയും അനുരാഗ് താക്കൂറിന്റെ സഹോദരന് അരുണ് ധൂമല് ട്രഷററുമാണ്. മലയാളിയായ ജയേഷ് ജോര്‍ജാണ് ജോയിന്റ് സെക്രട്ടറി.


up polls congress priyanka gandhi | യുപിയിൽ ശക്തമായ തിരിച്ചുവരവിന് കോൺഗ്രസ്; മുഖ്യമന്ത്രി സ്ഥാനാർത്ഥിയായി പ്രിയങ്ക?; ചർച്ചയ്ക്ക് വഴിതുറന്ന് സൽമാൻ ഖുർഷിദിന്റെ പ്രതികരണം; ബിജെപിക്ക് എതിരെ ഒറ്റയ്ക്ക് നിന്ന് കരുത്ത് തെളിയിക്കാൻ പ്രതിപക്ഷ പാർട്ടികൾ - MarunadanMalayalee.com\nSeptember 19, 202110:08 PM IST Permalink\nലക്‌നൗ: ഉത്തർപ്രദേശ് നിയമസഭാ തിരഞ്ഞെടുപ്പിൽ ശക്തമായ തിരിച്ചുവരവിനുള്ള കളമൊരുക്കാൻ കോൺഗ്രസ്. പ്രിയങ്കാ ഗാന്ധിയുടെ നേതൃത്വത്തിൽ കഴിഞ്ഞ വർഷങ്ങളിൽ സംസ്ഥാനത്ത് നടത്തിയ ഇടപെടലുകൾ ഗുണം ചെയ്യുമെന്നാണ് വിലയിരുത്തൽ. മികച്ച സ്ഥാനാർത്ഥികളെ കണ്ടെത്താനും പ്രത്യേക സജ്ജീകരണങ്ങൾ ഒരുക്കുന്നുണ്ട്.\nഇതിന് പിന്നാലെ കോൺഗ്രസ് മുഖ്യമന്ത്രി സ്ഥാനാർത്ഥിയായി പ്രിയങ്ക തന്നെ വേണമെന്ന ആവശ്യവും ഉയർന്നിരുന്നു. ഇതിലേക്കുള്ള സൂചനകളാണ് മുതിർന്ന നേതാക്കളും ഇപ്പോൾ നൽകുന്നത്. എഐസിസി ജനറൽ സെക്രട്ടറി പ്രിയങ്ക ഗാന്ധി കോൺഗ്രസിന്റെ മുഖ്യമന്ത്രി സ്ഥാനാർത്ഥി ആയേക്കുമെന്ന സൂചന നൽകുന്നതാണ് മുതിർന്ന നേതാവ് സൽമാൻ ഖുർഷിദിന്റെ പ്രതികരണം\nമുൻ കേന്ദ്രമന്ത്രിയും മുതിർന്ന കോൺഗ്രസ് നേതാവുമായ സൽമാൻ ഖുർഷിദ് നടത്തിയ പ്രതികരണമാണ് ഈ ചർച്ചയ്ക്ക് പ്രധാന്യം നൽകിയത്. മുഖ്യമന്ത്രി സ്ഥാനാർത്ഥിയാകണോ എന്നതിൽ പ്രിയങ്ക സ്വയം തീരുമാനമെടുക്കട്ടെയെന്നായിരുന്നു സൽമാൻ ഖുർഷിദിന്റെ പ്രതികരണം. നിലവിൽ പ്രിയങ്കയാണ് യുപിയിൽ കോൺഗ്രസ് പ്രവർത്തനങ്ങൾ ഒരുമിപ്പിക്കുന്നത്. പ്രിയങ്ക തന്നെ മുഖ്യമന്ത്രി സ്ഥാനാർത്ഥിയായി വന്നാൽ അതു ഗുണം ചെയ്യുമെന്നാണ് ഉയരുന്ന വാദങ്ങൾ.\nഅടുത്ത വർഷമാണ് ഉത്തർ പ്രദേശിൽ നിയമസഭ തിരഞ്ഞെടുപ്പ് നടക്കുക. 2017ൽ നടന്ന തരിഞ്ഞെടുപ്പിൽ ഗംഭീര വിജയം നേടിയാണ് ബിജെപി അധികാരത്തിലേറിയത്. 403 നിയമസഭാ മണ്ഡലങ്ങളിൽ 312ഉം ബിജെപി തൂത്തുവാരി. സമാജ്വാദി പാർട്ടി 47ഉം ബിഎസ്‌പി 19ഉം സീറ്റുകൾ നേടിയപ്പോൾ കോൺഗ്രസ് ഏഴു സീറ്റുകളിൽ ഒതുങ്ങി.\nഅതേ സമയം ഉത്തർ പ്രദേശ് നിയമസഭാ തിരഞ്ഞെടുപ്പിൽ മുഖ്യമന്ത്രി സ്ഥാനാർത്ഥിയാകുമോ എന്ന ചോദ്യത്തോട് മാസങ്ങൾക്ക് മുമ്പ് പ്രിയങ്ക പ്രതികരിച്ചിരുന്നു. ചോദ്യത്തിന് ഒറ്റ വക്കിൽ വ്യക്തമായ മറുപടി നൽകാൻ പ്രിയങ്ക തയ്യാറായിരുന്നില്ല.\n''എന്റെ ഉത്തരവാദിത്വം ജനങ്ങളോടൊപ്പം ഉണ്ടായിരിക്കുകയും അവരുടെ പ്രശ്നങ്ങൾ ഉന്നയിക്കുകയും ചെയ്യുക എന്നതാണ്. ആളുകൾക്കായി ശബ്ദമുയർത്തേണ്ടത് എന്റെ കടമയാണ്. ഞാൻ പിന്നോട്ട് പോകില്ല, പോരാടിക്കൊണ്ടിരിക്കും. ഞാൻ ഒരിക്കലും ജനങ്ങളെ ഒറ്റിക്കൊടുക്കുകയില്ല,''- എന്നായിരുന്നു പ്രിയങ്ക അന്ന് പ്രതികരിച്ചത്.\nഎറണാകുളം: എൽഡിഎഫ് 5, യുഡിഎഫ്3,6ൽ പ്രവചനാതീതം; മാതൃഭൂമി ന്യൂസ്


ദുബായ്;ഊമയായ പെണ്‍കുട്ടിയെ പീഡിപ്പിച്ചു? | Dubai tailor accused of groping dumb client - Malayalam Oneindia\nദുബായ്;ഊമയായ പെണ്‍കുട്ടിയെ പീഡിപ്പിച്ചു?\nPublished: September 13 2013, 13:16 [IST]\nദുബായ്: ഊമയായ പെണ്‍കുട്ടിയെ പീഡിപ്പിയ്ക്കാന് ശ്രമിച്ച തയ്യല്‍കാരന് അറസ്റ്റിലായി. അമ്മയോടും സഹോദരന്റെ ഭാര്യയ്ക്കുമൊപ്പം തുന്നല് കടയില് എത്തിയ പെണ്‍കുട്ടിയെ പീഡിപ്പിയ്ക്കാന് ശ്രമിച്ച യുവാവാണ് അറസ്റ്റിലാകുന്നത്. ദുബായിലെ നായിഫിലാണ് സംഭവം നടക്കുന്നത്. കേസിന്റെ വിചാരണ പുരോഗമിയ്ക്കുന്നു.\nഅമ്മയോടും സഹോദര ഭാര്യയോടുമൊപ്പം തയ്യല് കടയില് എത്തിയതായിരുന്നു 26 കാരിയായ യുവതി. പെണ് കുട്ടിയുടെ വസ്ത്രങ്ങള്‍ക്കുള്ള അളവ് എടുക്കുന്നതിനിടയിലാണ് തയ്യല്‍ക്കാരന് ശരീരത്തില് സ്പര്‍ശിയ്ക്കാന് തുടങ്ങിയത്. ആദ്യം അയാള്‍ക്ക് അബദ്ധം പറ്റിയതാണെന്ന് കരുതിയെങ്കിലും വീണ്ടും പ്രതി ശരീരത്തില് സ്പര്‍ശിയ്ക്കാന് തുടങ്ങിയതോടെ പെണ്‍കുട്ടി ബഹളം വച്ചു.\nസ്ത്രീയോടൊപ്പമുണ്ടയിരുന്ന ബന്ധുക്കളും അളവെടുക്കുന്നതിന്റെ തിരക്കിലായിരുന്നു. പെണ്‍കുട്ടി ബഹളം കൂട്ടിയതോടെ അമ്മയും മറ്റുള്ളവരും എത്തുകയും കാര്യം തിരക്കുകയും ചെയ്തു. ആംഗ്യ ഭാഷയില് നടന്ന കാര്യങ്ങളെല്ലാം പെണ്‍കുട്ടി അമ്മയോട് പറഞ്ഞു.\nസ്ത്രീ തയ്യല്‍ക്കാരന് നേരെ തിരിയുകയും കടയില് നിന്ന് അയാളെ പിടിച്ച് തള്ളുകയും ചെയ്തു. അടുത്ത് ഡ്യൂട്ടിയിലുണ്ടായിരുന്ന പൊലീസുകാരനെ വിളിച്ച് കാര്യങ്ങള് പറയുകയും ചെയ്തു. പൊലീസുകാരനോട് അബദ്ധത്തില് സംഭവിച്ചതാണെന്ന് പ്രതി പറഞ്ഞു. ഇയാളെ കോടതിയില് വിചാരണയ്ക്ക് ഹാജരാക്കി. കേസിന്റെ തുടര് വാദം സെപ്റ്റംബര് 26 ന് നടക്കും.\ndubai dump girl assault arrest court tailor ദുബായ് പെണ്‍കുട്ടി പീഡനം അറസ്റ്റ് കോടതി\nA tailor allegedly took advantage of the fact that one of his clients was dumb to grope her, the Dubai Criminal Court heard.\nStory first published: Friday, September 13, 2013, 13:16 [IST]


ഇലവീഴാ പൂഞ്ചിറയിലെ ചിറ വീണ്ടും പൂര്‍വാവസ്‌ഥയില്. കോട്ടയം ജില്ലയുടെ പ്രധാന വിനോദസഞ്ചാര കേന്ദ്രമായി മാറുന്ന ഇലവീഴാപൂഞ്ചിറയില് ജലസേചനവകുപ്പിന്റെ മേല്‍നോട്ടത്തില് നടന്നുവന്നിരുന്ന നിര്‍മ്മാണപ്രവര്‍ത്തനങ്ങള് പൂര്‍ത്തിയായി. - www.keralanewz.com-Malayalam News Portal\nപാലാ: ഇലവീഴാ പൂഞ്ചിറയിലെ ചിറ വീണ്ടും പൂര്‍വാവസ്‌ഥയില്. കോട്ടയം ജില്ലയുടെ പ്രധാന വിനോദസഞ്ചാര കേന്ദ്രമായി മാറുന്ന ഇലവീഴാപൂഞ്ചിറയില് ജലസേചനവകുപ്പിന്റെ മേല്‍നോട്ടത്തില് നടന്നുവന്നിരുന്ന നിര്‍മ്മാണപ്രവര്‍ത്തനങ്ങള് പൂര്‍ത്തിയായി. കോട്ടയം – ഇടുക്കി ജില്ലകളുടെ അതിര്‍ത്തി പ്രദേശമായ മേലുകാവ് പഞ്ചായത്തിലാണ് ഇലവീഴാപൂഞ്ചിറ. സമുദ്രനിരപ്പില് നിന്നും ഏകദേശം 3200 അടി ഉയരത്തിലുള്ള ഇവിടെ 250 ലക്ഷം ലിറ്റര് സംഭരണശേഷിയുള്ള വിശാലമായ കുളവും, ചെക്ക്‌ഡാമുകള് തുടങ്ങിയ വികസനപ്രവര്‍ത്തനങ്ങളാണ് പൂര്‍ത്തിയായിയിരിക്കുന്നത്.കെ.എം മാണി ധനകാര്യ മന്ത്രിയായിരിക്കെയാണു പദ്ധതികള്‍ക്കായി നാലു കോടി രൂപ അനുവദിച്ച് ഭരണാനുമതി നല്‍കിയത്.\nമുമ്പ് മൊട്ടക്കുന്ന് പ്രദേശമായ ഇവിടെ മലഞ്ചെരിവുകള്‍ക്കിടയിലാണ് വിശാലമായ ചിറ ഉണ്ടായിരുന്നത്. മരങ്ങള് ഒന്നും തന്നെ ഇല്ലാതിരുന്നതിനാല് ഇലവീഴാപൂഞ്ചിറ എന്ന പേരും ലഭിച്ചു.കാലാകാലമായി ഉണ്ടായ മണ്ണൊലിപ്പിന്റെയും സംരക്ഷണപ്രവര്‍ത്തനങ്ങളുടെ അഭാവത്തിലും ചിറ നശിപ്പിക്കപ്പെടുകയായിരുന്നു.\nമലയിടുക്കുകളില് വേനല്‍ക്കാലത്തും വറ്റാത്ത ഉറവ കണ്ടെത്തിയതിന്റെ അടിസ്‌ഥാനത്തിലാണ് ജലവിഭവ വകുപ്പ് ചിറ പൂര്‍വസ്‌ഥിതിയില് കൊണ്ടുവന്നത്.\nവേനല്‍ക്കാലത്ത് ഉറവയിലൂടെ ലഭിക്കുന്ന വെള്ളവും, വര്‍ഷകാലത്തെ മഴവെള്ളവും സംഭരിക്കുകയാണ് ലക്ഷ്യം. അടിഞ്ഞുകൂടിയ മണ്ണ് നീക്കം ചെയ്‌ത് വശങ്ങള് സംരക്ഷിച്ചു നിര്‍മ്മിക്കുന്ന കുളത്തില് ഏകദേശം 250 ലക്ഷം ലിറ്റര് വെള്ളം സംഭരിക്കുവാന് സാധിക്കും.\nകുളത്തിനടുത്ത്‌തന്നെ മറ്റൊരു മലഞ്ചെരിവിലെ ഉറവയില് നിന്നും ഒഴുകി വരുന്ന വെള്ളം 2.5മീറ്റര് നീളം മാത്രമുള്ള ചെക്ക്‌ഡാം നിര്‍മിച്ച്, അടിഞ്ഞുകൂടിയ മണ്ണും കാടും നീക്കം ചെയ്‌ത് ഏകദേശം 110 ലക്ഷം ലിറ്റര് ജലം സംഭരിക്കുവാന് സാധിക്കുന്ന പദ്ധതിയും ഇതിനാടകം പൂര്‍ത്തീകരിച്ചുകഴിഞ്ഞു. ഇതിനോട് അനുബന്ധിച്ച് തന്നെ മറ്റൊരു തടയണകൂടി നിര്‍മാണം പൂര്‍ത്തിയായി കഴിഞ്ഞു.\nകുളവും തടയണകളും ഏറ്റവും ഉയര്‍ന്ന പ്രദേശത്തായതിനാല് മറ്റു പമ്പിങ്ങ് സൗകര്യങ്ങളൊന്നും കൂടാതെ പൈപ്പുകള് വഴി ശുദ്ധജലം മേലുകാവിലും സമീപ പഞ്ചായത്തുകള്‍ക്കും എത്തിക്കുവാനും സാധിക്കും. വേനല്‍ക്കാലത്ത് കുടി വെള്ളക്ഷാമം ഏറ്റവും കൂടുതല് അനുഭവപ്പെടുന്ന മേലുകാവിനും സമീപ പഞ്ചായത്തുകള്‍ക്കും പദ്ധതി വലിയൊരാശ്വാസമായിരിക്കും. ഈ പ്രദേശങ്ങളില് കൂടുതല് ജലസംരക്ഷണപ്രവര്‍ത്തനങ്ങള്‍ക്ക് ഇനിയും സാധ്യതയുണ്ടെന്നാണ് ജലസേചനവകുപ്പിന്റെ കണ്ടെത്തല്. പദ്ധതിപ്രദേശം സന്ദര്‍ശിച്ച് ജോസ് കെ.മാണി എം.പിയും ജനപ്രതിനിധികളും ഉദ്യോഗസ്‌ഥരും വികസനപ്രവര്‍ത്തനങ്ങള് വിലയിരുത്തി. മുട്ടക്കല്ല് ഭാഗത്ത് ഒരു മിനിഡാം നിര്‍മിക്കുന്നതിനായി സാധ്യതാ പഠനം നടത്താന് എം.പി. നിര്‍ദേശിച്ചു.\nനട്ടുച്ചയ്‌ക്ക് കോടമഞ്ഞ് കാണപ്പെടുന്ന ജില്ലയുടെ ഏകപ്രദേശമാണ് ഇലവീഴാപൂഞ്ചിറ. മലമുകളില് നിന്നും കാണുന്ന ഭൂപ്രകൃതിയും, മലങ്കരഡാമിന്റെ ജലാശയവും കണ്ണിന് കൗതുകമേകുന്ന കാഴ്‌ചയാണ്. കൗതുകകരമായ കാഴ്‌ചകള് കാണാന് ആയിരകണക്കിനാളുകളാണ് ദിനംപ്രതി ഇവിടെ എത്തുന്നത്. ഇലവീഴാപൂഞ്ചിറയിലെ ജലസേചനവകുപ്പിന്റെ പ്രവര്‍ത്തനം, പൂഞ്ചിറയുടെ കൂടുതല് വികസനപ്രവര്‍ത്തനങ്ങള്‍ക്ക് തുടക്കം കുറിക്കുമെന്നും ഗ്രീന്‍ടൂറിസം പദ്ധതിയില്‍പ്പെടുത്തി കൂടുതല് വികസനപ്രവര്‍ത്തനങ്ങള് യാഥാര്‍ത്ഥ്യമാക്കുമെന്നും കെ.എം മാണി എം.എല്.എ പറഞ്ഞു. പഞ്ചായത്ത് പ്രസിഡന്റ് ദീപാമോള് ജോസഫ്, ബ്ലോക്ക് മെമ്പര് മറിയാമ്മ ഫെര്‍ണാണ്ടസ്, വാര്‍ഡ് മെമ്പര് സുരേഷ് പി.എം തുടങ്ങിയവരും ഉദ്യോഗസ്‌ഥരും എം.പിക്കൊപ്പമുണ്ടായിരുന്നു.\n← മയക്കുമരുന്നു കടത്ത്: സിംഗപൂരിൽ ഇന്ത്യൻ വംശജനെ തൂക്കിലേറ്റി\nറെനി മ്യൂളൻസ്റ്റീൻ കേരളാ ബ്ലാസ്റ്റേഴ്സ് പരിശീലകൻ →


നൂറ്റാണ്ടിന്റെ സംഗീതഞ്ജൻ. ഇന്ന് ബോബ് മാർലിയുടെ എഴുപത്തിമൂന്നാം ജന്മദിനം - Maktoob\nമുപ്പത്തിയാറാം വയസ്സിൽ ലോകത്തോട് വിടപറഞ്ഞ ലോകപ്രശസ്ത ഗായകൻ ബോബ് മാർലിയുടെ എഴുപത്തിമൂന്നാം ജന്മദിനവാർഷികം ഇന്ന്.\nനെസ്റ്റ റോബർട്ട് ബോബ് മാർലി എന്നാണ് ബോബ് മാർലിയുടെ മുഴുവൻ പേര്. ഗിറ്റാറിസ്റ്റും ഗാനരചയിതാവും സംഗീതഞ്ജനുമായിരുന്നു ഈ അപൂർവപ്രതിഭ. ജമൈക്കയിലെ രാഷ്ട്രീയ-സാമൂഹ്യ സാഹചര്യങ്ങളും ബോബ്മാർലി സംഗീതത്തിന് വിഷയമാക്കി. കറുത്തവർഗക്കാരിയായ അമ്മക്കും വെള്ളക്കാരനായ അച്ഛനും ജനിച്ച ബോബ് മാർലി എന്നും വംശീയത സംബന്ധിച്ച ചോദ്യങ്ങൾക്കും പരിഹാസങ്ങൾക്കും ഇരയായിരുന്നു. തന്നെ ഒരു കറുത്ത ആഫ്രിക്കൻ വംശജനായി കണ്ടാൽ മതിയെന്ന് അദ്ദേഹം തന്നെ ചോദ്യം ചെയ്യുന്നവരോട് പറയുമായിരുന്നു\n14 വയസ്സിൽ സ്കൂളിൽ പഠിക്കുമ്പോൾത്തന്നെ തൻെറ അർധസഹോദരനോടൊപ്പം സംഗീതപരിപാടികൾ അവതരിപ്പിക്കാനാരംഭിച്ചിരുന്നു. ചില സംഗീതപരീക്ഷണങ്ങൾക്കൊടുവിൽ ബോബ് മാർലി, ബണ്ണി വെയ്ലർ, പീറ്റർ റ്റോഷ് എന്നീ സംഗീതത്രയങ്ങൾ ചേർന്ന് ‘ദ വെയ്ലേഴ്സ്’ എന്ന സംഗീതട്രൂപ്പ് രൂപവത്കരിച്ചു. തന്നോടൊപ്പം പാടിക്കൊണ്ടിരുന്ന റീത ആൻഡേഴ്സനെ ഇതിനകം മാർലി ജീവിതസഖിയാക്കി. റെഗെ എന്ന നാടോടി സംഗീതപാരമ്പര്യത്തെ തന്റെ സംഗീതസപര്യയുമായി കൂട്ടിയിണക്കിക്കൊണ്ടാണ്, സാമൂഹികമായി പിന്നാക്കം നിൽക്കുന്ന ജമൈക്കയെ, അവിടത്തെ സംഗീതത്തെ അന്താരാഷ്ട്രതലത്തിൽ അടയാളപ്പെടുത്തിയത്. ‘ബഫല്ലോ സോൾജിയർ’, ‘ഗെറ്റ് അപ് സ്റ്റാൻഡ് അപ്’, ‘ത്രീ ലിറ്റിൽ ബേഡ്സ്’ എന്നിവയെല്ലാം ബോബ് മാർലിയുടെ എക്കാലത്തെയും ഹിറ്റുകളാണ്.\n1981 സെപ്റ്റംബർ 21ന് ന്യൂയോർക്കിൽവെച്ച് കാൻസർബാധിതനായാണ് അദ്ദേഹം മരണമടഞ്ഞത്. അതിനുശേഷം 1984ൽ ഇറങ്ങിയ ‘ലെജൻഡ്’ എന്ന ആൽബസമാഹാരത്തിൻെറ രണ്ടുകോടി അമ്പതുലക്ഷം കോപ്പികളാണ് വിറ്റഴിക്കപ്പെട്ടത്. അദ്ദേഹത്തിന്റെ “ഗഞ്ച ഗൺ” എന്ന ഗാനം 2013-ൽ ഇറങ്ങിയ മലയാള ചലച്ചിത്രം ഹണീ ബീയിൽ ഉപയോഗിച്ചിട്ടുണ്ട്.\n1999ൽ ടൈം മാസിക അദ്ദേഹത്തിന്റെ ‘എക്‌സോഡസ്’ എന്ന ആൽബം ഇരുപതാം നൂറ്റാണ്ടിലെ മികച്ച ആൽബമായി തെരഞ്ഞെടുത്തു. പിന്നീട് ഗ്രാമി അവാർഡ് അദ്ദേഹത്തെ തേടിയെത്തി\nകിഷോര് കുമാര് പാടിയ ഏക മലയാളഗാനം കേള്‍ക്കാം. കിഷോറിന്റെ ഓര്‍മകള്‍ക്ക് മുപ്പതാണ്ട്\nBe the first to comment on "നൂറ്റാണ്ടിന്റെ സംഗീതഞ്ജൻ. ഇന്ന് ബോബ് മാർലിയുടെ എഴുപത്തിമൂന്നാം ജന്മദിനം"


ജയസൂര്യ സൂപ്പര്‍സ്റ്റാര്, പുണ്യാളനും ആടും മെഗാഹിറ്റ്; പ്രതിഫലം 1.5 കോടിയിലേക്ക് – Malayalam today news\nചിത്രം ഇതുവരെ 20 കോടി രൂപയോളം കളക്ഷന് നേടിയതായാണ് വിവരം. ചിത്രത്തിന്റെ ഓവര്‍സീസ് അവകാശം നാലുകോടി രൂപയ്ക്ക് മുകളില് വില്‍പ്പന നടന്നതായും അറിയുന്നു.\n2017 ക്രിസ്മസ് റിലീസായി എത്തിയ ആട്2ബോക്‌സോഫീസ് കളക്ഷന് റെക്കോര്‍ഡുകള് തകര്‍ക്കുകയാണ്. മിഥുന് മാനുവല് തോമസ് സംവിധാനം ചെയ്ത ചിത്രം നിര്‍മ്മിച്ചത് വിജയ് ബാബു ആണ്. ഏഴേകാല് കോടി രൂപ മുടക്കി നിര്‍മ്മിച്ച ചിത്രം ഒരാഴ്ച കൊണ്ട് ഒമ്ബത് കോടി കളക്ഷന് നേടി. സാറ്റലൈറ്റ് അവകാശം വിറ്റിട്ടില്ല.\nജയസൂര്യ സൂപ്പര്‍സ്റ്റാര്, പുണ്യാളനും ആടും മെഗാഹിറ്റ്; പ്രതിഫലം 1.5 കോടിയിലേക്ക് added by Mtoday on January 10, 2018


Seven tips to protect yourself fromastroke: പക്ഷാഘാതത്തില് നിന്ന് പരിരക്ഷ നേടാന് ഏഴ് കാര്യങ്ങള്\nപക്ഷാഘാതത്തില് നിന്ന് പരിരക്ഷ നേടാന് ഏഴ് കാര്യങ്ങള്\nഇന്ത്യയില് ഓരോ വർഷവും 1.8 ദശലക്ഷം ആളുകൾക്ക് പക്ഷാഘാതം സംഭവിക്കുന്നു\nUpdated: November 8, 2021 10:12:46 am\nന്യൂഡല്‍ഹി: ഓരോ വർഷവും ദശലക്ഷക്കണക്കിന് ആളുകളെ ബാധിക്കുന്ന ഗുരുതരമായ ഒരു രോഗാവസ്ഥയാണ് പക്ഷാഘാതം. ഇന്ത്യയില് ഓരോ വർഷവും 1.8 ദശലക്ഷം ആളുകൾക്ക് പക്ഷാഘാതം സംഭവിക്കുന്നു. രാജ്യത്തെ പ്രധാന മരണകാരണങ്ങളിലൊന്നാണിതെന്ന് ജിൻഡാൽ നേച്ചർക്യൂർ ഇൻസ്റ്റിറ്റ്യൂട്ടിലെ ഡെപ്യൂട്ടി സിഎംഒ ഡോ. ജി. പ്രകാശ് പറയുന്നു. തലച്ചോറിലേക്കുള്ള രക്തത്തിന്റെ വിതരണം കുറയുമ്പോഴാണ് പക്ഷാഘാതം സംഭവിക്കുന്നത്.\nപക്ഷാഘാതം വരാനുള്ള സാധ്യത തടയാൻ ജീവിതരീതിയില് നിങ്ങൾ ശ്രദ്ധ ചെലുത്തേണ്ടതുണ്ട്. ഹൃദ്രോഗവും പക്ഷാഘാതവും പൊതുവായൊരും വശം പങ്കിടുന്ന രോഗാവസ്ഥയാണ്. പക്ഷാഘാതത്തിന് കൃത്യസമയത്ത് വൈദ്യസഹായം ലഭിക്കുകയാണെങ്കില് വലിയ അപകടങ്ങള് ഒഴിവാക്കാന് കഴിയും. വ്യക്തിപരമായി നമ്മള് തിരഞ്ഞെടുക്കുന്ന ചില ശീലങ്ങളാണ് പക്ഷാഘാതത്തിലേക്ക് കൂടുതലായും നയിക്കുന്നതെന്നാണ് ആയുർവേദ വിദഗ്ധൻ ഡോ ദിക്സ ഭവ്സർ തന്റെ ഇന്‍സ്റ്റഗ്രാം പോസ്റ്റില് പറയുന്നത്.\nആരോഗ്യപരമായ ജീവിതശൈലി പക്ഷാഘാതം വരാനുള്ള 80 ശതമാനം സാധ്യതയെ ഇല്ലാതാക്കുന്നു.\nപക്ഷാഘാതത്തില് നിന്ന് പരിരക്ഷ നേടാന് താഴെ പറയുന്ന കാര്യങ്ങള് പിന്തുടരുക\nരക്ത സമ്മര്‍ദം നിയന്ത്രിക്കുക.\nകൊളസ്ട്രോള് ആരോഗ്യപരമായ അളവില് നിലനിര്‍ത്തുക.\nപുകവലി പൂര്‍ണമായും ഒഴിവാക്കുക.\nസ്ഥിരമായി വ്യായാമം ചെയ്യുക.\nപക്ഷാഘാതം സംഭവിക്കുന്നതിന്റെ ലക്ഷണങ്ങള്\nമുഖം: ചിരിക്കുമ്പോള് മുഖത്തിന്റെ ഒരു വശം താഴുന്നത്.\nകൈകള്: രണ്ട് കൈകളും തലയ്ക്ക് മുകളില് ഉയർത്തുമ്പോള് ഒരു കൈ താഴേക്ക് വീഴുന്നത്.\nസംസാരം: സംസാരിക്കുമ്പോള് ശബ്ദം കുറയുന്നത്, അല്ലെങ്കില് വിചിത്രമായൊരു ശബ്ദം വരുന്നത്.\n“ഇത്തരത്തില് ഏതെങ്കിലും ലക്ഷണങ്ങള് പ്രകടിപ്പിക്കുകയാണെങ്കില് മൂന്ന് മണിക്കൂറിനുള്ളില് തന്നെ വൈദ്യസഹായം നല്‍കുക. പെട്ടെന്ന് ആശുപത്രിയില് എത്തിക്കുകയാണെങ്കില് അപകടം ഒഴിവാക്കാം. വൈകുകയാണെങ്കില് വൈകല്യം അല്ലെങ്കില് മരണം വരെ സംഭവിക്കാം,” ഡോ ദിക്സ പറഞ്ഞു.\nAlso Read: സോപ്പിന്റെ ഈ ഉപയോഗങ്ങളെക്കുറിച്ച് നിങ്ങൾക്കറിയാമോ?\nWeb Title: Seven tips to protect yourself fromastroke\nസ്ട്രോക്കിനെ പ്രതിരോധിക്കാം; ഈ7കാര്യങ്ങൾ ശ്രദ്ധിക്കൂ


ആദായ നിരക്കില് വിമാനയാത്ര! വമ്പന് ലക്ഷ്യവുമായി പുതിയ വിമാനക്കമ്പനി വരുന്നു – Business Life\nആദായ നിരക്കില് വിമാനയാത്ര! വമ്പന് ലക്ഷ്യവുമായി പുതിയ വിമാനക്കമ്പനി വരുന്നു\nദില്ലി: കൂടുതല് പേര്‍ക്ക് വിമാനയാത്രാ സൗകര്യം എന്ന ലക്ഷ്യമുയര്‍ത്തി രാകേഷ് ജുന്‍ജുന്‍വാല 70 പുതിയ വിമാനങ്ങള് വാങ്ങാന് തീരുമാനിച്ചെന്ന് റിപ്പോര്‍ട്ട്. അടുത്ത നാല് വര്‍ഷത്തിനുള്ളില് പുതിയ വിമാനക്കമ്പനി രാജ്യത്ത് സ്ഥാപിക്കാനാണ് ഇദ്ദേഹത്തിന്റെ ലക്ഷ്യം.\n35 ദശലക്ഷം ഡോളറാണ് രാകേഷ് ജുന്‍ജുന്‍വാല പുതിയ കമ്പനിയില് നിക്ഷേപിക്കുക. 40 ശതമാനം ഓഹരികളാവും ഇദ്ദേഹത്തിന്റേത്. അടുത്ത രണ്ടാഴ്ചക്കുള്ളില് വ്യോമയാന മന്ത്രാലയത്തില് നിന്ന് എന്‍ഒസി ലഭിക്കുമെന്നാണ് ഇദ്ദേഹം പ്രതീക്ഷിക്കുന്നത്.\nആകാശ എയര് എന്ന പേരിലാവും പുതിയ കമ്പനി. 180 യാത്രക്കാരെ ഉള്‍ക്കൊള്ളാനാവുന്ന വിമാനങ്ങളാണ് കമ്പനിയുടെ ലക്ഷ്യം. ഇന്ത്യയിലെ വാരന് ബഫറ്റ് എന്നാണ് ജുന്‍ജുന്‍വാലയെ വിളിക്കപ്പെടുന്നത്. അടുത്ത കാലത്തായി ചില വിമാനക്കമ്പനികളുടെ തകര്‍ച്ചയും തളര്‍ച്ചയും കണ്ട ഇന്ത്യയില് പുതിയ വിമാനക്കമ്പനി എന്ന ലക്ഷ്യവുമായി ജുന്‍ജുന്‍വാല മുന്നോട്ട് പോകുന്നത് അമ്പരപ്പോടെയാണ് ഉറ്റുനോക്കുന്നത്. 4.6 ബില്യണ് ഡോളറിന്റെ ആസ്തിയാണ് നിലവില് ജുന്‍ജുന്‍വാലയ്ക്കുള്ളത്.


പീരിയോഡിക് ടേബിള് @ 150 | 2019 is the International Year of the Periodic Table| and it turns 150| Dmitri Ivanovich Mendeleev\nFeb 5, 2019, 12:16 PM IST\nഏറ്റവും പുതിയ പീരിയോഡിക് ടേബിള്. ചിത്രം കടപ്പാട്: IUPAC, FAL\nഅന്യഗ്രഹ ജീവികള് ഒരിക്കലും ഭൂമിയിലെത്താനിടയില്ലെന്ന നിരീക്ഷണവുമായി ഒരുകൂട്ടം ..\n2019 'അന്താരാഷ്ട്ര പീരിയോഡിക് ടേബിള് വര്‍ഷം' ആയി ആചരിക്കുകയാണ് ഐക്യരാഷ്ട്ര സഭ\nലോകത്തെ ഏറ്റവും പ്രശസ്തമായ പട്ടിക ഏതാണെന്നു ചോദിച്ചാല് ഉത്തരം പറയാന് സംശയിക്കേണ്ട, രാസമൂലകങ്ങളുടെ പീരിയോഡിക് ടേബിള് തന്നെ! അറിയപ്പെടുന്ന 118 മൂലകങ്ങളുടെ പട്ടികയാണതെന്ന് ലളിതമായി പറയാം. പക്ഷേ, അതു മാത്രമാണോ? അല്ല, അതിലും വലിയ മാനങ്ങള് ഇതിനുണ്ട്. പീരിയോഡിക് ടേബിള് എന്ന ആവര്‍ത്തന പട്ടികയിലൂടെ യഥാര്‍ഥത്തില് നമ്മള് നോക്കുന്നത് ഈ മഹാപ്രപഞ്ചത്തിലെ അറിയപ്പെടുന്ന മുഴുവന് ആറ്റങ്ങളിലേക്കുമാണ്, മുഴുവന് മൂലകങ്ങളിലേക്കുമാണ്!\nവിശാലമായ അര്‍ഥത്തില്, പുതിയ വാതായനം പ്രപഞ്ചത്തിലേക്ക് തുറന്നു തരികയാണ് പീരിയോഡിക് ടേബിള് ചെയ്യുന്നതെന്ന് സാരം. ആധുനിക രസതന്ത്രത്തിന്റെ മൂലക്കല്ലായി മാറിയ ഈ പട്ടിക കണ്ടെത്തിയിട്ട് 150 വര്‍ഷം തികയുന്നു. തീര്‍ച്ചയായും ഇത് ആഘോഷിക്കേണ്ട സംഗതിയാണ്. 2019-നെ 'അന്താരാഷ്ട്ര പീരിയോഡിക്കല് ടേബിള് വര്‍ഷം' (IYPT2019) ആയി യു.എന്.ആചരിക്കുന്നത് അതുകൊണ്ടാണ്.\nജീവശാസ്ത്രത്തിന്റെ കാര്യത്തില് ചാള്‍സ് ഡാര്‍വിനും, ജനിതകശാസ്ത്രത്തില് ഗ്രിഗര് മെന്‍ഡലും എന്താണോ ചെയ്തത്, അവയ്ക്ക് സമാന്തരമായ മുന്നേറ്റമാണ് പീരിയോഡിക് ടേബിള് വഴി റഷ്യന് രസതന്ത്രജ്ഞന് ദിമിത്രി ഇവാനോവിച്ച് മെന്‍ഡലീഫ് 1869-ല് കെമിസ്ട്രിയുടെ കാര്യത്തില് നടത്തിയതെന്ന് വിലയിരുത്തപ്പെടുന്നു.\nഈ പ്രാധാന്യം കണക്കിലെടുത്താണ്, 2017 ഡിസംബര് 20-ന് നടന്ന യു.എന്.പൊതുസഭയുടെ എഴുപത്തിരണ്ടാം സമ്മേളനം, പീരിയോഡിക് ടേബിളിന്റെ വര്‍ഷമായി 2019 ആചരിക്കാന് തീരുമാനിച്ചത്. യുണെസ്‌കോയ്ക്കാണ് ചുമതല. 'ആധുനിക ശാസ്ത്രത്തിലെ ഏറ്റവും പ്രധാനപ്പെട്ടതും സ്വാധീനം ചെലുത്തിയതുമായ മുന്നേറ്റങ്ങളിലൊന്നാണ് പീരിയോഡിക് ടേബിളിന്റെ കണ്ടെത്തല്. രസതന്ത്രത്തിന്റെ മാത്രമല്ല, ഭൗതികശാസ്ത്രം, ജീവശാസ്ത്രം ഉള്‍പ്പടെ മറ്റ് പഠനമേഖലകളുടെയും അന്തസത്ത പ്രതിഫലിപ്പിക്കുന്ന കണ്ടുപിടുത്തമാണിത്'-പീരിയോഡിക് ടേബിളിനെപ്പറ്റി യുണെസ്‌കോ അറിയിപ്പില് പറയുന്നു.\n'പീരിയോഡിക്കല് ടേബിള് നമ്മളോട് ഒരു കഥ പറയുകയാണ്-എല്ലാറ്റിന്റെയും സത്ത ഗ്രഹിക്കുകയാണ് അതിന്റെ ലക്ഷ്യം', അന്തരാഷ്ട്ര പീരിയോഡിക്കല് ടേബിള് വര്‍ഷം 2019 ഫെബ്രുവരി ഒന്നിന് പാരിസില് ഉദ്ഘാടനം ചെയ്യവേ, യുണെസ്‌കോ ഡയറക്ടര് ജനറല് ഔഡ്രേയ് അസോലേയ് പറഞ്ഞു.\nമൂലകങ്ങളെ വര്‍ഗ്ഗീകരിക്കാന് ശ്രമിച്ച ആദ്യത്തെ ആളല്ല മെന്‍ഡലീഫ്. ശരിക്കു പറഞ്ഞാല്, സെന്റ് പീറ്റേഴ്‌സ്ബര്‍ഗ് യൂണിവേഴ്‌സിറ്റിയിലെ ആ രസതന്ത്ര പ്രൊഫസര് സഹപ്രവര്‍ത്തകരുടെയും വിദ്യാര്‍ഥികളുടെയും ശ്രദ്ധയാകര്‍ഷിച്ചത് ഗവേഷണത്തിന്റെ പേരില് പോലുമല്ല, പാറിപ്പറന്ന് കിടക്കുന്ന താടിമീശയുടെയും തലമുടിയുടെയും പേരിലാണ്. വര്‍ഷത്തില് ഒരിക്കല് മാത്രം തലമുടിയും താടിയും വെട്ടിയൊതുക്കുന്ന വ്യക്തിയായിരുന്നു ആ അധ്യാപകന്!\nമൂലകങ്ങളെ വര്‍ഗ്ഗീകരിക്കാനുള്ള ശ്രമങ്ങള് പതിനെട്ടാം നൂറ്റാണ്ടില് തന്നെ ശാസ്ത്രലോകം തുടങ്ങിയിരുന്നു. 1789-ല് അന്ന് അറിയാമായിരുന്ന 33 മൂലകങ്ങളെ വര്‍ഗ്ഗീകരിക്കാന് അന്റോയിന് ലാവോസിയേര് (Antoine Lavoisier) നടത്തിയ ശ്രമം ശ്രദ്ധേയമാണ്. പത്തൊന്‍പതാം നൂറ്റാണ്ടില് കൂടുതല് മൂലകങ്ങള് കണ്ടുപിടിക്കപ്പെട്ടു. വര്‍ഷങ്ങള് കഴിയവേ അവയൊന്നും ക്രമപ്പെടുത്താന് കഴിയാതെ ആശയക്കുഴപ്പത്തിലായി രസതന്ത്രം.\nകാര്യങ്ങള്‍ക്ക് ഒരു ക്രമവും ചിട്ടയുമൊക്കെ വരുത്താനുമുള്ള ശ്രമങ്ങള് ഊര്‍ജിതമാകുന്നത് പത്തൊന്‍പതാം നൂറ്റാണ്ടിന്റെ രണ്ടാംപകുതിയിലാണ്. 1860-ല് ജര്‍മനിയിലെ കാള്‍സ്രുഗെയില് ആദ്യ അന്തരാഷ്ട്ര കെമിക്കല് കോണ്‍ഗ്രസ്സ് നടക്കുമ്പോള്, ഇറ്റാലിയന് രസതന്ത്രജ്ഞന് സ്റ്റാനിസ്ലാവോ കാനിസ്സാറോ (Stanislao Cannizzaro) ഒരു പ്രധാന കണ്ടെത്തല് അവതരിപ്പിച്ചു. 'അവഗാഡ്രോ നിഗമനം' അടിസ്ഥാനമാക്കി മൂലകങ്ങളുടെ ആറ്റമിക ഭാരം (atomic weight) നിര്‍ണയിക്കാനുള്ള നൂതന മാര്‍ഗമായിരുന്നു അത്.\nഅതോടെ 'ആറ്റമിക് ഭാര'മായി താരം! മൂലകങ്ങളെ സംബന്ധിച്ച് പ്രധാന സംഗതിയായി അത് മാറി. ആറ്റമിക ഭാരത്തിന്റെ അടിസ്ഥാനത്തില് മൂലകങ്ങള് ക്രമീകരിക്കാനും വര്‍ഗ്ഗീകരിക്കാനുമുള്ള ശ്രമങ്ങള് തുടങ്ങി. മൂലകങ്ങളെ ഇതുപ്രകാരം ക്രമീകരിക്കാന് കഴിയുമെന്ന് ഫ്രഞ്ച് ഭൗമശാസ്ത്രജ്ഞന് അലക്‌സാണ്ടര് എമിലി ബിഗുയര് ഡി ഷാന്‍കോര്‍ട്ടോയ്‌സും (Alexandre Emile Beguyer de Chancourtois), ബ്രിട്ടീഷ് കെമിസ്റ്റ് ജോണ് ന്യൂലാന്‍ഡ്‌സും (John Newlands) വെവ്വേറെ നിലകളില് കണ്ടെത്തി. 1860-കളില് നടന്ന ആ മുന്നേറ്റങ്ങള് പക്ഷേ, അധികമാരുടെയും ശ്രദ്ധയാകര്‍ഷിക്കാതെ അവഗണിക്കപ്പെട്ടു. ന്യൂലാന്‍ഡ്‌സാണെങ്കില് സഹപ്രവര്‍ത്തകരുടെ പരിഹാസത്തിനും വിധേയനായി! മൂലകങ്ങളെ ആറ്റമിക ഭാരം അനുസരിച്ച് ക്രമീകരിക്കേണ്ട കാര്യമില്ല, അവയെ അക്ഷരമാല ക്രമത്തില് പട്ടികയാക്കിയാല് മതി എന്നായിരുന്നു ഭൂരിപക്ഷ അഭിപ്രായം!\nആറ്റമിക ഭാരം അടിസ്ഥാനമാക്കി മൂലകങ്ങളെ ക്രമീകരിച്ച മറ്റൊരാള്, ജര്‍മന് ശാസ്ത്രജ്ഞന് ലോഥര് മേയര് (Lothar Meyer) ആണ്. മേയര് രചിച്ച 'ദി മോഡേണ് തിയറി ഓഫ് കെമിസ്ട്രി' എന്ന പാഠപുസ്തകത്തില് കാനിസ്സാറോയുടെ ആശയങ്ങള് ഉള്‍പ്പെടുത്താന് ശ്രമിക്കുമ്പോഴാണ് ആ കണ്ടെത്തല് അദ്ദേഹം നടത്തിയത്. പാഠപുസ്തകമായതിനാല് ആ നൂതന ആശയം ഉള്‍പ്പെടുത്താന് അദ്ദേഹം ധൈര്യപ്പെട്ടില്ല, വെറുമൊരു സൂചന മാത്രമേ നല്‍കിയുള്ളൂ. 1868-ല് പുസ്തകത്തിന്റെ രണ്ടാംപതിപ്പില് അത് വിശദമായി ഉള്‍പ്പെടുത്തിയെങ്കിലും, 1870-ല് മാത്രമാണ് പുസ്തകം അച്ചടിക്കപ്പെട്ടത്.\nഅപ്പോഴേക്കും റഷ്യക്കാരനായ മെന്‍ഡലീഫ് പീരിയോഡിക് ടേബിള് അവതരിപ്പിച്ചിരുന്നു.\nദിമിത്രി ഇവാനോവിച്ച് മെന്‍ഡലീഫ്\nസൈബീരിയയിലെ ടൊബോള്‍സ്‌കില് 1834 ഫെബ്രുവരി7ന് ഇവാന് പാവ്‌ലോവിച്ച്-മരിയ ദിമിത്രിയേവ്‌ന ദമ്പതിമാരുടെ 14 മക്കളില് (17 മക്കള് എന്നും പറയപ്പെടുന്നു!) ഏറ്റവും ഇളയവനായി മെന്‍ഡലീഫ് ജനിച്ചു. സാമാന്യം നല്ല സാമ്പത്തികസ്ഥിതിയുള്ള കുടുംബമായിരുന്നു അവരുടേത്. പ്രാദേശിക സ്‌കൂളില് ഹെഡ്മാസ്റ്ററായിരുന്ന പിതാവ് ഇവാന് കാഴ്ച നഷ്ടപ്പെട്ടതിനെ തുടര്‍ന്ന് വീടിന്റെ ഭാരം അമ്മ മരിയ ചുമലിലേറ്റി. ഒരു ഗ്ലാസ്ഫാക്ടറി അവര് നടത്തി, അതിന്റെ മാനേജരായി. മെന്‍ഡലീഫിന്റെ പിതാവ് 1847-ല് മരിച്ചു. അതനടുത്ത വര്‍ഷം ഗ്ലാസ്ഫാക്ടറി തീപ്പിടിച്ച് നശിച്ചു.\nമുതിര്‍ന്ന മക്കള് അപ്പോഴേയ്ക്കും പറക്കമുറ്റിയിരുന്നു. ഇളയ മകന് മികച്ച വിദ്യാഭ്യാസം ലഭിക്കണമെന്ന് ആ മാതാവ് ഉറച്ചു. അതിനായി ബാലനായ മെന്‍ഡലീഫിനെയും കൂട്ടി ഏതാണ്ട് 3000 കിലോമീറ്റര് സഞ്ചരിച്ച് സെന്റ് പീറ്റേഴ്‌സ്ബര്‍ഗിലെത്തി. അവിടെ വെച്ച് 1850-ല് മരിയ മരിച്ചു. മെന്‍ഡലീഫ് പഠനം തുടര്‍ന്നു. 1856-ല് സെന്റ് പീറ്റേഴ്‌സ്ബര്‍ഗ് യൂണിവേഴ്‌സിറ്റിയില് നിന്ന് രസതന്ത്രത്തില് മാസ്റ്റേഴ്‌സ് ബിരുദം നേടിയ ആ യുവാവ്, സര്‍ക്കാറിന്റെ സ്‌പോണ്‍സര്‍ഷിപ്പില് പാരിസിലും ഹെയ്ഡല്‍ബര്‍ഗിലും ഉപരിപഠനം നടത്തി. 1860-ല് കാനിസ്സാറോയെ പരിചയപ്പെടാനും ആറ്റമിക ഭാരം സംബന്ധിച്ച കാര്യങ്ങള് നേരിട്ടു മനസിലാക്കാനും സാധിച്ചു.\nതിരികെ സെന്റ് പീറ്റേഴ്‌സ്ബര്‍ഗിലെത്തിയ മെന്‍ഡലീഫ്, ആദ്യം അവിടുത്തെ ടെക്‌നിക്കല് ഇന്‍സ്റ്റിട്ട്യൂട്ടിലും, 1866 മുതല് സെന്റ് പീറ്റേഴ്‌സ്ബര്‍ഗ് സര്‍വ്വകലാശാലയിലും കെമിസ്ട്രി പ്രൊഫസറായി പ്രവര്‍ത്തിച്ചു. വിദ്യാര്‍ഥി പ്രക്ഷോഭത്തെ പിന്തുണച്ചതിന്റെ പേരില്, വിരമിക്കല് പ്രായം തികയും മുമ്പ് 1891-ല് യൂണിവേഴ്‌സിറ്റിയില് നിന്ന് വിരമിക്കാന് ആ പ്രൊഫസര് നിര്‍ബന്ധിതനായി. 1907 ഫെബ്രുവരി2ന് മെന്‍ഡലീഫ് അന്തരിച്ചു.\nമേയറെ പോലെ, മെന്‍ഡലീഫും പാഠപുസ്തക രചനയ്ക്കിടെയാണ് ആറ്റമിക ഭാരവും മൂലകങ്ങളുടെ രാസഗുണങ്ങളും ഭൗതിക സവിശേഷതകളും തമ്മിലുള്ള ബന്ധം കണ്ടെത്തുന്നത്. 'പ്രിന്‍സിപ്പിള്‍സ് ഓഫ് കെമിസ്ട്രി' എന്ന പാഠപുസ്തകം തയ്യാറാക്കുന്ന വേളയിലുണ്ടായ ആ കണ്ടെത്തല് രസതന്ത്ര ചരിത്രത്തിലെ തന്നെ പ്രധാന മുന്നേറ്റങ്ങളിലൊന്നായി മാറി. വിദൂരമായ സെന്റ് പീറ്റേഴ്ബര്‍ഗ്ഗില് ഒറ്റപ്പെട്ട നിലയില് പ്രവര്‍ത്തിച്ചിരുന്ന മെന്‍ഡലീഫ് പടിഞ്ഞാറന് യൂറോപ്പിലെ ഗവേഷകര് സമാനമായ കണ്ടെത്തലുകള് നടത്തിയ വിവരം അറിഞ്ഞിരുന്നില്ല.\nമൂലകങ്ങളുടെ വ്യത്യസ്ത ഗ്രൂപ്പുകള്‍ക്കിടയില് ആവര്‍ത്തിച്ചു വരുന്ന ചില പാറ്റേണുകള് ഉള്ളതായി മെന്‍ഡലീഫ് നിരീക്ഷിച്ചു. മൂലകങ്ങളുടെ രാസഗുണങ്ങളും ഭൗതിക സവിശേഷതകളും സംബന്ധിച്ച് അന്നുണ്ടായിരുന്ന അറിവുകളുടെ സഹായത്തോടെ കൂടുതല് ബന്ധങ്ങള് മനസിലാക്കാന് അദ്ദേഹത്തിന് കഴിഞ്ഞു. അന്ന് കണ്ടെത്തിയിരുന്ന ഡസണ്‍കണക്കിന് മൂലകങ്ങളെ, അവയുടെ ആറ്റമിക ഭാരത്തിന്റെ അടിസ്ഥാനത്തില് ഒരു പട്ടികയില് ക്രമീകരിച്ചു. ആ ക്രമീകരണത്തിന് പിന്നിലെ നിയമത്തെ 'പീരിയോഡിക് നിയമം' (periodic law) എന്ന് മെന്‍ഡലീഫ് വിളിച്ചു. 'On the Relation of the Properties to the Atomic Weights of Elements' എന്ന തന്റെ ക്ലാസിക് പേപ്പറിലാണ് മെന്‍ഡലീഫ് പീരിയോഡിക് ടേബിള് വിവരിച്ചത്.\nതാന് കണ്ടെത്തിയ പീരിയോഡിക് ടേബിളില്, വിലങ്ങനെയുള്ള ശ്രേണികള്‍ക്ക് 'പീരിയിഡുകള്' എന്നും, കുത്തനെയുള്ള നിരകള്‍ക്ക് 'ഗ്രൂപ്പുകളെ'ന്നും മെന്‍ഡലീഫ് പേരിട്ടു. കുത്തനെയുള്ള നിരകളില് സമാന രാസസ്വഭാവമുള്ള മൂലകങ്ങള് സ്ഥാനം പിടിച്ചു. ഉദാഹരണത്തിന്, ചെമ്പ് വെള്ളിക്കു മുകളിലും, വെള്ളി സ്വര്‍ണത്തിന് മുകളിലും എന്ന രീതിയില്. വിലങ്ങനെയുള്ള ശ്രേണികളില് ഇടത്തുനിന്ന് വലത്തോട്ട് ആറ്റമിക സംഖ്യ വര്‍ധിക്കുന്ന തരത്തിലും മൂലകങ്ങള് നിരന്നു. 1869-ല് റഷ്യന് കെമിക്കല് സൊസൈറ്റിയില് തന്റെ കണ്ടെത്തല് മെന്‍ഡലീഫ് അവതരിപ്പിച്ചു. 1871-ല് അന്ന് അറിയപ്പെട്ടിരുന്ന 63 മൂലകങ്ങളെയും ഉള്‍പ്പെടുത്തി ആവര്‍ത്തന പട്ടിക അദ്ദേഹം പരിഷ്‌ക്കരിച്ചു.\nപീരിയോഡിക് നിയമം പിന്തുടര്‍ന്ന് അന്ന് കണ്ടുപിടിച്ചിട്ടില്ലാത്ത മൂന്നു മൂലകങ്ങളുടെ ഗുണങ്ങളും സവിശേഷതകളും പ്രവചിക്കാനും മെന്‍ഡലീഫ് ധൈര്യം കാട്ടി. ആറ്റമിക ഭാരത്തിന്റെ അടിസ്ഥാനത്തില് മൂലകങ്ങള് ക്രമീകരിക്കുന്നത് കണ്ടെത്തിയ മറ്റ് ഗവേഷകരില് നിന്ന് മെന്‍ഡലീഫിനെ വ്യത്യസ്തനാക്കിയ പ്രധാന ഘടകം ഇതായിരുന്നു. ഭാവിയില് കണ്ടെത്താനിരിക്കുന്ന ആ മൂന്നു മൂലകങ്ങള്‍ക്കായി പട്ടികയില് സ്ഥാനം അദ്ദേഹം ഒഴിച്ചിടുകയും ചെയ്തു!\nരണ്ടു പതിറ്റാണ്ടിനകം ആ മൂലകങ്ങളെ കണ്ടെത്താന് ഗവേഷകര്‍ക്ക് കഴിഞ്ഞു. ആദ്യത്തേത് (gallium) 1875-ല് ഫ്രഞ്ച് രസതന്ത്രജ്ഞന് ലെകോഖ് ഡി ബോയ്‌സ്‌ബോഡ്രാന് കണ്ടെത്തി. രണ്ടാമത്തേത് (scandium) 1879-ല് സ്വീഡിഷ് കെമിസ്റ്റ് ലാര്‍സ് ഫ്രെഡ്രിക് നില്‍സണും, മൂന്നാമത്തേത് (germanium) 1886-ല് ജര്‍മന് രസതന്ത്രജ്ഞന് ക്ലെമെന്റ്‌സ് അലെക്‌സാണ്ടര് വിന്‍ക്ലറും തിരിച്ചറിഞ്ഞു. മൂന്നു മൂലകങ്ങളുടെയും സവിശേഷതകള്, മെന്‍ഡലീഫ് എന്താണോ പ്രവചിച്ചത് അതുതന്നെയായിരുന്നു!\nമെന്‍ഡലീഫിന്റെ വലിയ വിജയമായി അക്കാര്യം പ്രകീര്‍ത്തിക്കപ്പെട്ടു. തുടക്കത്തില് മെന്‍ഡലീഫിനെയും അദ്ദേഹത്തിന്റെ കണ്ടെത്തലിനെയും അംഗീകരിക്കാന് മടിച്ചവര് പോലും അതോടെ പീരിയോഡിക് ടേബിളിന്റെ ആരാധകരായി!\nആദ്യ പീരിയോഡിക് ടേബിള് 1871-ല് മെന്‍ഡലീഫ് പരിഷ്‌ക്കരിച്ചപ്പോള്. ചിത്രം കടപ്പാട്: Wikimedia Commons.\nഇരുപതാംനൂറ്റാണ്ടില് ആറ്റമിക ന്യൂക്ലിയസിനെ സംബന്ധിച്ച കണ്ടെത്തലുകള് ഒരു കാര്യം വ്യക്തമാക്കി. മൂലകങ്ങളുടെ രാസഗുണങ്ങള് നിശ്ചയിക്കുന്നത് ആറ്റമിക സംഖ്യ (Atomic number) ആണ്, ആറ്റമിക ഭാരം അല്ല. ആറ്റത്തിന്റെ ന്യൂക്ലിയസിലെ പോസിറ്റീവ് ചാര്‍ജുള്ള കണങ്ങളായ പ്രോട്ടോണുകളുടെ എണ്ണമാണ് ആറ്റമിക സംഖ്യ. ന്യൂക്ലിയസിലെ പ്രോട്ടോണുകളുടെയും, ചാര്‍ജില്ലാത്ത കണങ്ങളായ ന്യൂട്രോണുകളുടെയും ആകെ സംഖ്യയാണ് ആറ്റമിക ഭാരം. രാസഗുണങ്ങള്‍ക്ക് അടിസ്ഥാനം ആറ്റമിക സംഖ്യ ആയതിനാല്, പീരിയോഡിക് ടേബിളിന്റെ ആധുനിക വേര്‍ഷനില് ആറ്റമിക സംഖ്യ അനുസരിച്ചാണ് മൂലകങ്ങള് ക്രമീകരിച്ചിരിക്കുന്നത്. എങ്കിലും, മെന്‍ഡലീഫിന് വലിയ പരിക്കേറ്റിട്ടില്ല. കാരണം, ഭൂരിപക്ഷം കേസുകളിലും ആറ്റമിക സംഖ്യ കൂടുതലുള്ള മൂലകങ്ങള്‍ക്ക് തന്നെയാണ് ആറ്റമിക ഭാരവും കൂടുതല്. അപൂര്‍വ്വമായ ചില കേസുകളില് മാത്രമേ ഇത് വ്യാത്യസമുള്ളൂ.\nഏഴ് ശ്രേണികള് (പീരിയിഡുകള്) ആണ് പീരിയോഡിക് ടേബിളില് ഉള്ളത്. എല്ലാ പീരയിഡുകളിലും പൊതുവായി ഇടതുഭാഗത്ത് ലോഹങ്ങളും, വലത് വശത്ത് അലോഹങ്ങളും സ്ഥാനം പിടിച്ചിരിക്കുന്നു. പീരിയോഡിക് ടേബിളിലെ 'നിരകളില്' (ഗ്രൂപ്പുകളില്) സ്ഥാനംപിടിക്കുക സമാന രാസസ്വഭാവം പ്രകടിപ്പിക്കുന്ന മൂലകങ്ങളാണ്.\nആറ്റമിക സംഖ്യ 1 ഉള്ള മൂലകം (hydrogen) മുതല് ആറ്റമിക സംഖ്യ 118 ഉള്ള മൂലകം (oganesson) വരെ കണ്ടുപിടിക്കുകയോ, രൂപപ്പെടുത്തുകയോ ചെയ്തിട്ടുണ്ട്. അവയാണ് പീരിയോഡിക് ടേബിളിന്റെ മുഴുവന് ശ്രേണികളിലും സ്ഥാനമുറപ്പിച്ചിട്ടുള്ളത്. ഇവയില് ആദ്യത്തെ 98 എണ്ണമാണ് പ്രകൃതിയിലുള്ള മൂലകങ്ങള്. മൂലകം 99 മുതല് 118 വരെ ലബോറട്ടറികളിലോ ആണവ റിയാക്ടറുകളിലോ കൃത്രിമമായി സൃഷ്ടിച്ചവയാണ്.\n150 വര്‍ഷം മുമ്പ് മെന്‍ഡലീഫ് ആവിഷ്‌ക്കരിച്ച പീരിയോഡിക് ടേബിള് ഇന്ന് ഏറെ മാറിയിട്ടുണ്ടെങ്കിലും, മൗലികതലത്തില് അത് ആ ഗവേഷകനെ ഇപ്പോഴും ഓര്‍മിപ്പിക്കുന്നു. അദ്ദേഹത്തോടുള്ള ബഹുമാനാര്‍ഥം പീരിയോഡിക് ടേബിളിലെ 101-ാം മൂലകത്തിന് 'മെന്‍ഡലീവിയം' (mendelevium) എന്ന് പേരുനല്‍കി. 1906-ല് നൊബേല് പുരസ്‌കാരത്തിന് പരിഗണിച്ചെങ്കിലും, ഒരു വോട്ടിന് മെന്‍ഡലീഫ് ഔട്ടായി. അതിനടുത്ത തവണ നൊബേല് കമ്മറ്റി ചേരുംമുമ്പ് ആ ശാസ്ത്രജ്ഞന് വിടവാങ്ങി. നൊബേല് ലഭിച്ച പലരെയും ഇപ്പോള് ആര്‍ക്കും ഓര്‍മയില്ല. പക്ഷേ, മെന്‍ഡലീഫും പീരിയോഡിക് ടേബിളും കാലത്തെ അതിജീവിച്ച് മുന്നേറുന്നു.\n* THE UNITED NATIONS PROCLAIMS THE INTERNATIONAL YEAR OF THE PERIODIC TABLE OF CHEMICAL ELEMENTS. 28 December 2017.\n* The International Year of the Periodic Table.\n* Asimov's New Guide to Science (1987). By Isaac Asimov. Penguin Books, London.\n* Science - A History (2002). By John Gribbin. Penguin Books, London.\nContent Highlights: International Year of the Periodic Table, Periodic Table, Periodic Table at 150, Periodic Law, Dmitri Ivanovich Mendeleev, History of Chemistry, IYPT2019


ഡോറിയനിൽ സർവ്വവും നശിച്ച് ബഹമാസ്, കരീബിയൻ ദ്വീപിൽ 75,000 ത്തിലധികം പേർക്ക് അടിയന്തിര സഹായം ആവശ്യമെന്ന് യുഎൻ\n6 Sep 2019 2:48 AM GMT\nബഹമാസിൽ സർവ്വ നാശം വിതച്ച് വീശിയടിക്കുകയും 20തോളം പേരുടെ മരണത്തിന് ഇടയാക്കുകയും ചെയ്ത ഡോറിയൻ ചുഴലിക്കാറ്റ് തെക്ക്-കിഴക്കൻ യുഎസ് കടൽത്തീരത്തേക്ക് നീങ്ങന്നു. വ്യാഴാഴ്ച വൈകുന്നേരം നോർത്ത് കരോലിന തീരം തൊട്ട ചുഴലിക്കാറ്റ് മേഖലയിൽ കനത്ത നാശം വിതച്ചിരുന്നു. അതേസമയം, യുഎസ് സംസ്ഥാനങ്ങൾക്ക് കടുത്ത ഭീഷണിയായി ഇപ്പോഴും തുടരുന്ന ചുഴലിക്കാറ്റ് കരീബിയൻ ദ്വീപായ ബഹമാസിൽ അതി ഭയങ്കരമായ നാശനഷ്ടങ്ങൾ വരുത്തിവച്ചു. ദുരിതബാധിത പ്രദേശങ്ങളിൽ സഹായം എത്തിക്കാൻ പോലും അധികാരികൾ പാടുപെടുന്ന അവസ്ഥയാണുള്ളത്. ഈ സാഹചര്യങ്ങൾ നിലനിൽക്കെ മരണസംഖ്യ കുത്തനെ ഉയരുമെന്നാണ് റിപ്പോർട്ടുകള് പറയുന്നു.\nകാറ്റഗറി 5ൽ പെടുന്ന ഡോറിയൻ ചുഴലിക്കാറ്റ് ഞായറാഴ്ച അബാക്കോയ്ക്കും ഗ്രാൻഡ് ബഹാമയ്ക്കും ഇടയിലായിരുന്നു തീരം തൊട്ടത്. മണിക്കൂറിൽ 185 മൈൽ വരെ വേഗത്തിൽ വീശിയടിച്ച കാറ്റ് ബഹാമാസിന്റെ അയൽ‌പ്രദേശങ്ങളിലും നാശ നഷ്ടങ്ങൾ സൃഷ്ടിക്കുകയും മനുഷ്യ ജീവിതം ദുസ്സഹമാക്കുകയും ചെയ്തിരുന്നു.\nഎൻ‌ജി‌ഒ ഡയറക്റ്റ് റിലീഫിന്റെ പ്രോഗ്രാം മാനേജർ ലൂയിസ് ഡേവിഡ് റോഡ്രിഗസ് വ്യാഴാഴ്ച നല്‍കിയ വിവരങ്ങൾ പ്രകാരം അബാക്കോയിലെ മാർഷ് ഹാർബറിനടുത്തുള്ള ദ്വീപിന്റെ പ്രധാന ഭാഗങ്ങളിൽ ഉൾപ്പെടെ സ്ഥിതിഗതികൾ അതീവ ഗുരുതരമാണെന്നാണ് വ്യക്തമാക്കുന്നത്. ഇവിടെയുള്ള 20 ഓളം പേരെ മാത്രം ഉൾക്കൊള്ളാനാവുന്ന ഒരു ക്ലിനിക്കിൽ കണക്കാക്കുന്നത് 1,500 മുതൽ 2,000 വരെ ആളുകൾ അഭയം തേടിയിയുട്ടുണ്ടെന്നും വ്യക്തമാക്കുന്നു. ഇത്തരത്തിൽ നിരവധി പേരാണ് ദ്വീപിൽ കുടുങ്ങിക്കിടക്കുന്നത്. ജനങ്ങൾ കടുത്ത ആശങ്കയിലാണെന്നും അദ്ദേഹം പറയുന്നു.\nകടുങ്ങിക്കിടക്കുന്നവരുടെ പലരുടെും ആരോഗ്യനില വളരെ മോശമാണ്, പലരും തളർന്നുപോയതായി അദ്ദേഹം പറഞ്ഞു. നാശ നഷ്ടങ്ങളുടെ തോത് വളരെ ആധികമായതിനാൽ സഹായവുമായെത്തുന്ന സംഘടനകൾ പ്രാധമിക സഹായങ്ങൾ പോലും എത്തിക്കാൻ പാടുപെടുകയാണെന്നും അദ്ദേഹം പറയുന്നു. മേഖലയില് “എല്ലാം നശിപ്പിക്കപ്പെടുന്നു,” റോഡ്രിഗസ് പറഞ്ഞു. അതേസമയം, ബഹമാസിലെ വെള്ളപ്പൊക്കത്തിന്റെ തോത് ഭൂരഭാഗവും കുറഞ്ഞതായും റിപ്പോര്‍ട്ട് പറയുന്നു. വ്യാഴാഴ്ച ചില വിമാനങ്ങൾക്ക് ഇറങ്ങാൻ കഴിഞ്ഞിട്ടുണ്ടെന്നും റോഡ്രിഗസ് പറയുന്നു.\nഎന്നാൽ. 75,000 ത്തിലധികം ആളുകൾക്ക് ബഹമാസിൽ ഭക്ഷണവും മറ്റ് സഹായങ്ങളും ആവശ്യമാണെന്ന് യുഎന്നിന്റെ ലോക ഫുഡ് പ്രോഗ്രാ വ്യാഴാഴ്ച അറിയിച്ചു. എട്ട് ടൺ സാധനങ്ങൾ എത്തിച്ചേരാൻ തയ്യാറായിട്ടുണ്ട് ഇതിനുള്ള വഴികൾ തേടുകയാണെന്നും അവർ വ്യക്തമാക്കുന്നു.\nഎന്നാൽ, ചുഴലിക്കാറ്റ് മൂലം അബാക്കോയിൽ മാത്രം മരണസംഖ്യ വളരെ ഉയർന്നേക്കാമെന്നും റിപ്പോർട്ടുകൾ ചൂണ്ടിക്കാട്ടുന്നു. മൃതദേഹങ്ങൾ നീക്കം ചെയ്യുന്നതിനായി കുറഞ്ഞത് 200 ബോഡി ബാഗുകളെങ്കിലും സർക്കാർ വിതരണം ചെയ്തതായി പ്രാദേശിക മാധ്യമങ്ങൾ റിപ്പോർട്ട് ചെയ്യുന്നതായും ദി ഗാർഡിയൻ റിപ്പോർട്ട് ചെയ്യുന്നു. അബാക്കോ ദ്വീപുകളിലെ നാശനഷ്ടങ്ങള് വിലയിരുത്താൻ തലസ്ഥാനമായ നസ്സാവുവിലെ ബഹമാസ് നാഷണൽ എമർജൻസി മാനേജ്‌മെന്റ് ഏജൻസി ആസ്ഥാനത്തുനിന്നും നേതാക്കളുടെ ഒരു സംഘം യാത്രതിരിച്ചതായും റിപ്പോർട്ട് പറയുന്നു.


വ്യാഴാഴ്ച അസ്തമിച്ച സൂര്യൻ ഉദിച്ചത് ശനിയാഴ്ച: ഒരു ദിവസം മുന്നിലെത്താൻ സ്വന്തം കലണ്ടറിൽ നിന്നും ഒരുദിവസം തന്നെ എടുത്തുകളഞ്ഞവർ - ഇ വാർത്ത | evartha Samoa, Amerrican Samoa, Time Zone\nസമയത്തിൻ്റെ സഞ്ചാരം കൗതുകകരമാണ്. നമ്മുടെ രാജ്യമായ ഇന്ത്യയിൽ നേരം പുലരുമ്പോൾ ചിലരാജ്യങ്ങളിൽ സമയം മധ്യാഹ്നമായിരിക്കും. ചിലരാജ്യങ്ങളിൽ നേരം പുലരുവാൻ പിന്നെയും മണിക്കൂറുകൾ കാത്തിരിക്കണം. പുതുവർഷം പിറന്നു കഴിഞ്ഞ് ചെെനയിൽ നിന്നും അമേരിക്കയിലേക്ക് പുറപ്പെട്ട വിമാനം അവിടെയെത്തിയപ്പോൾ അവിടെ പുതുവർഷം പിറന്നിട്ടില്ലെന്ന വസ്തുത മുമ്പ് നമ്മൾ വായിച്ചറിഞ്ഞതുമാണ്.\nഭൂമിശാസ്ത്രപരമായി, ഇന്ത്യൻ സമയാധിഷ്ഠിതമായി നോക്കിയാൽ ഓഷ്യാനോ രാജ്യങ്ങൾ മുതൽ അമേരിക്കൻ രാജ്യങ്ങൾ വരെ പലസമയക്രമങ്ങളിലൂടെയാണ് സഞ്ചരിക്കുന്നത്. പുതുവർഷത്തിൻ്റെ കാര്യം തന്നെയെടുക്കാം. ഡിസംബർ 31 അവസാനിച്ച് പുതിയ ദിവസം പിറക്കുന്ന അർദ്ധരാത്രി 12 മണിക്ക് നമ്മുടെ രാജ്യം പുതുവർഷം ആഘോഷിക്കും. അതേസമയം അമേരിക്കയിൽ ജനുവരി ഒന്നിന് വൈകുന്നേരം മൂന്നുമണി കഴിയുമ്പോൾ പുതുവർഷം എത്തും. എന്നാൽ ഓഷ്യാനോ രാജ്യങ്ങളിൽ ഡിസംബർ 31 വെെകുന്നേരം മൂന്നരമണിയോടെ പുതുവർഷം എത്തിക്കഴിഞ്ഞിരിക്കും. ഈ പറഞ്ഞത് ഇന്ത്യൻ സമയ അടിസ്ഥാനത്തിലുള്ള കാര്യങ്ങളാണ്.\n2020 പുതുവര്‍ഷം ആദ്യം എത്തുന്നത് തെക്കന് പസഫിക്ക് സമുദ്രത്തിലെ സമോവ ദ്വീപിലാണ്. ഓസ്ട്രേലിയയോട് അടുത്തുകിടക്കുന്ന സമോവയിൽ ഇന്ത്യന് സമയം ഡിസംബർ 31 വെെകുന്നേരം മൂന്നര മണിയോടെ പുതുവര്‍ഷം പിറക്കും. എന്നാല് അവസാനം പുതുവര്‍ഷം പിറക്കുന്നത് എവിടെയാണ്? സംശയം വേണ്ട. അതും സമോവയിലാണ്. ആകെ കൺഫ്യൂഷൻ ആയല്ലേ. അങ്ങനെയാണെങ്കിൽ ഒരു കാര്യം കൂടി പറയാം. അവസാനം പുതു വർഷം ആഘോഷിക്കുന്ന സമോവ ആദ്യം പറഞ്ഞ സമോവ അല്ല. ഈ സമോവ അമേരിക്കയുടെ നിയന്ത്രണത്തിലുള്ള സമോവയാണ്. എന്നാല് ഏറ്റവും വലിയ കൗതുകം എന്തെന്നാൽ, ആദ്യം പുതുവർഷം ആഘോഷിക്കുന്ന സമോവയും അവസാനം പുതുവർഷം ആഘോഷിക്കുന്ന അമേരിക്കൻ സമോവയും തമ്മിലുള്ള ദൂരം വെറും 80 കിലോമീറ്റര് മാത്രമാണ് എന്നുള്ളതാണ്. പക്ഷേ സമയ ദൈര്‍ഘ്യമോ, ഏകദേശം 24 മണിക്കൂറും.\nആദ്യത്തെ പുതുവർഷാഘോഷം നടക്കുന്ന സമോവയില് പുതുവര്‍ഷം പിറന്നു കഴിഞ്ഞ് 24 മണിക്കൂര് കഴിയുമ്പോള് അതായത് ഇന്ത്യന് സമയം ജനുവരി ഒന്ന്, വെെകുന്നേരം മൂന്നര മണിയോടെ 80 കിലോമീറ്റർ മാത്രം അകലെയുള്ള അമേരിക്കന് സമോവയില് പുതുവര്‍ഷം പിറക്കും. ഇതിനിടെ ഒരു കാര്യം കൂടി പറയാം. അവസാനം പുതുവര്‍ഷമെത്തുന്നത് അമേരിക്കയുടെ നിയന്ത്രണത്തിലുള്ള ബേക്കര് ദ്വീപിലും ഹൗലാന്‍ഡ് ദ്വീപിലുമാണെന്നുള്ളതാണ് യഥാർത്ഥ വസ്തുത. എന്നാൽ ഈ രണ്ടു ദ്വീപിലും ജനവാസമില്ലാത്തതിനാല് അമേരിക്കന് സമോവയെയാണ് ഇക്കാര്യത്തില് രാജ്യങ്ങള് കണക്കിലെടുക്കുന്നത്.\nതെക്കന് പസഫിക്ക് സമുദ്രത്തില് ആദ്യം പറഞ്ഞ സമോവയുടെ കിഴക്കായി 80 കിലോമീറ്റര് മാറിയാണ് അമേരിക്കന് സമോവ സ്ഥിതി ചെയ്യുന്നത്. എന്നാല് അമേരിക്കൻ സമോവയ്ക്ക് ഒപ്പം പുതുവർഷം അവസാനം ആഘോഷിക്കുന്ന പ്രദേശമായിരുന്നു സമോവയും. പുതുവര്‍ഷത്തെ എതിരേല്‍ക്കുന്ന ആദ്യ സ്ഥലമായി സമോവ മാറിയിട്ട് അധികം നാളായില്ല. 2012ലാണ് സമോവക്കാര് തങ്ങളുടെ ചരിത്രം മാറ്റിയെഴുതിയത്. അതുവരെ അമേരിക്കന് സസമോവയുടെ സമയക്രമം പിന്തുടർന്നിരുന്ന സമോവ അമ്പരപ്പിക്കുന്ന തീരുമാനം കെെക്കൊണ്ടതിനു പിന്നിലും കാരണമുണ്ട്.\nന്യൂസിലന്‍ഡും ഓസ്ട്രേലിയയുമാണ് സമോവയുടെ ഏറ്റവും വലിയ വാണിജ്യ ബന്ധുക്കള് എന്നുള്ളതാണ് സമോവയെ സമയത്തിനു മുന്നേ നടത്തിച്ചത്. 2012 നു മുമ്പു വരെ പുതുവര്‍ഷം ആദ്യം എത്തിയിരുന്നത്. ഓസ്‌ട്രേലിയ- ന്യൂസിലന്‍ഡ് രാജ്യങ്ങള്‍ക്കും സമോവയ്ക്കും ഇടയിലുള്ള ക്രിസ്മസ് ദ്വീപിലും കരിബാത്തി ദ്വീപിലുമായിരുന്നു. അതിനുശേഷം ഒരു ദിവസം കഴിഞ്ഞു പുതുവര്‍ഷത്തെ അവസാനം വരവേല്‍ക്കുന്ന സ്ഥലമായിരുന്നു അന്ന് സമോവ. ഓസ്ട്രേലിയയും ന്യൂസിലന്‍ഡും പുതുവത്സരം ആഘോഷിച്ച് 24 മണിക്കൂര് കഴിഞ്ഞു മാത്രം ആഘോഷം നടക്കുന്ന സമോവയില് ഓസ്ട്രേലിയയും- ന്യൂസിലന്‍ഡുമായുള്ള വാണിജ്യ ബന്ധങ്ങളില് വലിയ നഷ്ടമാണുണ്ടാക്കിയത്. കാരണം അമേരിക്കന് സമയക്രമമായിരുന്നു സമോവ അതുവരെ പിന്തുടര്‍ന്നിരുന്നത്. ഓസ്ട്രേലിയയ്ക്കും ന്യൂസിലാൻഡിനും ഒരു ദിവസം പിന്നലായിരുന്നു അന്ന് സമോവ എന്നു സാരം.\nകാലങ്ങളായുള്ള ചിന്തകൾക്കൊടുവിൽ ഓസ്‌ട്രേലിയയ്ക്കും ന്യൂസിലന്‍ഡിനുമൊപ്പം പുതുവര്‍ഷം ആഘോഷിക്കുന്നതാണ് തങ്ങളുടെ രാജ്യപുരോഗതിക്കു അഭികാമ്യം എന്നു മനസ്സിലാക്കിയ സമോവക്കാര് ഒടുവിൽ കണ്ടെത്തിയ പരിഹാരമായിരുന്നു ഏറ്റവും രസകരം. തങ്ങളുടെ നടപ്പു വര്‍ഷത്തില് നിന്നും ഒരു ദിവസം വെട്ടിക്കുറയ്ക്കുക എന്നുള്ളതായിരുന്നു അവര് കണ്ടെത്തിയ മാർഗ്ഗം. അതിനായി ബലിയാടായത് 2011 ഡിസംബര് 30 വെള്ളിയാഴ്ചയായിരുന്നു.\n2011 ഡിസംബര് 29 വ്യാഴാഴ്ച രാത്രി സമോവയില് വിവിധാചാരങ്ങളിലുള്ള പ്രാര്‍ഥനകള്‍ക്കൊപ്പം ആഘോഷങ്ങളും നടന്നു. 29 അര്‍ദ്ധരാത്രിക്കു ശേഷം സമോവക്കാര് കാലെടുത്തുവച്ചത് ഡിസംബര് 31 ശനിയാഴ്ചയിലേക്കായിരുന്നു. അതായത് ഡിസംബര് 30 എന്ന ദിവസം സമോവയുടെ കലണ്ടറില് നിന്നുതന്നെ ഇല്ലാതായി. അങ്ങനെ 2011 ഡിസംബര് 31-ന് അവര് ലോകത്ത് പുതുവത്സരം ആഘോഷിക്കുന്ന ആദ്യ രാജ്യമായി മാറുകയായിരുന്നു.\nഉത്തര- സക്ഷിണ ധ്രുവങ്ങളെ തമ്മില് ബന്ധിപ്പിക്കുന്ന സാങ്കല്‍പിക രേഖയായ ഇന്റര്‍നാഷണല് ഡേറ്റ് ലൈന് അനുസരിച്ചാണ് സമയക്രമം തീരുമാനിക്കുന്നത്. ഒരു ദിവസം ആദ്യം ആരംഭിക്കുന്നത് ഈ രേഖയുടെ പടിഞ്ഞാറ് ഭാഗത്താണ്. എന്നാൽ രാജ്യങ്ങളുടെ കിടപ്പനുസരിച്ച് ഇന്റര്‍നാഷണല് ഡേറ്റ് ലൈന് ഒരു നേര്‍രേഖയല്ല. ചിതറിക്കുകിടക്കുന്ന ഭൂവിഭാഗങ്ങളെ ഉള്‍കൊള്ളിക്കാന് ഇതു വളഞ്ഞു പുളഞ്ഞാണ് പോകുന്നത്. നേരത്തേ അമേരിക്കന് സമയം സ്വീകരിച്ചിരുന്നപ്പോള് രേഖയുടെ കിഴക്കു ഭാഗത്തായിരുന്നു സമോവയുടെ സ്ഥാനം. എന്നാല് അവര് ഓസ്ട്രേലിയയുടെയും ന്യൂസിലന്‍ഡിന്റെയും ടൈംസോണില് ചേരാന് തീരുമാനിച്ചതോടെ സമോവയെ പടിഞ്ഞാറു ഭാഗത്താക്കി രേഖ മാറ്റിവരയ്ക്കുകയായിരുന്നു.\n1962ല് സ്വതന്ത്ര രാജ്യമായ സമോവയിൽ ജനാധിപത്യ രീതിയിലാണ് ഭരണം നടക്കുന്നത്. അതിനുമുൻപ് ന്യൂസിലാൻഡിൻ്റെയും ജർമ്മനിയുടെയും അധീനതയിലായിരുന്നു ഈ രാജ്യം. ആകെ 2842 ചതുരശ്ര കിലോമീറ്റര് മാത്രം വിസ്‌തീര്‍ണമുള്ള സവായി, ഉപോളു എന്നീ ദ്വീപുകള് ചെരുന്ന സമോവയിൽ 195,000 മാത്രമാണ് ജനസംഖ്യ. ആപിയയാണ് തലസ്‌ഥാനവും ആകെയുള്ള ഒരു വിമാനത്താവളവും.\nഡിസംബർ 28നാണ് സമോവയിലെ പുതുവത്സരാഘോഷങ്ങൾ ആരംഭിക്കുന്നത്. പിന്നെ നാലു ദിവസം വിവിധ ആഘോഷങ്ങളാണ്. പുതുവത്സര ആഘോഷങ്ങൾ സമോവയെ സംബന്ധിച്ച് വലിയ വരുമാനം കൂടിയാണ്. പുതുവത്സരം ആഘോഷിക്കാന് ധാരാളം പേര് ലോകത്തിന്റെ വിവിധ ഭാഗങ്ങളില് നിന്ന് ഇവിടേക്ക് എത്തുന്നുണ്ട്. പുതുവത്സരദിനത്തില് വിവാഹിതരാകാന് എത്തുന്ന കാമുകീകാമുകന്മാരും നിരവധിയാണ്. ഏതു രാജ്യത്തുള്ളവര്‍ക്കു വിസയില്ലാതെ സമോവയിലേക്ക് പോകാം. സമോവയിലെത്തുന്ന ടൂറിസ്റ്റുകൾക്ക് എയര്‍പോര്‍ട്ടില് നിന്നും 30 ദിവസത്തേക്കുള്ള വിസ ലഭിക്കും.\nTopics: america American Samoa australia india Samoa


Watch Dulquer Salmaan starrer Kannum Kannum Kollaiyadithaal trailer online: ദുൽഖറിനുള്ള പിറന്നാൾ സമ്മാനം; ‘കണ്ണുംകണ്ണും കൊളളയടിത്താല്’ ട്രെയിലറെത്തി\nദുൽഖറിനുള്ള പിറന്നാൾ സമ്മാനം; ‘കണ്ണുംകണ്ണും കൊളളയടിത്താല്’ ട്രെയിലറെത്തി\nദുൽഖറിന്റെ ജന്മദിനത്തിൽ തന്നെ ട്രെയിലർ റിലീസ് ചെയ്തിരിക്കുകയാണ് അണിയറപ്രവർത്തകർ\nUpdated: July 28, 2019 6:18:46 pm\nരണ്ടു വർഷം മുൻപാണ് ദുൽഖർ സൽമാന്റെ തമിഴ് ചിത്രമായ ‘കണ്ണുംകണ്ണും കൊളളയടിത്താല്’ അനൗൺസ് ചെയ്യപ്പെട്ടത്. ഡെസിൽ പെരിയ സ്വാമി സംവിധാനം ചെയ്യുന്ന ചിത്രത്തിന്റെ റിലീസിനുള്ള കാത്തിരിപ്പിലാണ് കുറച്ചുനാളുകളായി ദുൽഖർ ആരാധകർ. ഇപ്പോഴിതാ, താരത്തിന്റെ ജന്മദിനത്തിൽ തന്നെ ട്രെയിലർ റിലീസ് ചെയ്തിരിക്കുകയാണ് അണിയറപ്രവർത്തകർ.\nഈ റൊമാന്റിക് കോമഡി ചിത്രത്തിൽ ‘പെല്ലിചൂപലു’ എന്ന തെലുങ്ക് ചിത്രത്തിലൂടെ പ്രിയങ്കരിയായ ഋതു വർമയാണ് ദുൽഖറിന്റെ നായികയായെത്തുന്നത്. സസ്പെൻസ് നിറഞ്ഞ ഒരു പ്രണയചിത്രമാണ് ‘കണ്ണുംകണ്ണും കൊള്ളയടിത്താൽ’ എന്നാണ് ട്രെയിലർ നൽകുന്ന സൂചന.\nമലയാളത്തിനു പുറമെ തെലുങ്കിലും തെലുങ്കിലും ബോളിവുഡിലുമെല്ലാം സജീവമായി കൊണ്ടിരിക്കുന്ന ദുൽഖറിന്റെ 25-ാമത് ചിത്രമാണ് ‘കണ്ണും കണ്ണും കൊള്ളയടിത്താൽ’. കെ എം ഭാസ്കരൻ ആണ് ചിത്രത്തിന്റെ ഛായാഗ്രാഹകൻ. ഡല്‍ഹി, ഗോവ, ചെന്നൈ എന്നിവിടങ്ങളിലായി പൂർത്തിയായ ചിത്രം ഉടനെ റിലീസിനെത്തുമെന്നാണ് സൂചനകൾ. സിദ്ധാര്‍ത്ഥ് എന്ന ഐടി പ്രൊഫഷണൽ ആയാണ് ദുൽഖർ ചിത്രത്തില് വേഷമിടുന്നത്. സംവിധായകൻ ഗൗതം മേനോനും ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്.\nRead more: Happy Birthday Dulquer Salmaan: സൂപ്പർ കൂൾ കുഞ്ഞിക്കയ്ക്ക് ആശംസകൾ നേർന്ന് യുവതാരങ്ങൾ\nദുൽഖറിന്റെ രണ്ടാമത്തെ ഹിന്ദി ചിത്രം ‘ദി സോയാ ഫാക്ടറും’ റിലീസിന് ഒരുങ്ങുകയാണ്. സെപ്റ്റംബർ 20 നാണ് ചിത്രം റിലീസിനെത്തുക. സോനം കപൂറും ദുൽഖറും മുഖ്യ വേഷങ്ങളിൽ എത്തുന്ന ചിത്രം സംവിധാനം ചെയ്യുന്നത് അഭിഷേക് ശർമയാണ്. വേൾഡ് കപ്പ് കളിക്കാൻ ഒരുങ്ങുന്ന ഇന്ത്യൻ ക്രിക്കറ്റ് ടീമിന്റെ പശ്ചാത്തലത്തിൽ പറയപ്പെടുന്ന ഒരു കഥയാണ് ‘ദി സോയാ ഫാക്ടറി’ന്റെത്. ചിത്രത്തിന് ‘യൂ’ സർട്ടിഫിക്കറ്റ് ആണ് സെൻസർ ബോർഡ് നൽകിയിരിക്കുന്നത്.\n1983ല് ഇന്ത്യ ക്രിക്കറ്റ് ലോകകപ്പ് നേടിയ കാലത്ത് ജനിച്ച സോയ സിംഗ് എന്ന ഒരു പെണ്‍കുട്ടിയുടെ ജീവിതത്തിലൂടെയാണ് സിനിമ വികസിക്കുന്നത്. സോയയുടെ ഭാഗ്യം കൊണ്ടാണ് ടീം കപ്പ് നേടിയത് എന്നായിരുന്നു വിശ്വാസം. അതിനാല് 2010ലെ ലോകകപ്പിനും ‘സോയ ഫാക്ടര്’ വിനിയോഗിക്കാന് ഇന്ത്യന് ടീം തീരുമാനിക്കുന്നതാണ് കഥ.\nഅഭിനയത്തിനൊപ്പം നിർമാണരംഗത്തേയ്ക്കും കടന്നിരിക്കുകയാണ് ദുൽഖർ ഇപ്പോൾ. ദുൽഖർ ആദ്യമായി നിർമ്മിക്കുന്ന ചിത്രത്തിൽ ഗ്രിഗറി ജേക്കബ് ആണ് നായകൻ. നവാഗതനായ ഷംസു സൈബ സംവിധാനം ചെയ്യുന്ന ചിത്രത്തിൽ മൂന്നു നായികമാരാണ് ഉള്ളത്. നിഖില വിമൽ, അനുപമ പരമേശ്വരൻ, അനു സിതാര എന്നിവരാണ് നായികമാർ. വിജയരാഘവൻ, ശ്രീലക്ഷ്മി, സുധീഷ് എന്നിവരും ചിത്രത്തിലുണ്ട്. ചിത്രത്തിന്റെ ഷൂട്ടിംഗ് ആലുവയിൽ പുരോഗമിച്ചു കൊണ്ടിരിക്കുകയാണ്. ക്രിഷ് വിനീത് തിരക്കഥയും സാജദ് ഛായാഗ്രഹണവും ശ്രീഹരി കെ നായർ സംഗീതവും നിർവ്വഹിക്കുന്നു.\nDulquer SalmaanDulquer Salmantamil filmsTrailer\nWeb Title: Kannum kannum kollaiyadithaal trailer dulquer salmaan\nമിയാമിയിൽ നിന്നും പ്രണയപൂർവ്വം പ്രിയങ്കയും നിക്കും; ചിത്രങ്ങൾ


നാണയപ്പെരുപ്പം - സര്‍വ്വവിജ്ഞാനകോശം\nനാണയത്തിന്റെ മൂല്യം കുറയുകയും ചരക്കുകളുടെ വില വര്‍ധിക്കുകയും ചെയ്യുന്ന അവസ്ഥ. നാണയപ്പെരുപ്പമെന്ന പദം പല അര്‍ഥത്തിലും ഉപയോഗിക്കാറുണ്ട്. അതിനാല് സര്‍വസമ്മതവും കണിശവും ശാസ്ത്രീയവുമായ ഒരു നിര്‍വചനം കണ്ടെത്തുക പ്രയാസമാണ്. പണത്തിന്റെ അളവ് വര്‍ധിക്കുകയും വ്യാപാരത്തിനാവശ്യമായതിലധികം പണമുണ്ടാവുകയും ചെയ്യുമ്പോഴാണ് നാണയപ്പെരുപ്പമുണ്ടാകുന്നത്.\nപണത്തിന്റെ അളവിലുള്ള വര്‍ധനമൂലം വിലകള് ഉയരുന്നതാണ് നാണയപ്പെരുപ്പമെന്നു പണത്തെക്കുറിച്ചുള്ള പരിണാമസിദ്ധാന്തവാദികള് പറയുമ്പോള്, കെയിന്‍സ്, വിലവര്‍ധനയെ രണ്ടുതരത്തില് വിഭജിക്കുന്നു. ഒന്ന്, ഉത്പാദനവര്‍ധനവിനിടയാക്കുന്ന വിലവര്‍ധന. രണ്ട്, ഉത്പാദനവര്‍ധനവില്ലാത്ത വിലവര്‍ധന. സമ്പദ്വ്യവസ്ഥയില് കുറേ ആളുകളും മറ്റുവിഭവങ്ങളും ഉപയോഗിക്കപ്പെടാതെ വരുമ്പോള്, പണത്തിന്റെ വികാസമോ ചോദനവര്‍ധനവിലേക്കു നയിക്കുന്ന മറ്റു സംവേദങ്ങളോ വില വര്‍ധിപ്പിക്കും. തത്ഫലമായി ഉപയോഗിക്കപ്പെടാതിരിക്കുന്ന ഉത്പാദനഘടകങ്ങളെ ഉപയുക്തമാക്കുന്നതിലൂടെ ഉത്പാദനം വര്‍ധിക്കുന്നു. ഇത് തൊഴിലില്ലായ്മ നിശ്ശേഷം ഇല്ലാതാകുന്നതുവരെ തുടര്‍ന്നുകൊണ്ടിരിക്കും. ഈ ഘട്ടം കഴിഞ്ഞാല്, പണത്തിന്റെ പരിമാണമോ ചരക്കുകള്‍ക്കുള്ള ചോദനമോ വര്‍ധിച്ചാല് വില വര്‍ധിക്കുമെങ്കിലും ഉത്പാദനമോ തൊഴിലോ വര്‍ധിക്കുകയില്ല. ഇതില് ആദ്യത്തെ വിഭാഗത്തില്‍പ്പെട്ട വിലവര്‍ധന നല്ലതാണെന്ന് കെയിന്‍സ് വാദിച്ചു. അതുമൂലം അലസമായിരിക്കുന്ന ഉത്പാദനഘടകങ്ങള് ഉപയോഗിക്കപ്പെടുകയും തൊഴിലും ഉത്പാദനവും വര്‍ധിക്കുകയും ചെയ്യുന്നു. രണ്ടാമത്തെ തരത്തിലുള്ള വിലവര്‍ധന ഉത്പാദനത്തിന്റെയോ തൊഴിലിന്റെയോ വര്‍ധനയെ സഹായിക്കാത്തതിനാല് അത് ദോഷകരമാണ്. രണ്ടാമത്തെ വിഭാഗത്തില്‍പ്പെട്ട വില വര്‍ധനയെയാണ് കെയിന്‍സ് നാണയപ്പെരുമെന്ന് നിര്‍വചിക്കുന്നത്.\nചോദനപ്രേരകവും ചെലവുപ്രേരകവുമായ വിലവര്‍ധന. ചരക്കുകള്‍ക്കും സേവനങ്ങള്‍ക്കുമുള്ള പ്രചോദനത്തിന്റെ വര്‍ധനമൂലമുണ്ടാകുന്ന വിലവര്‍ധനയെ ചോദനപ്രേരക വിലവര്‍ധന (Demand Full Inflation)യെന്നു പറയുന്നു. വരുമാനത്തിലോ പണത്തിന്റെ പരിമാണത്തിലോ ഉള്ള വര്‍ധനമൂലം ചരക്കുകള്‍ക്കുള്ള ചോദനം അവയുടെ പ്രദാനത്തെക്കാള് വേഗതയില് വര്‍ധിക്കുകയും വില വര്‍ധനയ്ക്കിടയാക്കുകയും ചെയ്യുന്നു. ചില കാലയളവില് ചോദനത്തെ ഉയര്‍ത്തുകയും ഉയര്‍ന്ന നിരക്കില് നിലനിര്‍ത്തുകയും ചെയ്യുന്ന ചില ഘടകങ്ങളുണ്ട്. യുദ്ധത്തിനോ സാമ്പത്തിക വളര്‍ച്ചയ്ക്കോ ആവശ്യമായ ഭാരിച്ച സര്‍ക്കാര്‍വ്യയം ചംക്രമണത്തിലുള്ള പണത്തിന്റെ പരിമാണത്തെ വര്‍ധിപ്പിക്കുകയും ചോദനപ്രേരകമായ വിലവര്‍ധനവുണ്ടാകുകയും ചെയ്യുന്നു. എന്നാല് ചില സാഹചര്യങ്ങളില് ഉത്പാദനച്ചെലവുകളുടെ വര്‍ധനമൂലം വിലവര്‍ധിച്ചുവെന്നുവരാം, പണിമുടക്കുകളിലൂടെ, തൊഴിലാളിസംഘടനകള് നേടിയെടുക്കുന്ന വേതനവര്‍ധനവ് ഉത്പാദനച്ചെലവ് വര്‍ധിപ്പിക്കുന്നു. കുത്തകവ്യവസായികളുടെ പ്രവര്‍ത്തനംമൂലവും ഉത്പാദനച്ചെലവ് കൂടിയെന്നുവരാം. ഗവണ്‍മെന്റ് പുതിയ നികുതികള് ചുമത്തുകയും നിലവിലുള്ള പരോക്ഷനികുതികളുടെ നിരക്കുകള് വര്‍ധിപ്പിക്കുകയും ചെയ്യുമ്പോഴും ഉത്പാദനച്ചെലവ് വര്‍ധിക്കും. ഇങ്ങനെ ഉത്പാദനച്ചെലവ് വര്‍ധിക്കുമ്പോള് വ്യവസായികള് ചരക്കുവിലകളും വര്‍ധിപ്പിക്കും. ഇത്തരത്തിലുള്ള വിലവര്‍ധനയെ ചെലവ് പ്രേരകവിലവര്‍ധന (Costs push inflation)യെന്നു പറയുന്നു.\nവേതനങ്ങളും വിലകളും മൊത്തം ചോദനവും എല്ലാം വര്‍ധിച്ചുകൊണ്ടിരിക്കുന്ന കാലങ്ങളില് ഇവയിലേതാണ് വിലവര്‍ധനയുണ്ടാക്കുന്ന സജീവഹേതുവെന്ന് വ്യക്തമായി പറയുവാന് സാധ്യമല്ല. വിലകള് വര്‍ധിക്കുന്നതുകൊണ്ട് ജീവിതച്ചെലവ് നിര്‍വഹിക്കുവാന് കൂടുതല് വേതനം വേണമെന്ന് തൊഴിലാളികള് സ്വാഭാവികമായും ആവശ്യപ്പെടും. വേതനങ്ങള് വര്‍ധിക്കുമ്പോള് ഉത്പാദനച്ചെലവുകള് വര്‍ധിക്കുകയും വിലവര്‍ധനയിലേക്കു നയിക്കുകയും ചെയ്യും. ചോദനത്തിലുള്ള വര്‍ധനയും കൂട്ടത്തില് ചേര്‍ന്നാല്, വില വര്‍ധനയ്ക്ക് ഒരു കാരണം കൂടിയാകാം. മിക്കപ്പോഴും വിലവര്‍ധന ചോദനപ്രേരകം മാത്രമോ ചെലവ് പ്രേരകം മാത്രമോ ആയിരിക്കുകയില്ല. രണ്ടുംകൂടിയായിരിക്കും.\nവിലകള് തടസ്സം കൂടാതെ വര്‍ധിച്ചുകൊണ്ടിരിക്കുകയാണെങ്കില്, അത് പരസ്യമായ വിലവര്‍ധനയാണ് (Open inflation). ചിലപ്പോള്, വിലനിയന്ത്രണങ്ങളും റേഷനിങ്ങുംകൊണ്ട് വിലനിലവാരം ഉയരുന്നത് ഗവണ്‍മെന്റ് തടയുന്നു. അപ്പോള്, അത് മര്‍ദിതമായ വിലവര്‍ധനയാണ് (Suppressed inflation). മര്‍ദ്ദിതവിലവര്‍ധന, ചോദനത്തെ ഭാവിയിലേക്കു മാറ്റിവയ്ക്കാന് ആളുകളെ പ്രേരിപ്പിക്കുന്നു. ചിലപ്പോള് അതിന്റെ ഫലമായി ചോദനം രണ്ടുതരത്തിലുള്ള ചരക്കുകളില് നിന്ന് മറ്റൊരുതരത്തിലുള്ളവയിലേക്കു മാറുന്നു. വിലനിയന്ത്രണത്തിനും റേഷനിങ്ങിനും വിധേയമായ ചരക്കുകള്‍ക്കു പകരം ആളുകള്, അങ്ങനെ അല്ലാത്ത ചരക്കുകള് ആവശ്യപ്പെടുന്നു. മര്‍ദിതവിലവര്‍ധനയ്ക്ക് ചില ആപത്സാധ്യതകളുണ്ട്. ഒന്നാമതായി, നിയന്ത്രണവും റേഷനിങ്ങും കാര്യക്ഷമമായി നടപ്പില്‍വരുത്തുന്നതില് ഭരണപരമായ പല പ്രശ്നങ്ങളും നേരിടേണ്ടിവരുന്നു. രണ്ടാമതായി, അഴിമതിയും കരിഞ്ചന്തയും പ്രോത്സാഹിപ്പിക്കപ്പെടുന്നു. മൂന്നാമതായി, വിഭവങ്ങള് വിലനിയന്ത്രണത്തിനു വിധേയമായ അവശ്യസാധനങ്ങളുടെ ഉത്പാദനത്തില് നിന്ന് വിലനിയന്ത്രിക്കപ്പെടാത്ത സാധനങ്ങളുടെ ഉത്പാദനത്തിലേക്കു മാറ്റപ്പെടുന്നു.\nവിലവര്‍ധനയുടെ തുടക്കത്തില്, വിലകള് സാധാരണയായി സാവധാനത്തില് മാത്രമേ ഉയരുകയുള്ളൂ. ഇതിന് ഇഴയുന്ന വിലവര്‍ധന (creeping inflation) എന്നു പറയുന്നു. കുറേക്കഴിയുമ്പോള് വിലനിലവാരത്തിന്റെ ഉയര്‍ച്ചയ്ക്ക് വേഗം കൂടുന്നു. ഇതിന് ഓടുന്ന വിലവര്‍ധന (running inflation) എന്നു പറയുന്നു. ചിലപ്പോള്, ഈ ഘട്ടവും കടന്ന്, വിലകള് വാണംപോലെ കുതിച്ചുകയറുവാന് തുടങ്ങുന്നു. ഇത് കുതിക്കുന്ന വിലവര്‍ധന (galloping inflation)യെന്നറിയപ്പെടുന്നു.\nനാണയപ്പെരുപ്പ വിടവ്. 'നാണയപ്പെരുപ്പ വിടവ്' എന്നൊരു സങ്കല്പം കെയിന്‍സ് ആവിഷ്കരിച്ചു. പ്രതീക്ഷിതമായ വ്യയങ്ങള് അടിസ്ഥാനവിലകളില് ലഭ്യമായ ഉത്പാദനത്തെക്കാള് വ്യയങ്ങള് അധികമായിരിക്കുന്നതുകൊണ്ട് ആളുകളുടെ വരുമാനവും അധികമായിരിക്കും. അതേസമയം ഉത്പാദനശേഷിയുടെ വലിയൊരുഭാഗം യുദ്ധാവശ്യങ്ങള്‍ക്ക് ഉപയോഗിക്കുന്നതിനാല് സാധാരണ ഉപഭോഗത്തിനാവശ്യമായ ചരക്കുകളുടെ പ്രദാനം കുറവായിരിക്കും. അങ്ങനെ ചോദനത്തെ നിര്‍ണയിക്കുന്ന പണവരുമാനവും ചരക്കുകളുടെ പ്രദാനവും തമ്മില് ഒരു വിടവുണ്ടാകുന്നു. ഇതിനെയാണ് നാണയപ്പെരുപ്പ വിടവെന്നു പറയുന്നത്. യുദ്ധകാലത്തുമാത്രമല്ല, പണപ്പെരുപ്പവിടവുണ്ടാകുന്നത്. ആസൂത്രിത സാമ്പത്തിക വികസനത്തിന്റെ കാലഘട്ടത്തിലും നാണയപ്പെരുപ്പ വിടവുണ്ടാകുന്നു. പല പദ്ധതികള്‍ക്കായി ധാരാളം പണം ചെലവഴിക്കുന്നതിനാല് പണവരുമാനം ഉയരുന്നു. എന്നാല്, മൂലധനച്ചരക്കുകളുടെ ഉത്പാദനത്തിലുള്ള നിക്ഷേപവും അവയില്‍നിന്ന് ചരക്കുകള് ഉത്പാദിപ്പിക്കപ്പെടുന്നതും തമ്മില് കാലത്തിന്റെ തന്നെ ഒരു വിടവുള്ളതിനാല് ഉപഭോഗസാധനങ്ങളുടെ ഉത്പാദനം കുറഞ്ഞിരിക്കും. അങ്ങനെ നാണയപ്പെരുപ്പ വിടവുണ്ടാകുന്നു. നാണയപ്പെരുപ്പവിടവു നികത്താന് പല മാര്‍ഗങ്ങളുണ്ട്. ഒന്ന് സമൂഹത്തിന്റെ സ്വേച്ഛാപരമായ സമ്പാദ്യത്തിന്റെ വര്‍ധന. രണ്ട്, ജനങ്ങളുടെ കൈകളിലെ അധികക്രയശക്തി വലിച്ചെടുക്കുന്നതിന് നികുതി ചുമത്തുക. മൂന്ന്, ലഭ്യമായ ഉത്പാദനത്തിന് നികുതി ചുമത്തുക. നാല്, ലഭ്യമായ ഉത്പാദനത്തിന്റെ മൂല്യം ചെലവഴിക്കാവുന്ന വരുമാനത്തിന്റെ നിലവാരത്തിലേക്കുയരാന് അനുവദിക്കുക - അതായത് വിലകള് വര്‍ധിക്കാന് അനുവദിക്കുക.\nനാണയപ്പെരുപ്പത്തിന്റെ ഫലങ്ങള്. നാണയപ്പെരുപ്പം ഉത്പാദനത്തെ പ്രോത്സാഹിപ്പിക്കുന്നു. തൊഴിലില്ലാത്ത ആളുകളും ഉപയോഗപ്പെടാതിരിക്കുന്ന വിഭവങ്ങളും ഉപയുക്തമാക്കി ഉത്പാദനം വര്‍ധിപ്പിക്കാന് നാണയപ്പെരുപ്പം ഉത്പാദകരെ പ്രേരിപ്പിക്കുന്നു. പക്ഷേ, ഒരു ഘട്ടം കഴിഞ്ഞും വിലകള് വര്‍ധിച്ചുകൊണ്ടിരിക്കുകയാണെങ്കില് അത് ഉത്പാദനത്തെ പ്രതികൂലമായി ബാധിക്കും. പണത്തിന്റെ മൂല്യം വളരെ കുറവായതിനാല് കൃഷിക്കാര് തങ്ങളുടെ ഉത്പന്നങ്ങള് വില്ക്കാന് തയ്യാറാവാതെ വന്നേക്കാം. പണിമുടക്കുകളും മറ്റു സംഭവങ്ങളും വ്യവസായികോത്പാദനത്തെ പ്രതികൂലമായി ബാധിച്ചേക്കാം. ചുരുക്കത്തില്, ഉത്പാദനം തുടരുന്നത് എല്ലാവര്‍ക്കും വിഷമകരമായി അനുഭവപ്പെടും.\nചരക്കുകളുടെ വിലകള് വര്‍ധിക്കുന്നതിനനുസൃതമായി വേതനങ്ങളും വര്‍ധിക്കുകയാണെങ്കില്, വിലവര്‍ധനകൊണ്ട് വരുമാനവിതരണത്തെ സംബന്ധിച്ചിടത്തോളം കാര്യമായ വ്യത്യാസമുണ്ടാവുകയില്ല. പക്ഷേ എല്ലാ വിലകളും ഒരുപോലെ വര്‍ധിക്കുന്നില്ല എന്നതാണ് വാസ്തവം. വിലകള് കുതിച്ചുകയറുമ്പോള് വേതനം സാവധാനത്തില് മാത്രമേ വര്‍ധിക്കുകയുള്ളൂ. വ്യാവസായികോത്പന്നങ്ങളുടെ വിലകളോളം കാര്‍ഷികോത്പന്നങ്ങളുടെ വിലകള് വര്‍ധിക്കുകയില്ല. തന്മൂലം വ്യവസായിയും വ്യാപാരിയും അമിതമായ ലാഭമുണ്ടാക്കുമ്പോള് സ്ഥിരവരുമാനക്കാരും കര്‍ഷകരും കഷ്ടപ്പെടുന്നു. അങ്ങനെ നാണയപ്പെരുപ്പം സമൂഹത്തിലെ വ്യത്യസ്തവിഭാഗങ്ങള് തമ്മിലുള്ള ദേശീയവരുമാനവിതരണത്തില് മാറ്റമുണ്ടാക്കുന്നു. നിശ്ചിതവരുമാനമുള്ളവര് കഷ്ടതയനുഭവിക്കുകയും ഉത്പാദകരും വ്യാപാരികളും അമിതലാഭം ഉണ്ടാക്കുകയും ചെയ്യുന്നു.\nനാണയപ്പെരുപ്പ നിയന്ത്രണം. നാണയപ്പെരുപ്പം നിയന്ത്രിക്കാന് മൂന്നുതരത്തിലുള്ള നടപടികള് സ്വീകരിക്കാറുണ്ട്. ഒന്ന്, നാണയനയം; രണ്ട്, നികുതി നയം; മൂന്ന്, വിലനിയന്ത്രണവും റേഷനിങ്ങും.\n1. നാണയനയം (Monetary Policy). രാജ്യത്തിന്റെ പരമപ്രധാനമായ കേന്ദ്രബാങ്കിലെ നാണയവ്യവസ്ഥയെ നിയന്ത്രിക്കാനുപയോഗിക്കുന്ന നടപടികള്‍ക്കാണ് നാണയനയമെന്നു പറയുന്നത്. ബാങ്ക് നിരക്ക്, തുറന്ന കമ്പോളപ്രവര്‍ത്തനങ്ങള്, കരുതല് ധനചലനങ്ങള്, പ്രത്യേകനിയന്ത്രണങ്ങള് എന്നിവ ഉപയോഗിച്ച് കേന്ദ്രബാങ്കിന് വാണിജ്യബാങ്കുകളുടെ വായ്പാസൃഷ്ടിപ്രവര്‍ത്തനങ്ങള് നിയന്ത്രിക്കുകയും അങ്ങനെ പണത്തിന്റെ പരിമാണത്തെ കുറയ്ക്കുകയും ചെയ്യാം. ബാങ്ക് വായ്പാവികസനത്തിന്റെ ഫലമായി സാധനങ്ങള്‍ക്കും സേവനങ്ങള്‍ക്കും ഉള്ള ചോദനം വര്‍ധിക്കുന്നതുകൊണ്ടാണ് വിലവര്‍ധന ഉണ്ടാകുന്നതെങ്കില്, നാണയനയം കൊണ്ട് അത് നിയന്ത്രിക്കാം. എന്നാല്. കറന്‍സിയുടെ വികസനമാണ് കാരണമെങ്കില് നാണയനയം കൊണ്ട് വലിയ പ്രയോജനമുണ്ടാവുകയില്ല.\n2. നികുതിനയം (Fiscal policy). നികുതി, വ്യയം, പൊതുവായ്പ എന്നിവയെ സംബന്ധിച്ചുള്ള സര്‍ക്കാരിന്റെ നയമാണ് നികുതിനയം. സര്‍ക്കാര് ചുമത്തുന്ന നികുതികളും സര്‍ക്കാരിന്റെ വ്യയവും കൈകളിലവശേഷിക്കുന്ന വരുമാനത്തെ നിയന്ത്രിക്കുന്ന നികുതികളിലൂടെ സര്‍ക്കാര് പണം വലിച്ചെടുക്കുന്നതുകൊണ്ട് ജനങ്ങളുടെ വരുമാനം കുറയുന്നു. സര്‍ക്കാര് വ്യയം നടത്തുമ്പോള് ജനങ്ങളുടെ വരുമാനം വര്‍ധിക്കുന്നു. വിലവര്‍ധന തടയാന് സര്‍ക്കാര് ചെയ്യേണ്ടത്, നികുതികള് വര്‍ധിപ്പിച്ച് ജനങ്ങളുടെ ചെലവഴിക്കാവുന്ന വരുമാനത്തെ കുറയ്ക്കുകയാണ്. അതേസമയം, സര്‍ക്കാര്‍വ്യയം കുറയുകയും വേണം. പൊതുകടനയവും ഇതിനനുഗുണമായി ആസൂത്രണം ചെയ്യണം. വിലവര്‍ധനയുള്ളപ്പോള്, പഴയകടങ്ങള് സര്‍ക്കാര് തിരിച്ചുനല്കരുത്.\n3. വിലനിയന്ത്രണവും റേഷനിങ്ങും (Price Control & Rationing). വിലവര്‍ധന തടയാന് മിക്ക രാജ്യങ്ങളും സാധാരണയായി ചെയ്യുന്നത് വിലനിയന്ത്രണവും റേഷനിങ്ങും ഏര്‍പ്പെടുത്തുകയാണ്. നാണയനയവും നികുതിനയവും പ്രയോജനകരമല്ലാത്ത സാഹചര്യങ്ങളില് പ്രത്യേകിച്ചും ഇവയാണ് ഫലപ്രദമാവുക. അവശ്യസാധനങ്ങളുടെ വിലകള്‍ക്ക് സര്‍ക്കാര് ഒരു പരിധി നിര്‍ണയിക്കുന്നു. അതില്‍ക്കൂടുതല് വിലയ്ക്ക് സാധനങ്ങള് വില്ക്കുന്നത് നിയമപരമായി കുറ്റമാകുന്നു. വിലനിയന്ത്രണം മാത്രമായാല് പലപ്പോഴും ഫലപ്രദമാവുകയില്ല. കരിഞ്ചന്തയുടെ ആവിര്‍ഭാവമായിരിക്കും അതിന്റെ ഫലം. വ്യാപാരികള് അവശ്യസാധനങ്ങള് പൂഴ്ത്തിവച്ച് അധികവിലയ്ക്ക് രഹസ്യമായി വിറ്റ് അമിതലാഭമുണ്ടാക്കാന് ശ്രമിക്കും. ഇതു തടയാന് ഗവണ്‍മെന്റ് റേഷനിങ് ഏര്‍പ്പെടുത്തുന്നു. ചരക്കുകള് ഗവണ്‍മെന്റ് ഏറ്റെടുക്കുകയും റേഷന്‍കടകളില്‍ക്കൂടിയോ ന്യായവിലഷോപ്പുകള് വഴിയോ വില്ക്കുകയും ചെയ്യുന്നു. എല്ലാ പൗരന്മാര്‍ക്കും അവശ്യസാധനങ്ങളുടെ ഒരു നിശ്ചിത പരിമാണം ന്യായവിലയ്ക്ക് ലഭിക്കാന് വേണ്ട ഏര്‍പ്പാടുകള് ഗവണ്‍മെന്റ് തന്നെ ചെയ്യുന്നു എന്നര്‍ഥം.\nപണപ്പെരുപ്പം അവികസിതരാജ്യങ്ങളില്. വികസിത സമ്പദ് വ്യവസ്ഥകളില് പൂര്‍ണതൊഴില്‍നില വന്നുകഴിഞ്ഞാല്, പണത്തിന്റെ പരിമാണവും സാധനങ്ങള്‍ക്കുള്ള ചോദനവും വര്‍ധിക്കുകയാണെങ്കില്, ഉത്പാദന വര്‍ധനവുണ്ടാവുമെന്നതാണ് മെച്ചം. പൂര്‍ണതൊഴില്‍നില പ്രാപിക്കുന്നതുവരെ ചോദനത്തിലും വിലകളിലും ഉണ്ടാകുന്ന വര്‍ധന ഉത്പാദനത്തെയും വരുമാനത്തെയും തൊഴില് സാധ്യതകളെയും വര്‍ധിപ്പിക്കുന്നു. അങ്ങനെ നോക്കുമ്പോള്, തൊഴിലില്ലായ്മയും വിലവര്‍ധനയും അസംഭവ്യമാണ്. എന്നാല്, യഥാര്‍ഥത്തില് അല്പവികസിതരാജ്യങ്ങളില് പലപ്പോഴും അവ രണ്ടും ഒരുമിച്ചു കാണപ്പെടുന്നുണ്ട്. ഉദാഹരണമായി, ഇന്ത്യയില് തൊഴിലില്ലായ്മ രൂക്ഷമായ ഒരു പ്രശ്നമാണ്. അതേസമയം പണപ്പെരുപ്പവും വിലവര്‍ധനയും ഗുരുതരമായ ഒരു പ്രശ്നമായിത്തീര്‍ന്നിട്ടുണ്ട്. പൂര്‍ണതൊഴില് നിലയെത്തുന്നതിനുമുമ്പ് വിലകള് വര്‍ധിക്കുന്ന ഒരു സ്ഥിതിവിശേഷമുണ്ടാകുമെന്ന് കെയിന്‍സ് വിഭാവനം ചെയ്തിരുന്നു. തൊഴിലില്ലായ്മയും ഉപയോഗിക്കപ്പെടാത്ത വിഭവങ്ങളുമുണ്ടെങ്കിലും ഉത്പാദനം വര്‍ധിപ്പിക്കാന് മറ്റു തടസ്സങ്ങളുമുള്ളപ്പോഴാണ് ഇതുണ്ടാകുന്നത്. ചോദനം വര്‍ധിച്ചാലും പ്രദാനത്തിന്റെ അപൂര്‍ണവികാസ ക്ഷമതമൂലം ചരക്കുകളുടെ ഉത്പാദനം വര്‍ധിച്ചില്ലെന്നുവരും.\nഅല്പവികസിതരാജ്യങ്ങളില് പ്രദാനത്തിന്റെ വികസനം നേരിടുന്ന പ്രശ്നങ്ങള് താഴെപ്പറയുന്നവയാണ്.\nഒന്നാമതായി, അല്പവികസിതരാജ്യങ്ങളില് കമ്പോളത്തിന് പല അപൂര്‍ണതകളുമുണ്ട്. ഉത്പാദകരുടെയും ഉപഭോക്താക്കളുടെയും അപൂര്‍ണമായ അറിവ്, ഉത്പാദനഘടകങ്ങളുടെ അപൂര്‍ണമായ ചലനക്ഷമത, തൊഴില്‍വിഭജനത്തിന്റെ അപൂര്‍ണത എന്നീ ഘടകങ്ങള് വിഭവങ്ങളുടെ ഫലപ്രദമായ ഉപയോഗപ്പെടുത്തലിനു തടസ്സമാകുന്നു. രണ്ടാമതായി, സാങ്കേതിക വൈദഗ്ധ്യമുള്ള തൊഴില്, മൂലധനയന്ത്രങ്ങള്, ഗതാഗതസൌകര്യങ്ങള്. ഊര്‍ജം എന്നിവയുടെ അഭാവം തുടങ്ങിയ ഘടകങ്ങള് അല്പവികസിതരാജ്യങ്ങളില് ഉത്പാദനവര്‍ധനയ്ക്ക് കാരണമാകുന്നു.\nമൂന്നാമതായി, അല്പവികസിതരാജ്യങ്ങളില് സീമാന്ത ഉപയോഗപ്രവണത (Marginal Prosperity to consume) വളരെ ഉയര്‍ന്നതാണ്. ഇതു സാധനങ്ങളുടെയും സേവനങ്ങളുടെയും പ്രദാനത്തെ കുറയ്ക്കുന്നു. കാര്‍ഷികോത്പാദനം വര്‍ധിക്കുമ്പോള് കൂടുതല് സ്വയം ഉപയോഗിക്കുകയും കമ്പോളത്തിലേക്കുള്ള പ്രദാനം കുറയുകയും ചെയ്യുന്ന സന്ദര്‍ഭങ്ങളുണ്ട്. ഇതിനുപുറമേ ഉപഭോഗപ്രവണത ഉയര്‍ന്നതിനാല് നിക്ഷേപം കുറഞ്ഞിരിക്കുകയും ചെയ്യുന്നു.\nനാലാമതായി, അല്പവികസിതരാജ്യങ്ങളിലെ ഒരു പ്രത്യേകത, പ്രാഥമിക ഉത്പാദനത്തിന്റെ ഒരു വലിയഭാഗം കയറ്റി അയക്കപ്പെടുന്നുവെന്നതാണ്. അത്രത്തോളം ആന്തരികോപഭോഗത്തിനുള്ള പ്രദാനം കുറയുകയും ചെയ്യുന്നു. കയറ്റുമതികളില് നിന്നു കിട്ടുന്ന വരുമാനം ആന്തരികോത്പാദിത സാമഗ്രികള്‍ക്കായി ചെലവഴിക്കുമ്പോള് വിലവര്‍ധനയ്ക്ക് സഹായകമാവുന്നു.\nഅവസാനമായി, അല്പവികസിതരാജ്യങ്ങള് തങ്ങളുടെ സാമ്പത്തികവികസനപദ്ധതികള്‍ക്കായി വിപുലമായ തോതില് വായ്പകളെടുക്കുകയും കമ്മിപ്പണനയം സ്വീകരിക്കുകയും ചെയ്യുന്നു. ഈ പണം ചെലവഴിക്കുന്നത് ഉപഭോഗവസ്തുക്കള് നിര്‍മിക്കാനല്ല, വിദ്യാഭ്യാസം, ഗതാഗതം, ഊര്‍ജം, യന്ത്രനിര്‍മാണം തുടങ്ങിയവയുടെ വികസനത്തിനാണ്. ഒരു വശത്ത്, പണത്തിന്റെ പരിമാണം സര്‍ക്കാര്‍തന്നെ വര്‍ധിപ്പിക്കുമ്പോള് സാധനങ്ങള്‍ക്കും സേവനങ്ങള്‍ക്കുമുള്ള ചോദനം വര്‍ധിക്കുന്നു. മറുവശത്ത് ഉപഭോഗവസ്തുക്കളുടെ ഉത്പാദനം വര്‍ധിക്കുന്നുമില്ല. ഇതാണ്, അല്പവികസിത രാജ്യങ്ങളില് വിലവര്‍ധനവിനു പ്രധാനകാരണം.\nനാണയച്ചുരുക്കം (Deflation). വിലകള് അമിതമായി ഉയരുകയാണെങ്കില്, അത് താഴേണ്ടത് അനിവാര്യമാണ്. വിലനിലവാരത്തില് ഇങ്ങനെയുണ്ടാകുന്ന താഴ്ച സമൂഹത്തിന് ഗുണകരമാവുന്നതോടൊപ്പം ഉത്പാദനത്തിലോ തൊഴിലിലോ ഒരു കുറവും ഉണ്ടാവുകയില്ല. അതുകൊണ്ട് പണപ്പെരുപ്പം മൂലം വിലകള് വര്‍ധിക്കുമ്പോള്, തൊഴിലില്ലായ്മക്കിടവയ്ക്കാതെ അവ കുറയ്ക്കാന് സര്‍ക്കാര് ശ്രമിക്കുന്നു. ഈ പ്രക്രിയ നാണയച്ചുരുക്കത്തിലൂടെയാണ് മിക്കപ്പോഴും സാധിക്കുന്നത്. ഇത്തരത്തിലുള്ള നാണയച്ചുരുക്കം വിലവര്‍ധന വിരുദ്ധമായ ഒരു നടപടിയാണ്. എന്നാല് പൂര്‍ണതൊഴില് നിലവാരത്തില്‍നിന്ന് വിലകള് താഴുകയാണെങ്കില്, അത് വരുമാനത്തെയും തൊഴിലിനെയും പ്രതികൂലമായി ബാധിക്കും. ഈ പ്രക്രിയയ്ക്കാണ് വിലയിടിവ് അഥവാ നാണയച്ചുരുക്കമെന്നു പറയുന്നത്. നാണയപ്പെരുക്കത്തില് പണവരുമാനങ്ങള് വര്‍ധിക്കുമ്പോള് നാണയച്ചുരുക്കത്തില് പണവരുമാനങ്ങള് താഴുന്നു. പണവരുമാനങ്ങള് താഴുമ്പോള് ചംക്രമണത്തിനുള്ള പണത്തിന്റെ പരിമാണം കുറയുകയും അങ്ങനെ പണത്തിന്റെ മൂല്യം വര്‍ധിക്കുകയും ചെയ്യുന്നു. ചരക്കുകളെയപേക്ഷിച്ച് പണത്തിന്റെ മൂല്യം വര്‍ധിക്കുകയെന്നതിനര്‍ഥം ചരക്കുവിലകള് താഴുന്നുവെന്നാണ്.\nനാണയച്ചുരുക്കവും അതുമൂലമുണ്ടാകുന്ന വിലയിടിവും സമ്പദ്വ്യവസ്ഥയില് പല മാറ്റങ്ങളും സൃഷ്ടിക്കുന്നു. ഉത്തരവാദത്തെ സംബന്ധിച്ചിടത്തോളം പണച്ചുരുക്കവും വിലയിടിവും ദോഷകരമാണ്. പണവരുമാനങ്ങള് കുറയുന്നതിനാല് സാധനങ്ങള്‍ക്കും സേവനങ്ങള്‍ക്കുമുള്ള ചോദനം കുറയുകയും തത്ഫലമായി വിലകള് താഴുകയും ചെയ്യുന്നു. വിലയിടിവ് തുടരുകയാണെങ്കില് വ്യാപാരികള്‍ക്കും വ്യവസായികള്‍ക്കും വലിയ നഷ്ടമുണ്ടാകും. ഇത് ഉത്പാദനം കുറയ്ക്കാന് അവരെ പ്രേരിപ്പിക്കും. ചുരുക്കത്തില് ഉത്പാദനം മാത്രമല്ല, തൊഴിലും കുറയുന്നു. സ്ഥിരവരുമാനമുള്ളവരെ സംബന്ധിച്ച് വിലയിടിവ് ഗുണകരമാണ്. പണത്തിന്റെ മൂല്യം ഉയരുകയും സാധനവിലകള് താഴുകയും ചെയ്യുന്നതുകൊണ്ട് അവരുടെ ക്രയശക്തി വര്‍ധിക്കുന്നു. അവരുടെ ജീവിതനിലവാരം ഉയരുന്നു. പക്ഷേ, വിലയിടിവിന്റെ കാലങ്ങളില് തൊഴിലില്ലായ്മ വര്‍ധിക്കുകയാണ് ചെയ്യുന്നത്. സ്ഥിരവരുമാനക്കാരില് പലര്‍ക്കും ജോലിതന്നെ ഇല്ലാതാകുമ്പോള് അവരുടെ ക്രയശക്തി വര്‍ധിക്കുന്നതിനുപകരം നഷ്ടപ്പെടുകയാണ് ചെയ്യുന്നത്. ജോലി നിലനിര്‍ത്താന് കഴിയുന്നവര്‍ക്കു മാത്രമേ ഇക്കാലത്ത് ഏതെങ്കിലും നേട്ടങ്ങളുണ്ടാവുകയുള്ളൂ. വിലയിടിവിനെ നിയന്ത്രിക്കാനും പരിഹരിക്കാനും സ്വീകരിക്കേണ്ട മാര്‍ഗങ്ങള് നാണയപ്പെരുപ്പം തടയാന് സ്വീകരിക്കുന്ന നയങ്ങളില് നിന്നു തികച്ചും വ്യത്യസ്തമായിരിക്കും.\nനാണയച്ചുരുക്കം തടയാനുള്ള നാണയനയം, വാണിജ്യബാങ്കുകളുടെ വായ്പാപരിമാണത്തെ നിയന്ത്രിക്കാന് കേന്ദ്രബാങ്കിന്റെ കൈയിലുള്ള ആയുധങ്ങളായ ബാങ്കുനിരക്ക്, തുറന്ന കമ്പോളപ്രവര്‍ത്തനങ്ങള്, പ്രത്യേകനിയന്ത്രണങ്ങള് എന്നിവ ഉപയോഗിക്കുകയാണ്. ഈ നയത്തിന് മൂല്യം കുറഞ്ഞ നാണയനയം (Cheap money policy) എന്നു പറയുന്നു. പലിശനിരക്ക് കുറച്ച് വായ്പാപണത്തിനുള്ള ചോദന വര്‍ധിപ്പിക്കുകയും അങ്ങനെ നിക്ഷേപം വര്‍ധിപ്പിക്കുകയുമാണ് ലക്ഷ്യം. പക്ഷേ, വിലയിടിവിന്റെ കാലങ്ങളില് നാണയനയം ഫലപ്രദമായെന്നു വരില്ല. നിക്ഷേപം വര്‍ധിപ്പിക്കാന് വ്യവസായികള്‍ക്ക് കൂടുതല് വായ്പ നല്കുന്നതിന് വാണിജ്യബാങ്കുകള് ഒരുക്കമായാല്‍പ്പോലും, നിക്ഷേപം ലാഭകരമാവില്ലെന്ന ഭയം വായ്പാസൌകര്യങ്ങള് ഉപയോഗപ്പെടുന്നതില് നിന്നും വ്യവസായികളെ നിരുത്സാഹപ്പെടുത്തിയേക്കാം.\nനാണയച്ചുരുക്കം തടയുന്നതിനുള്ള നികുതിനയം കമ്മി ബജറ്റ് നയമാണ്. സര്‍ക്കാര് ബജറ്റില് ചെലവ് വരുമാനത്തെക്കാള് അധികമായിരിക്കുന്നതാണ് കമ്മി ബാങ്ക് നയം. ജനങ്ങളുടെ ക്രയശക്തി വര്‍ധിപ്പിക്കുന്നതിനുവേണ്ടി സര്‍ക്കാര് നികുതികള് കുറയ്ക്കുന്നു. മറുവശത്ത് ജലസേചനപദ്ധതികള്, റോഡ് നിര്‍മാണം, റെയില് നിര്‍മാണം തുടങ്ങിയ പൊതുമരാമത്ത് പദ്ധതികളില് കൂടുതല് പണം നിക്ഷേപിക്കുകയും ചെയ്യുന്നു. ബജറ്റ് കമ്മി നികത്താന് ബാങ്കുകളില് നിന്നോ വ്യക്തികളില് നിന്നോ കടമെടുക്കുന്നു. ഈ നികുതിനയത്തിന്റെ അടിസ്ഥാനാശയം സ്വകാര്യചോദനത്തിനുള്ള കുറവു നികത്താന് സാധനങ്ങള്‍ക്കുള്ള ചോദനം വര്‍ധിപ്പിക്കുകയാണെന്നതാണ്.\n"http://web-edition.sarvavijnanakosam.gov.in/index.php?title=%E0%B4%A8%E0%B4%BE%E0%B4%A3%E0%B4%AF%E0%B4%AA%E0%B5%8D%E0%B4%AA%E0%B5%86%E0%B4%B0%E0%B5%81%E0%B4%AA%E0%B5%8D%E0%B4%AA%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:27, 28 ഫെബ്രുവരി 2011.


കേരളത്തിൽ മൂന്ന് ദിവസത്തിനകം കൊവിഡ് രോഗികളുടെ എണ്ണം ഒരു ലക്ഷം കടക്കുമെന്ന് മുന്നറിയിപ്പ് - www.payyolionline.in\nMay 12, 2021, 1:21 am IST\nApr 18, 2021, 9:15 am IST\nതിരുവനന്തപുരം: സംസ്ഥാനത്ത് മൂന്ന് ദിവസത്തിനുള്ളില് ചികിത്സയിലുള്ള രോഗികളുടെ എണ്ണം ഒരു ലക്ഷം കടക്കുമെന്ന് ആരോഗ്യ വിദഗ്ധ‍രുടെ മുന്നറിയിപ്പ്. കഴിഞ്ഞ ദിവസങ്ങളിലെ കൂട്ടപ്പരിശോധനയുടെ കൂടുതൽ ഫലം ഇന്ന് മുതൽ ലഭിച്ചുതുടങ്ങും.\nആദ്യ തരംഗ കാലത്ത് സാമൂഹ്യ വ്യാപനം ഉണ്ടായ പൂന്തുറ അടക്കമുള്ള തീരങ്ങളിൽ അതീവ ജാഗ്രത വേണമെന്നും ആരോഗ്യവിദഗ്ദ്ധർ മുന്നറിയിപ്പ് നൽകുന്നു.\nസംസ്ഥാനത്ത് നിലവിൽ ചികിത്സയിലുള്ളത് 80,019 രോഗികളാണ്. അടുത്ത മൂന്ന് ദിവസത്തില് ചികിത്സയിൽ ഉള്ള രോഗികളുടെ എണ്ണം ഒരു ലക്ഷം കടക്കുമെന്നാണ് ആരോഗ്യവിദഗ്ധരുടെ മുന്നറിയിപ്പ്.\nസ്വകാര്യ മേഖലയെ കൂടി പരമാവധി ഉൾപ്പെടുത്തി പ്രതിരോധ സംവിധാനം ശക്തിപ്പെടുത്താനാണ് വിദഗ്ധരുടെ ശുപാർശ. കൊവിഡ് തീവ്ര വ്യാപനത്തിന് കാരണം ഇരട്ട ജനിതക മാറ്റം വന്ന വൈറസ് ആണോയെന്ന് കണ്ടെത്തണമെന്നും ആരോഗ്യവിദഗ്ദർ ആവശ്യപ്പെടുന്നു.\nപ്രതിരോധ ശേഷിയെ മറികടക്കാൻ കഴിയുന്ന വൈറസാണെങ്കില് നേരിടുന്നത് വൻ വെല്ലുവിളിയായിരിക്കുമെന്ന ആശങ്കയും അവർ പങ്കുവയ്ക്കുന്നു. ഒരാഴ്ചയിൽ കുറഞ്ഞ സമയം കൊണ്ടാണ് സംസ്ഥാനത്തെ പ്രതിദിന കൊവിഡ് കേസുകളിൽ പതിനായിരത്തിലേറെ വർധനയാണ് രേഖപ്പെടുത്തിയത്.\nകോവിഡ് രണ്ടാം തരംഗം : പ്രതിരോധിക്കാൻ തദ്ദേശ സ്ഥാപനങ്ങൾ സജ്ജം കൊവിഡ് – കൊവിഡാനന്തര ചികിത്സയ്ക്കുള്ള മരുന്നുകളുടെ ക്ഷാമം നേരിടാൻ നടപ ..


ജോസഫ് ചിന്തകള് 170: യൗസേപ്പിന്റെ നാമത്തിൽ അപേക്ഷകൾ ഉയർത്തുവിൻ | Catholic Church News Malayalam\nHome Articles ജോസഫ് ചിന്തകള് 170: യൗസേപ്പിന്റെ നാമത്തിൽ അപേക്ഷകൾ ഉയർത്തുവിൻ\nജോസഫ് ചിന്തകള് 170: യൗസേപ്പിന്റെ നാമത്തിൽ അപേക്ഷകൾ ഉയർത്തുവിൻ\nവി. ഡോൺ ബോസ്കോയുടെ, അത്മായർക്കുള്ള സലേഷ്യൻ മൂന്നാം സഭയുടെ (Association of Salesin Cooperators) അംഗമായിയുന്നു പോർച്ചുഗീസുകാരിയായ വാഴ്ത്തപ്പെട്ട അലക്സാണ്ട്രിനാ മരിയാ ഡാ കോസ്റ്റാ (1904-1955). അമ്പത്തിയൊന്നാം വയസ്സിൽ മരണമടഞ്ഞ ഈ മിസ്റ്റിക്കിന്റെ വിശുദ്ധിയുടെ രഹസ്യമായി ജോൺപോൾ രണ്ടാമൻ പാപ്പ ചൂണ്ടിക്കാട്ടുന്നത് ഈശോയോടുള്ള അവളുടെ സ്നേഹമാണ്.\nവത്തിക്കാൻ നൽകുന്ന ജീവചരിത്രമനുസരിച്ച് 1942 മാർച്ചുമാസം മുതൽ മരണം വരെ നീണ്ട പതിമൂന്നു വർഷങ്ങൾ വിശുദ്ധ കുർബാന മാത്രമായിരുന്നു അവളുടെ ഭക്ഷണം. ഈശോ അലക്സാണ്ട്രിയക്കു നൽകിയ സ്വകാര്യ വെളിപാടിൽ വി. യൗസേപ്പിതാവിനെപ്പറ്റി ഒരിക്കൽ ഇപ്രകാരം പറഞ്ഞു: “നിനക്കാവശ്യമുള്ളതെന്തും ഭൂമിയിലെ എന്റെ പിതാവായിരുന്ന യൗസേപ്പിതാവിന്റെ നാമത്തിൽ ചോദിക്കുവിൻ. അതൊടൊപ്പം യൗസേപ്പിന്റെ നാമത്തിൽ എന്നിലേക്ക് അപേക്ഷകൾ ഉയർത്താൻ എല്ലാവരോടും പറയുക. സ്വർഗ്ഗത്തിൽ മറ്റെല്ലാ വിശുദ്ധരും ഒന്നിച്ച് എന്നിൽ നിന്നു നേടുന്ന അനുഗ്രഹങ്ങളെക്കാൾ അവൻ ഒറ്റയ്ക്കു നേടുന്നു.”\nഅപേക്ഷിച്ചാൽ ഉപേക്ഷിക്കാത്ത യൗസേപ്പിന്റെ മദ്ധ്യസ്ഥത നമുക്കു പ്രത്യാശയും ആത്മധൈര്യവും നൽകുന്ന വസ്തുതയാണ്. അവന്റെ ശക്തിയുള്ള മദ്ധ്യസ്ഥതയിൽ നമുക്കു അഭയം തേടാം.